ނަންބަރު: HS/2017/51 ތާރީޙް:7ޑިސެންބަރު 2017\n11. ދަރިވަރުން ގެންގުޅޭ މާހައުލަކީ ދަރިވަރުންނަށް ރައްކާތެރިކަމާއި އަމާންކަން ލިބިގެންވާ މާހަޢުލެއްކަން ކަށަވަރުކުރުން.\n12. ދަރިވަރުންނަށް ތަޢުލީމީ ލަނޑުދަނޑިތަށް ޙާސިލުވަމުންދާކަމާއި، ދަރިވަރުންގެ ކިބައިގައި ދީނީ، އަދި ރަނގަޅު އަޚްލާޤީ އާދަތަށް ހަރުލެއްވެމުންދާކަން ކަށަވަރުކުރުން.\n14. ސްކޫލްގައި ހިންގާ ކުލަބް ޙަރަކާތްތައް ހިންގުން.\n16. ސްކޫލްގެ ފަރާތުން އިންތިޒާމް ކުރާ ޕްރޮފެޝަނަލް ޑިވެލޮޕްމަންޓް ޙަރަކާތްތަކުގައި ބައިވެރިވުން.\n17. މުދައްރިސުންގެ ފަންނީ ގާބިލްކަން އިތުރުކުރުމަށް މިނިސްޓްރީ އޮފް އެޑިޔުކޭޝަނާއި ދާއިރާގެ މުއައްސަސާތަކުން ބާއްވާ ޙަރަކާތްތަކުގައި ބައިވެރިވުމަށް ލިބޭ ފުރުސަތުތަކުގައި ބައިވެރިވުން.\n19. ކޮންޓެކްޓް ގަޑީގެ ގޮތުގައި މަދުވެގެން ހަފްތާއަކު 35 މިނިޓްގެ 25 އާ 30 އާ ދެމެދުގެ ގަޑި ނުވަތަ 45 މިނިޓްގެ 20 އާ 25 އާ ދެމެދުގެ ގަޑި ނެގުން.\n- ސްޕެޝަލް އެޑިޔުކޭޝަންގެ ރޮނގުން ނުވަތަ އިންކްލޫސިވް އެޑިޔުކޭޝަންގެ ރޮނގުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑު ލެވެލް3ނުވަތަ އެއަށްވުރެ މަތީ ސަނަދެއް ހާސިލްކޮށްފައިވުން؛ ނުވަތަ\n- ސްޕެޝަލް އެޑިއުކޭޝަންގެ ނުވަތަ އިންކްލޫސިވް އެޑިޔުކޭޝަންގެ ރޮނގުން ކިޔަވައިދިނުމަށް މިނިސްޓްރީ އޮފް އެޑިޔުކޭޝަންގައި ރަޖިސްޓްރީކޮށްފައިވާ ސްކޫލެއްގައި، ސްޕެޝަލް އެޑިޔުކޭޝަން ނުވަތަ އިންކްލޫސިވް އެޑިޔުކޭޝަން ކުލާހެއްގައި 1 (އެކެއް) އަހަރު ނުވަތަ އެއަށްވުރެ ދިގު މުއްދަތެއްގައި ކިޔަވައިދީފައިވާކަމުގެ ލިޔުމާއި، އެ މުއްދަތުގައި މަސައްކަތުގެ ފެންވަރުބެލުމުގެ ނިޒާމުން 85% އަށް ވުރެ މަތިން މާކްސް ލިބިފައިވުން.\nވަޒީފާއަށް އެދޭ ފޯމު ހިރިޔާ ސްކޫލު ކައުންޓަރުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ www.csc.gov.mv ވެބްސައިޓުން މި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2017 ޑިސެންބަރު 17 ވާ އާދީއްތަ ދުވަހުގެ 14.00 ގެ ކުރިން، ހިރިޔާ ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް އަދި ފެކްސް މެދުވެރިކޮށްވެސް ބަލައިގަނެވޭނެއެވެ. އީ-މެއިލް އެޑްރެހަކީ، hr@hiriya.edu.mv އެވެ. ފެކްސް ނަންބަރަކީ، 3305815 އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2017 ޑިސެންބަރު 18 އާއި 2017 ޑިސެންބަރު 21 އާ ދެމެދު، ހިރިޔާ ސްކޫލް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n18 ރަބީޢުލްއައްވަލް 1439\nސުންގަޑި: 17 ޑިސެންބަރު 2017 1400


1. މިކޮމިޝަނުން ދޭ މަޢުލޫމާތާއި އެއްގޮތަށް މިޑް ހެވީ ފޮޓޯކޮޕީ މެޝިން ސަޕްލައިކޮށްދޭނެ ފަރާތެއް ހޯދުމަށް ކުރެވުނު ނަންބަރު: (A)DC-2018/24 އިޢުލާނާއި ގުޅިގެން ހުށަހަޅާފައިވާ ބީލަންތައް ކޮމިޝަނުގެ ރިކުއަރމަންޓަށް ނުފެތޭތީ ބީލަންތައް ބާޠިލްކޮށް، މިތަކެތި ސަޕްލައިކޮށްދޭނެ ފަރާތެއް ހޯދުމަށް އަލުން އިޢުލާނުކުރަމެވެ.\n2.ޕްރޮޖެކްޓުގެ ބިޑް ސެކިޔުރިޓީ މި އިޢުލާނުގެ 1 ވަނަ ނަންބަރުގައި ބަޔާންކޮށްފައިވާ ޢަދަދަށް ހުށަހަޅަން ޖެހޭނެއެވެ. ބިޑު ސެކިޔުރިޓީ ވާންޖެހޭނީ ސަރުކާރަށް ޤަބޫލުކުރެވޭ ބޭންކަކުން ނުވަތަ ފައިނޭންޝަލް އިންސްޓިޓިއުޓް (ދިވެހިރާއްޖޭގައި ޤާއިމްކުރެވިފައިވާ) އަކުން އެ ޕްރޮޖެކްޓަކަށް ދޫކޮށްފައިވާ ސެކިޔުރިޓީއަކަށެވެ. ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީޚުން ފެށިގެން 120 ދުވަހެވެ. ޕާރފޯމަންސް ސެކިޔުރިޓީގެ ގޮތުގައި ހުށަހަޅަންޖެހޭނީ ކޮންޓްރެކްޓް އަގުގެ %5 އެވެ. އެޑްވާންސް ޕޭމަންޓްގެ ގޮތުގައި ކޮންޓްރެކްޓް އަގުގެ ލިބޭނީ، އެޑްވާންސް ޕޭމަންޓް ގެރެންޓީއެއް ހުށަހެޅުމުންނެވެ.\n3. ބީލަމާ ގުޅޭ މައުލޫމާތު ކަރުދާސް މި އިއުލާނާ އެޓޭޗް ކުރެވިފައިވާނެއެވެ. މި ޕްރޮޖެކްޓާ ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2018 ޖޫން 24 ވާ އާދީއްތަ ދުވަހުގެ 14:00 ގެ ކުރިން، procurement@elections.gov.mv އީމެއިލް އެޑްރެހަށެވެ. މި އިޢުލާނު މިކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ.\n4. ބީލަން ހުޅުވުން އޮންނާނީ 2018 ޖޫން 25 ވާ ހޯމަ ދުވަހުގެ 14:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\nސުންގަޑި: 25 ޖޫން 2018 1400


Laamarukazee islaahuthah balaigane commmitee ah fonuvaifi\nލާމަރުކަޒީ އިސްލާހުތައް ބަލައިގަނެ ދިރާސާ ކުރަން ކޮމިޓީއަށް ފޮނުވައިފި\nރައްޔިތުންގެ މަޖިލީހުގެ ތަޅުމުގައި ޖަލްސާއެއް ކުރިއަށް ދަނީ -- ފޮޓޯ: މަޖިލީސް\nރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނަށް އިސްލާހު ގެނައުމުގެ ބިލާއި ގާނޫނު އަސާސީގެ ލާމަރުކަޒީ ބާބަށް އިސްލާހު ގެނައުމުގެ ބިލް ރައްޔިތުންގެ މަޖިލީހުގެ ތަޅުމަށް ބަލައިގަންނަން މިއަދު ފާސްކޮށްފި އެވެ.\nމަޖިލީހުގެ ހުޅުމާލެ ދާއިރާގެ މެންބަރު ހުށަހެޅުއްވި ލާމަރުކަޒީ ގާނޫނަށް އިސްލާހު ގެނައުމުގެ ބިލް ތަޅުމަށް ބަލައިގަންނަން ފާސްކުރީ މަޖިލީހުގެ މިއަދުގެ ޖަލްސާގައި އެ ކަމަށް ނެގި ވޯޓުގައި ބައިވެރިވެވަޑައިގެންނެވި 82 މެންބަރުންގެ ވޯޓުންނެވެ. އެ ބިލް ދިރާސާ ކުރުމަށް ފޮނުވީ މަޖިލީހުގެ ލާމަރުކަޒީ ކޮމިޓީއަށެވެ.\nމަޖިލީހުގެ ހިތަދޫ އުތުރު ދާއިރާގެ މެންބަރު މުހައްމަދު އަސްލަމް ހުށަހެޅުއްވި ގާނޫނު އަސާސީއަށް އިސްލާހު ގެނައުމުގެ ބިލް މަޖިލީހުގެ ތަޅުމަށް ބަލައިގަންނަން ފާސްކުރީ މަޖިލީހުގެ މިއަދުގެ ޖަލްސާގައި އެ ކަމަށް ނެގި ވޯޓުގައި ބައިވެރިވެވަޑައިގެންނެވި 82 މެންބަރުންގެ ވޯޓުންނެވެ.\nއެއީ ގާނޫނު އަސާސީއަށް ގެންނަ އިސްލާހަކަށް ވާތީ، އެ އިސްލާހު ގެނައުމުގެ ބިލް ދިރާސާ ކުރުމަށް މަޖިލީހުގެ ލާމަޒުކަޒީ ކޮމިޓީއަށް ފޮނުވުމުގެ ބަދަލުގައި މުޅި މަޖިލީހުގެ ކޮމިޓީއަކަށް ފޮނުވަން މަޖިލީހުގެ ރައީސް މުހައްމަދު ނަޝީދު ނިންމެވި އެވެ.\nރައީސް ނަޝީދުގެ ނިންމެވުމާ ގުޅިގެން މާމިގިލި ދާއިރާގެ މެންބަރު ގާސިމް އިބްރާހިމް ވަނީ ބިލް ދިރާސާ ކުރުމުގެ މަސައްކަތް އަވަސް ކުރުމުގެ ގޮތުން މުޅި މަޖިލީހުގެ ކޮމިޓީގެ ތެރެއިން ކުޑަ ކޮމިޓީއެއް އެކުލަވާލުމަށް ހުށަހަޅުއްވައިފަ އެވެ. އެކަމާ ގުޅިގެން ރައީސް ނަޝީދު ވިދާޅުވީ އެ ކަމާ ގުޅިގެން އިތުރު ނިންމުމެއް ނިންމާނީ މުޅި މަޖިލީހުގެ ކޮމިޓީގެ ބައްދަލުވުމަށް ފަހުގައި، މެންބަރުންނަށް އެ ގޮތަށް ފެނިވަޑައިގަންނަވާނަމަ އެވެ.\nގާނޫނު އަސާސީގެ ލާމަޒުކަޒީ ބާބަށް އިސްލާހު ގެނައުމުގެ ބިލުގައި މައިގަނޑު ގޮތެއްގައި ވަނީ ކައުންސިލްތަކުގެ އެކުލެވުމަށް ބަދަލުތަކެއް ގެނައުމަށެވެ. އެ ގޮތުން ކައުންސިލްތަކުގެ 33 ޕަސެންޓް އަންހެނުންނަށް ހާއްސަ ކުރުމާއި ސިޓީ ކައުންސިލްތަކުގެ މޭޔަރުންނާއި ރަށު ކައުންސިލްތަކުގެ ރައީސުން ސީދާ ރައްޔިތުން ވޯޓަކުން އިންތިހާބު ކުރާ ގޮތަށް ބިލްގައިވެ އެވެ. އަދި ކައުންސިލްތަކުގެ އުމުރު ތިން އަހަރުން ފަސް އަހަރަށް ބަދަލު ކުރުމަށް ވެސް ވެ އެވެ.\nލާމަރުކަޒީ ގާނޫނަށް ގެންނަ އިސްލާހުތަކުގެ ތެރޭގައި މައިގަނޑު ގޮތެއްގައި ހިމެނެނީ ކައުންސިލްތައް މާލީ ގޮތުން ބާރުވެރި ކުރުމުގެ ކަންކަމެވެ. އެ ގޮތުން ދައުލަތުގެ ބަޖެޓްގެ ފަސް ޕަސެންޓް ކައުންސިލްތަކަށް ދޭއިރު، ރަށްރަށާއި ފަޅުތަކުގެ ކުލިން ލިބޭ އާމްދަނީގެ 40 ޕަސެންޓް ކައުންސިލްތަށް ލިބޭ ގޮތަށް ހަދަން ބިލްގައިވެ އެވެ. އަދި މީހުން ދިރުއުޅޭ ރަށްރަށުގައި ހުންނަ ބިންތަކުގެ ކުލީގެ ސައްތައިން ސައްތަ އެ ރަށެއްގެ ކައުންސިލަކަށް ލިބޭ ގޮތަށް ހަމަޖެއްސުން ހިމެނެއެވެ.\nރައްޔިތުންގެ މަޖިލިސް އައްޑޫ ސިޓީ ކައުންސިލް މާލޭ ސިޓީ ކައުންސިލް + ލާމެހޭ ރަށްތައް


SunOnline: Afiya ah aniyaa kuri mamma aai dhon bappa kobaa?\nއާފިޔާއަށް އަނިޔާ ކުރި މަންމަ އާއި ދޮން ބައްޕަ ކޮބާ؟\nނަޖާހު މަސްއޫދު 30 Dec 2020, 14:14\nއާފިޔާގެ ދޮންބައްޕަ އިސްމާއިލް ރައޫފް: އޭނާ އެތައް ފަހަރަކު އާފިޔާ ރޭޕް ކުރި ކަމަށް ތުހުމަތު ކުރެވޭ --\nޖެނުއަރީ، 28، 2015 ގައި ވ. ރަކީދޫގައި މުހައްމަދު އިބްތިހާލް މަރާލި މައްސަލައިގައި މިދިޔަ ހޯމަ ދުވަހު އޭނާގެ މަންމަ އާފިޔާ މުހައްމަދު މަނިކު 20 އަހަރަށް ޖަލަށް ލާން ވަނީ ހުކުމްކޮށްފަ އެވެ.\nއާފިޔާގެ އެ އަނިޔާވެރި އަމަލުގެ ޖަޒާ އޭނާއަށް ލިބެން ޖެހެ އެވެ. އެކަމަކު، އެ ހުރިހާ ކަމެއް ތަރުތީބުވެގެން ދިޔައީ، ނިމުމެއް ނެތް އަނިޔާގެ ދުނިޔެއެއްގެ ތެރޭގައި އާފިޔާ ގެންގުޅުނު އާއިލާގެ މީހުންގެ ސަބަބުން ކަމަށް ގިނަ ބަޔަކު ދެކެ އެވެ.\nއާފިޔާ ތަހުގީގަށް ދީފައިވާ ބަޔާނާއި، ސައިކޮލޮޖިކަލް އެސެސްމަންޓުންގައި އޭނާ ވަނީ އޭނާއަށް ލިބުނު ޖިސްމާނީ އަދި ޖިންސީ އަނިޔާތަކާއި އެ އަނިޔާތައް ދިން މީހުންގެ ވާހަކަތައް ކިޔައިދީފަ އެވެ. އެންމެ ބޮޑު ތުހުމަތުތަކެއް އަމާޒުވީ އޭނާގެ މަންމަ ސާފިޔާ މުހައްމަދާއި ދޮން ބައްޕަ އިސްމާއިލް ރައޫފަށެވެ.\nޅަ އުމުރުގައިވެސް އަނިޔާ\nއާފިޔާގެ އުމުރުން ހަތް އަހަރުގައި އޭނާގެ ބައްޕަ ވަނީ ނިޔާވެފަ އެވެ. އޭނާ ދިރިއުޅެމުން ދިޔައީ އާއިލާއާއެކު ބައްޕަގެ ގޭގަ އެވެ. އޭރުވެސް މަންމަ ހިތްހަމަނުޖެހޭ ކަމެއް ދިމާވުމުން، އާފިޔާ އާއި އޭނާގެ ކޮއްކޮމެންގެ ގައިގައި ތަޅާ އަނިޔާކުރާ ކަމަށް އާފިޔާ ބުނެފައިވެ އެވެ.\nއާފިޔާގެ މަންމައަކީ ކުޑަކުދިންނަށް އަނިޔާ ކުރުމުގެ މާޒީއެއް އޮތް މީހެކެވެ. މާމަދަރިއަކަށް އަނިޔާ ކުރި މައްސަލައިގައި ޖޫން 25، 2017 ގައި އޭނާގެ މައްޗަށް ކުރި ގައިގައި އަތްލުމުގެ ދައުވާ ސާބިތުވެ އޭނާ 5،400 ރުފިޔާއިން ޖޫރިމަނާކޮށްފައިވެ އެވެ. އަދި 2008ގައި ވެސް ހަމަ އެފަދަ އަނިޔާގެ މައްސަލައެއްގައި އޭނާއަށް ދައުވާކޮށްފައިވެ އެވެ. ނަމަވެސް، އެ މައްސަލަ ނިމުނު ގޮތެއް އެނގިފައެއް ނުވެ އެވެ. މީގެ އިތުރުން 2014ގައި އާފިޔާގެ މަންމައާ އޭނާގެ ފިރިމީހާ ރައޫފް ދަރިންތަކަކަށް އަނިޔާ ކުރި މައްސަލައެއްގައި ދައުވާ ކުރަން ފުލުހުން ޕީޖީއަށް ފޮނުވި އެވެ. ނަމަވެސް، ހެކި ނެތިގެން ދައުވާ ނުކުރެ އެވެ.\nއާފިޔާ މުހައްމަދު މަނިކު ފުލުހުންގެ އޮފިސަތުންތަކާއެކު ކުރީގެ ކްރިމިނަލް ކޯޓަށް ވަންނަނީ -- ސަން ފޮޓޯ/ ޔޫސުފް ސޮފްވާން\nބައްޕަގެ ގޭގައި ދިރިއުޅެމުން ދިޔައިރު އާފިޔާގެ ބޮޑުދައިތަގެ ފިރިމީހާ އޭނާއާ އެކި ފަހަރު މަތިން ބަދުއަހުލާގީ އަމަލު ހިންގާފައިވާ ކަމަށް އާފިޔާ ބުނެފައިވެ އެވެ. އަދި އެ ވާހަކަ އޭނާގެ މަންމައަށާއި ބޮޑުދައިތައަށް ކިޔައިދިން ނަމަވެސް އެއްވެސް މީހަކު އެވާހަކަ ގަބޫލެއް ނުކުރި ކަމަށް ބުނެފައިވެ އެވެ. އަދި އޭނާ ދޮގު ހަދަނީ ކަމަށް ބުނެ ރަށު ތެރޭގައި އަޑު ފެތުރި ކަމަށްވެ އެވެ.\nއާފިޔާ މާލޭގައި ކިޔަވަން ބެހެއްޓި ގޭގެ ފިރިހެނަކު ވެސް ވަޅިންނާއި އެކި ގޮތްގޮތުން ބިރުދައްކައި، އާފިޔާ ރޭޕްކޮށްފައިވާ ކަމަށް އޭނާ ކިޔައިދީފައިވެ އެވެ. އަދި ފަހުން މ. މަޑުއްވަރިއަށް ކިޔަވަން ގޮސް ހުރި ގެއިން ވެސް ޖިންސީ ގޯނާއާ ކުރިމަތިލާން ޖެހުނެ ކަމަށް ކިޔައިދިނެވެ.\nއާފިޔާ ލައްވައި ހަށިވިއްކުވި މައްސަލައެއް ބެލި\nއޯލެވެލް ނިންމައި އާފިޔާ ރަށަށް ދިޔައިރު އާފިޔާގެ މަންމަ ހުރީ އިސްމާއިލް ރައުފު ކިޔާ މީހަކާ ކައިވެނިކޮށްގެންނެވެ. އެ ދެ މީހުންނަށް އޭރު ހުރީ ދަރިއެއްވެސް ލިބިފަ އެވެ.\nއޭގެ ކުޑަދުވަސް ކޮޅެއް ފަހުން މަންމައާއި ދޮންބައްޕަ އާއެކު އެ އަތޮޅު ކެޔޮދޫއަށް ބަދަލުވި އެވެ.\nއާފިޔާ ކިޔައިދިން ގޮތުގައި، ކެޔޮދޫއަށް ބަދަލުވި ފަހުން، ހަށިވިއްކަން އާފިޔާގެ މަންމަ އާއި ދޮންބައްޕަ އޭނާއަށް މަޖުބޫރު ކުރުވި އެވެ. އާފިޔާގެ ނުރުހުމުގައި އެ ދެ މީހުން އާފިޔާގެ ކޮޓަރިއަށް އެތައް ފިރިހެނަކު ވެއްދި އެވެ. އެއީ އެ މީހުން އަތުން ފައިސާ ނަގައިގެންނެވެ.\nޕީޖީ އޮފީހުން ބުނި ގޮތުގައި އާފިޔާ ލައްވައި ހަށިވިއްކުވި ކަމަށް އޭނާއާއި އޭނާގެ މަންމައާއި ދޮން ބައްޕަގެ މައްޗަށް ތުހުމަތު ކުރެވުނު މައްސަލައެއް ފުލުހުން ބަލައި، ދައުވާ ކުރަން ފެބްރުއަރީ 21، 2018ގައި ޕީޖީ އޮފީހަށް ފޮނުވި އެވެ. އެ މައްސަލައިގައި ދައުވާ ކުރެވޭ ވަރަށް ހެކި ނެތުމުން ދައުވާކޮށްފައި ނުވެ އެވެ.\nދޮން ބައްޕަ ޖަލުގައި، މަންމަ މިނިވަނެއް\nއާފިޔާ ކިޔައިދީފައިވާ ގޮތުގައި ފަހުން ފަހުން އައިސް އޭނާގެ ދޮން ބައްޕަ ރައުފޫވެސް އޭނާ ރޭޕް ކުރި އެވެ. ރައޫފު އާފިޔާ ރޭޕް ކުރާއިރު، އާފިޔާގެ މަންމަ އެ މަންޒަރު ބަލަން ހުންނަ ކަމަށާއި، ގަދަހަދައިފި ނަމަ އާފިޔާގެ ގައިގައި ތަޅާ އަނިޔާކޮށް، ދޫދޭން މަޖުބޫރު ކުރާ ކަމަށް އާފިޔާ ކިޔައިދީފައިވެ އެވެ. އަދި ރޭޕް ކުރީ ކިތައް ފަހަރު ކަމެއްވެސް ބުނަން ނޭނގޭ ކަމަށް އޭނާ ކިޔައިދީފައިވެ އެވެ.\nއެންމެ ފަހުން އާފިޔާ ބަލިވެއިނީ އެވެ. ފަންޑިތަ ހަދައިގެންނާއި، ބަނޑުގައި ބާރުކޮށް ފޮތި އޮޅައި އެކި އެއްޗެހި ކާންދީގެން ބަނޑުގައި އޮތް ދަރިފުޅު ވައްޓާލަން އުޅުނެވެ. ނަމަވެސް އާފިޔާ އެކަމާ ދެކޮޅު ހަދައި އެނބުރި ރަކީދޫއަށް ދިޔައީ އެވެ. އަދި ބަނޑުގައި އޮތް ދަރިފުޅު [އިބްތިހާލް] ވިހެއެ އެވެ.\nއާފިޔާ ވިހެއުމަށްފަހު، ހަށިވިއްކުމުގެ މައްސަލަ ބަލަން ޕީޖީ އިން ފުލުހުންނަށް ފޮނުވި އެވެ. ފެބްރުއަރީ 10، 2015ގައި ޕީޖީން އެދުނީ އާފިޔާ ވިހެއި ދަރީގެ ޑީއެންއޭ ރައޫފްއާއި އެހެން ބައެއްގެ ޑީއެންއޭއާ ދިމާވޭތޯ ބެލުމަށްފަހު އަލުން ފޮނުވާށެވެ. ނަމަވެސް، އެ މައްސަލަ އަލުން ޕީޖީ އޮފީހަށް ހުށަހަޅާފައި ނުވާ ކަމަށް އެ އޮފީހުން ބުންޏެވެ.\nރައޫފް އާފިޔާ ރޭޕް ކުރި ކަމަށް ތުހުމަތު ކުރެވޭ މައްސަލައިގައި ދައުވާކޮށްފައި ނުވެ އެވެ. ނަމަވެސް، އެހެން މައްސަލައެއްގައި އޭނާ ހުރީ ޖަލަށްލާފަ އެވެ. އެއީ އާފިޔާގެ މަންމައާއެކު ރައޫފަށް ލިބުނު ދަރިފުޅުގެ އުމުރުން ހަތަރު އަހަރުުގައި، ރައޫފު އެ ކުއްޖާއަށް ޖިންސީ ގޯނާ ކުރި މައްސަލައެކެވެ. އެ މައްސަލަ ސާބިތުވެ، އޭނާ 20 އަހަރަށް ޖަލަށްލާން ހުކުމް ކުރީ ޖޫން 17، 2018ގަ އެވެ.\nޕީޖީ އޮފީހުން ބުނި ގޮތުގައި އެ މައްސަލައަކީ އިބްތިހާލްގެ މަރުގެ މައްސަލަ ބަލަމުން ދިޔުމުގެ ތެރޭގައި ފާހަގަވި މައްސަލައެކެވެ.\nރައޫފް މިހާރު ޖަލުގައި ހުރި ނަމަވެސް، އާފިޔާގެ މަންމަ އަކީ މިނިވަނެކެވެ. ރަކީދޫއިން މައުލޫމާތު ލިބުނު ގޮތުގައި އޭނާ މިހާރު ދިރިއުޅެނީ ރަށަކު ނޫނެވެ. އޭނާ ދިރިއުޅެނީ މާލޭގަ އެވެ.\nއާއިލާގެ އެކި މީސް މީހުންގެ އަނިޔާ އާފިޔާއަށް ލިބިފައިވާއިރު، އެއިން ކަމަކަށް އޭނާއަށް އިންސާފު ލިބިފައި ނުވާ ކަމަށް އޭނާގެ މައްސަލައިގައި އިއްވި ހުކުމުގައިވެސް ފާހަގަކޮށްފައިވެ އެވެ. އެ މައްސަލަތަކުގައި އާފިޔާއަށް އިންސާފު ނުލިބެނީސް އޭނާވެސް ކުށުގެ ވެއްޓަށް ގެއްލިގެން ދިޔައީ އެވެ.


Gaanoon Asaasy ah badhalugenan MNPge ehytherikamaves Nasheed edhivadaigenfi\nގާނޫނު އަސަސީއަށް ބަދަލު ގެނެއުމަށް އެމްއެންޕީގެ އެހީތެރި ކަމަށްވެސް ނަޝީދު މަޝްވަރާކޮށްފި\n26 އޮކްޓޯބަރ 2021 - 23:59:46\nގާނޫނުއަސާސީއަށް އިސްލާހު ގެނެއުމަށް މޯލްޑިވްސް ނެޝަނަލް ޕާޓީ (އެމްއެންޕީ)ގެ އެހީތެރިކަމަށް ވެސް ރައްޔިތުން މަޖިލީހުގެ ރައީސް މުހައްމަދު ނަޝީދު އެދިވަޑައިގެންފި އެވެ.\nއެކަން ހާމަކޮށް މިއަދު އެމްއެންޕީން ނެރުނު ބަޔާނުގައި ބުނީ ރައީސް ނަޝީދު އެ ޕާޓީއާއި ބައްދަލުކުރައްވާފައިވަނީ ސިޔާސީ ޕާޓީގެ ޤާނޫނުގެ ދަށުން އިލެކްޝަންސް ކޮމިޝަންގެ ފަރާތުން ބަލަހައްޓާ ސިޔާސީ ޕާޓީގެ ދަފްތަރުގައި އެ ޕާޓީ ހިމެނުމާ ގުޅިގެން ކަމަށެވެ.\nއެ ބައްދަލުވުމުގައި ދެކެވުނު ވާހަަކަތަކާއި ބެހޭގޮތުން ބަޔާނުގައި ބުނެފައިވަނީ ވާހަކަދެކެވިފައިވަނީ ދިވެހިރާއްޖެއަށް މިއަދު ދިމާވެފައިވާ މުހިންމު އެކިއެކި ކަންކަމާ ގުޅޭގޮތުންނާއި އެކަންކަން އިސްލާހުކުރުމަށްޓަކައި އެކުގައި މަސައްކަތްކުރުމަށް ކަމަށެވެ.\nއޭގެ އިތުރުން، ދިވެހިރާއްޖޭގެ ޖުމްހޫރިއްޔާގެ ގާނޫނުއަސާސީއަށް ގެންނަންޖެހޭ މުހިންމު އިސްލާހުތަކާ ގުޅޭގޮތުންވެސް ވާހަކަ ދެކެވުނުކަމަށް އެ ޕާޓީން ބުނެއެވެ.\nއެގޮތުން، ރައްޔިތުންގެ މެދުގައި ޖުޑީޝަރީއާމެދު އިތުބާރު އިތުރުކުރުމަށްޓަކައި ޖުޑީޝަލް ސަވިސް ކޮމިޝަން އެކުލެވިގެންވާ ގޮތް ބަދަލުކުރުމަށާއި، ވެރިކަން ކުރުމުގެ ނިޒާމްގައި ހުރި ދަތިތަކަށް ޙައްލެއް ހޯދުމަށްޓަކައި ވެރިކަމުގެ ނިޒާމް ބަދަލުކުރުމާ ގުޅޭގޮތުންނާއި ރައްޔިތުންގެ މަޖިލީހުގެ މެންބަރުންގެ އަދަދާ ގުޅޭގޮތުންފަދަ މުހިންމު ކަންކަމާ ގުޅޭގޮތުން ވާހަކަ ދެކެވުނު ކަމަށް ބުނެފައިވެއެވެ.\nމިކަންކަން ބަދަލުކުރުމަށް ދިވެހިރާއްޖޭގެ ޖުމްހޫރިއްޔާގެ ގާނޫނުއަސާސީ އިސްލާހުކުރުމަށް ރައްޔިތުންގެ މަޖިލީހުގައި އެޕާޓީގެ އެހީތެރިކަމަށް އެމްޑީޕީގެ ފަރާތުން އެދިފައިވެއެވެ.\nގައުމުގެ މުސްތަގްބަލާ ގުޅޭ މިފަދަ މުހިންމު ނިންމުންތައް ނިންމުމުގެ ކުރިން މިކަންކަމާ ގުޅޭގޮތުން\nރައްޔިތުންގެ މެދުގައި ވަރަށް ފުޅާ ދާއިރާއެއްގައި މަޝްވަރާކޮށް، ރައްޔިތުންގެ ހިޔާލު ހޯދުމަކީ ވަރަށް މުހިންމު ކަމެއްކަމަށް މިޕާޓީން ދެކެމެވެ. އެހެންކަމުން، މި ކަންކަމާ ގުޅޭގޮތުން މިޕާޓީން ގޮތެއް ނިންމާނީ، ޕާޓީގެ ގައުމީ ހިންގާ ކައުންސިލްގައި މިކަމާ ގުޅޭގޮތުން މަޝްވަރާކުރުމުގެ އިތުރުން، ޕާޓީގެ އާންމު މެންބަރުންނާއި ދިވެހި ރައްޔިތުން މިކަންކަމާ ގުޅޭގޮތުން މަޝްވަރާކުރުމަށްފަހު ކަމަށް އެޕާޓީން ބުނެއެވެ.\nމެއި މަހުގެ ހަވަނަ ދުވަހު ދިން ހަމާލާގައި ލިބުނު އަނިޔާތަކަށް ފަރުވާ ހޯއްދެއްވުމަށްފަހު ރާއްޖެ ވަޑައިގެންފަހުން ގާނޫނު އަސާސީއަށް ބަދަލު ގެނެސް ރާއްޖޭގައި ބަރުލަމާނީ ނިޒާމެއް ގާއިމުކުރުމަށް އެކި ފަރާތްތަކާއި ރައީސް ނަޝީދު ދަނީ މަޝްވަރާ ކުރަމުންނެވެ. އެގޮތުން ރައީސް ސޯލިހް އާއި ކޯލިޝަނުގެ ތެރޭގައި އޮތް ޖުމްހޫރީ ޕާޓީގެ ލީޑަރު ގާސިމް އިބްރާހިމްއާއިވެސް ވަނީ ބައްދަލުކޮށްފައެވެ.\nގާނޫނު އަސާސީގާނޫނުލްއުގޫބާތުރައީސް ނަޝީދު


Majileehuge jalsaathah alun onlainkoh baahvan govaalaifi\nމަޖިލީހުގެ ޖަލްސާތައް އަލުން އޮންލައިންކޮށް ބާއްވަން ގޮވާލައިފި\nމާލޭ ސަރަހައްދަށް އިއުލާނުކުރި ލޮކްޑައުން އުވާލިފަހުން، ކޮވިޑް-19 ޖެހޭ މީހުންގެ އަދަދު މި ފަހުން އިންތިހާއަށް އިތުރުވުމާ ގުޅިގެން، ރައްޔިތުންގެ މަޖިލީހުގެ ޖަލްސާތައް އަނެއްކާވެސް އޮންލައިންކޮށް ކުރިއަށް ގެންދިއުމަށް މަޑުއްވަރީ ދާއިރާގެ އިދިކޮޅު މެންބަރު އާދަމް ޝަރީފް އުމަރު ގޮވާލައްވައިފި އެވެ.\nއާދަމް ޝަރީފު ކުރެއްވި ޓްވީޓެއްގައި މިއަދު ވިދާޅުވީ ކޮވިޑް-19 ކޮންޓްރޯލް ނުކުރެވި މުޅި ރާއްޖޭގައި ފެތުރެމުންދާއިރު މިދުވަސްވަރު މަޖިލީހުގެ ޖަލްސާތައް އޮންލައިންކޮށް ބޭއްވުމަށް ގޮވާލާ ކަމަށެވެ.\nރާއްޖެއިން ކޮވިޑް-19 ފެނިގެން މިދިޔަ މާޗް މަހުގެ 30 ވަނަ ދުވަހުން ފެށިގެން މަޖިލީހުގެ ޖަލްސާތައް ކުރިއަށް ގެންގޮސްފައިވަނީ އޮންލައިންކޮށެވެ.\nނަމަވެސް، އޭޕްރީލް 15 އިން ފެށިގެން މާލެއަށް އިއުލާނުކުރި ލޮކްޑައުން ލުއިކުރުމުގެ ކުރިން، ހެލްތު ޕްރޮޓެކްޝަން އޭޖެންސީ (އެޗްޕީއޭ)އަށް ފާޅުގައި ގޮންޖައްސަވާފައި، ޖަލްސާތައް މަޖިލީހުގެ ތަޅުމަށް މެންބަރުން ހާޒިރުވެގެން ކުރިއަށް ގެންދަވަން ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ނިންމެވި އެވެ.\nރައްކާތެރިކަމުގެ ފިޔަވަޅުތަކާއެކު ޖަލްސާތައް ބާއްވަމުން ގެންދެވި ނަމަވެސް، މަޖިލީހުގެ ތިން މުވައްޒަފަކު މިހާތަނަށް ކޮވިޑަށް ޕޮޒިޓިވްވެފައިވެ އެވެ.\nމަޖިލީސް އަލުން އޮންލައިންކޮށް ކުރިއަށް ގެންދަން ގޮވާލާފައިވާއިރު، އިއްޔެ ވެސް ރާއްޖެއިން 215 މީހަކާއެކު، ރިކޯޑް އަދަދަދަކަށް ކޮވިޑަށް ޕޮޒިޓިވްވެ މުޅި ގައުމު އަނެއްކާވެސް ވަނީ ހާސް ކަމުގެ ތެރެއަށް ގޮސްފައި އެވެ.\nމިހާ ގިނަ އަދަދަކަށް ރޭ މީހުން ޕޮޒިޓިވް ވުމުން ރާއްޖޭގައި ކޮވިޑް ބަލި ޖެހުނު މީހުންގެ އަދަދު ވަނީ 4164 އަށް އުފުލިފަ އެވެ. މި އަދަދު މި އައީ މިދިއަ ހަފުތާއެއްހާ ދުވަހުގެ ތެރޭގައި ކޮންމެ ދުވަހަކުހެން ރިކޯޑް އަދަދަކަށް މީހުން ކޮވިޑަށް ޕޮޒިޓްވްވަމުން ދާތީ ވަރަށް ކަންބޮޑުވުމެއް އުފެދި ކުރިން ލުއި ދިން ބައެއް ފިޔަވަޅުތައް އަލުން އަޅާފައި ވެސް ވަނިކޮށެވެ.\nޝިފާއެއް ނެތް މި ބަލީގައި ބޭރު މީހުން ވެސް ހިމެނޭ ގޮތަށް ރާއްޖެ މިހާތަނަށް 18 މީހަކު މަރުވެފައި ވެއެވެ. އިއްޔެވެސް ކޮވިޑްޖެހުނު މީހަކު މަރުވި އެވެ. މިހާތަނަށް ކޮވިޑްގައި މަރުވި ދިވެހިންގެ އަދަދަކީ 13 އެެވެ. ބިދޭސީންގެ ފަސް މީހުނެވެ.\nރައީސް މުހައްމަދު ނަޝީދު ޕީޕީއެމް ރައްޔިތުންގެ މަޖިލިސް + އާދަމް ޝަރީފު އުމަރު އެޗްޕީއޭ ޕީޕަލްސް ނޭޝަނަލް ކޮންގްރެސް - ޕީއެންސީ ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް


Americage National Intelligencege Veriyaa isthiufaa Dhevvanee\nއެމެރިކާގެ ގައުމީ އިންޓެލިޖެންސް އިދާރާގެ ވެރިޔާ ޑޭން ކޯޓްސް--\n29 ޖުލައި 20190ކޮމެންޓް\nއެމެރިކާގެ ނެޝަނަލް އިންޓެލިޖެންސްގެ ވެރިޔާ އިސްތިއުފާ ދެއްވަނީ\nއެމެރިކާގެ ގައުމީ އިންޓެލިޖެންސް އިދާރާގެ ވެރިޔާ ޑޭން ކޯޓްސް އޮގަސްޓު މަހުގެ ތެރޭގައި އިސްތިއުފާ ދެއްވަން ނިންމަވައިފި އެވެ.\nކޯޓްސް ވަނީ އޮގަސްޓު މަހުގެ 15 ވަނަ ދުވަހުން ފެށިގެން އިސްތިއުފާ ދެއްވަން ނިންމަވާ ސިޓީއަކުން އެމެރިކާގެ ރައީސް ޑޮނަލްޑް ޓްރަމްޕަށް އެކަން އަންގަވާފަ އެވެ. ކޯޓްސް އިސްތިއުފާ ދެއްވަން ނިންމަވާ ފޮނުއްވި ސިޓީގައި ފާއިތުވީ ދެ އަހަރު ދުވަހުގެ ތެރޭގައި ގައުމީ އިންޓެލިޖެންސް އިދާރާ ހަރުދަނާ ކުރުމަށް ގިނަ މަސައްކަތްތަކެއް ކުރައްވާފައިވާ ކަމަށާއި އެކަމުގެ ނަތީޖާ ފެންނަމުންދާ ކަމަށް ފާހަގަ ކުރައްވާފައި ވެއެވެ.\nކޯޓްސްގެ އިސްތިއުފާއާއި ގުޅިގެން ވަކި އެއްޗެއް ހާމަ ކުރައްވާފައި ނުވި ނަމަވެސް އިސްތިއުފާގެ ސިޓީގައި ޓްރަމްޕްގެ ހާރިޖީ ސިޔާސަތުތަކާ މެދު ހިތްހަމަ ޖެހިވަޑައިނުގަންނަވާކަން ފާހަގަ ކުރައްވާފައި ވެއެވެ. އޭގެ ތެރޭގައި ރަޝިޔާއިން އިންތިހާބަށް ނުފޫޒު ފޯރުވަން މަސައްކަތް ކުރި މައްސަލަ އާއި، އިރާންގެ ނިއުކުލިއާ މައްސަލަ އާއި އުތުރު ކޮރެއާގެ މައްސަލަ ކޯޓްސް ފާހަގަ ކުރައްވާފައި ވެއެވެ.\nކޯޓްސް ވަނީ އެމެރިކާގެ ސިޓީއެއް ކަމަށްވާ އިންޑިއާނާގެ ސެނެޓަރުކަން ދެ ދައުރު އަދާ ކުރައްވާފަ އެވެ. އަދި އެމެރިކާއިން ޖަރުމަނަށް ކަނޑައަޅުއްވާފައި ހުންނަވާ ސަފީރުކަން ވެސް ކޯޓްސް އަދާ ކުރައްވާފައި ވެއެވެ.\nކޯޓްސް އިސްތިއުފާ ދެއްވަން ނިންމަވާފައި ވާތީ އެ މަގާމަށް ކޮންގްރެސްގައި ޓެކްސަސް ތަމްސީލު ކުރައްވާ ޖޯން ރެޓްކްލިފް އައްޔަން ކުރަން ނިންމަވާފަ އެވެ.


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 32 “ޤިޔާމަތުގެ ކުދި ޢަލާމާތްތައް.” – DhiSalafiyyah\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 32 “ޤިޔާމަތުގެ ކުދި ޢަލާމާތްތައް.”\n04/03/2014 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nޤިޔާމަތުގެ ކުދި ޢަލާމާތްތައް.\nޢިލްމުވެރިން ބަޔާންކުރައްވާފައިވާ ޤިޔާމަތުގެ ކުދި ޢަލާމާތްތައް ވަރަށްވެސް ގިނައެވެ. އޭގެތެރެއިން މިތާ އަޅުގަނޑު ޛިކުރުކޮށްފައިވާނީ [ނަބިއްޔާ صلى الله عليه وسلم ގެ] ސުންނަތުން ޘާބިތުވާންހުރި، ޤިޔާމަތުގެ ކުދި ޢަލާމާތްތަކެވެ. އަދި ޢިލްމީ ޙުދޫދުގެ ތެރެއިން ކަނޑައެޅިގެން ޘާބިތުވާންނެތް ކަމެއްނަމަ އެކަމެއް ދޫކޮށްލީމެވެ. އެއީ އެޙަދީޘްތަކަށް ނަޒަރުހިންގައި އަދި އެކަމުގެ މައްޗަށް ޢިލްމުވެރީން ދައްކަވާފައިވާ ވާހަކަފުޅުތަށް ދެނެގަތުމަށްފަހު ޞައްޙަކަމާއި ޟަޢީފްކަމަށް ބަލާފައެވެ. ނުވަތަ އޭގެތެރޭގައި ޤިޔާމަތުގެ ޢަލާމާތެއް ކަމުގައި އެނގެންހުރި ކަމެއް، އެކަމަށް ބާރުލިބިދޭ ޘާބިތު ޙަދީޘެއް ނުވުމުގެ ސަބަބުން ވެސް [ދޫކޮށްލާފައި] ވާނެއެވެ.\nއަދި މިޢަލާމާތްތައް އެކައްޗަށްފަހު އަނެކަތި އަޅުގަނޑު ގެނެސްފައިމިވަނީ އެއްވެސް ތަރުތީބެއް ނެތިއެވެ. އެހެނީ އެކަމުގެ ތަރުތީބު އަންގައިދޭ އެއްވެސް ޙަދިޘެއް ނުވަތަ ޙަދީޘްތަކެއް އަޅުގަނޑަށް ފެނިފައި ނުވެއެވެ. ފަހެ އެންމެ ފުރަތަމަ ޛިކުރުކޮށްފައިވާނީ ފާޅުވެ ނިމިފައިވާ ކަމުގައި ޢިލްމުވެރިން ވިދާޅުވެފައިވާ ކަންކަމެވެ. އެއަށްފަހު ބާކީ ހުރި ކަންކަން ޛިކުރު ކުރުމުގައި، ކަމެއް ހިނގުމުގެ ކުރިޔަށް އަންނާނޭކަމެއް ވާނަމަ އެކަމެއް ޛިކުރުކުރުމަށް ޤަޞްދުކުރީމެވެ. މިޘާލަކަށް؛ ޢިލްމު އުފުއްލެވުމުގެ ކުރިން ފާޅުވާ ފިތުނަތަކެވެ. އެހެނީ އެފިތުނަތައް ޞަޙާބީބޭކަލުންގެ ޒަމާނުގައި ވަނީ ފާޅުވެފައެވެ. ޤިސްޠަންޠީނިއްޔާ ފަތަޙަ ކުރުމަށްޓަކައި ރޯމަނުންނާ ހަނގުރާމަކުރުން އިސްކުރީމެވެ. އެހެނީ އެކަމާ ބެހޭގޮތުން ވަނީ ޚަބަރު އައިސްފައެވެ. އަދި ޤިސްޠަންޠީނިއްޔާ ފަތަޙަކުރުން، ޢީސާ عليه السلام ގެ ޒަމާނުގައި ޔަހޫދީންނާ ހަނގުރާމަ ކުރެވުމުގެ ވާހަކައަށްވުރެ އިސްކޮށްފައިވާނެއެވެ. އެހެނީ އެތަން ފަތަޙަވުން ވަނީ ދައްޖާލު ފާޅުވުމުގެ ކުރިންކަން ކަށަވަރެވެ. އަދި ޢީސާ عليه السلام ފައިބައިވަޑައިގެންނެވުން ވަނީ ދައްޖާލު ފާޅު ކުރެއްވުމުގެ ފަހުންނެވެ. …….މިގޮތަށެވެ. އަދި ބައެއް ޢަލާމާތްތަކުގެ ފައިސަލާ ފަސްކޮށްފައިވާނެއެވެ. އެހެނީ ހަމަކަށަވަރުން ބޮޑެތި ޢަލާމާތްތަކަށް ފަހުގައި މެނުވީ އެކަންކަން ފާޅުނުވެއެވެ. މިޘާލަކަށް ޙަބަޝާގެ އަތުން ގެފުޅު ތަޅާލުމާއި އަދި މުއުމިނުންގެ ފުރާނަތައް ހިއްޕެވުމަށް ވައިރޯޅިއެއް ފާޅުވުން ހިމެނެއެވެ.\nއަދި ހަމަކަށަވަރުން ޤިޔާމަތުގެ ގިނަ ޢަލާމާތްތައް ފާޅުވެ ފެށިފައިވަނީ އަޞްޙާބުބޭކަލުން -رضي الله عنهم-ގެ ޒަމާނުގައިކަން ދެނެގަތުމީ އެދެވިގެންވާ ކަމެކެވެ. އެއީ އެކަންކަން އިތުރުވާންފެށުމެވެ. އެއަށްފަހު ވަކިތަނެއްނެތި ހުރިހާ ކަންކޮޅުތަކަކަށް އިތުރުވެ ގިނަވެގެން ދިޔައެވެ. ޤިޔާމަތުގެ ޢަލާމަތްތައް އިސްވެ ފަސްވުމުގައި ޙިކްމަތްތަކެއް އެކުލެވިގެން ވެއެވެ. މިޘާލަކަށް ޢިލްމު އުފުއްލެވުން ކަންކަމުގައި ޖާހިލުން އިސްކުރެވުމާ މެނުވީ ދިމާނުވެއެވެ. އަދި އެކަމުގައި (އެބަހީ ޢިލްމު އުފުއްލެވޭހިނދު) ޢިލްމުގެ އަހުލުވެރީންގެ ތެރެއިން ބައެއް [ދުނިޔޭގައި] ތިބުން މިކަން މަނާއެއް ނުކުރޭމެއެވެ. އެހެނީ އެހިނދުގައި އެބައިމީހުން ވާހުށީ ޖާހިލުންގެ ތެރޭގައި ވަންހަނާވެފައިވާ ބައެއްކަމުގައެވެ. ޤިޔާމަތުގެ އެނޫން ޢަލާމާތްތައް އެކަމުގެ މައްޗަށް ބިނާވެއެވެ.\nއަދިވެސް ސަމާލުކަންދިނުން އެދެވިގެންވާ އަނެއްކަމަކީ، ބައެއްމީހުންނަށް ހީވެފައި އޮންނަނީ ޤިޔާމަތުގެ ޢަލާމާތްތަކުގެ ތެރެއިން ކަމަކީ [އެކަމާއިމެދު] އިންޒާރުކުރެވި މަނާކުރެވިގެންވީ ކަންކަމެވެ. މިއީ ރަނގަޅު ޤަވާޢިދެއް ނޫނެވެ. ފަހެ [ރަސޫލުﷲ] صلى الله عليه وسلم ޚަބަރު ކުރައްވާފައިވާ ޤިޔާމަތުގެ ކޮންމެ ޢަލާމާތަކީ ޙަރާމްވެގެންވީ ހުތުރު ކަންކަމެއް ނޫނެވެ. ފަހެ ބިނާތައް އުސްވުމާއި، މުދާ ގިނަވުމާއި އަދި ކޮންމެފިރިހެނަކަށް ފަންސާސް އަންހެނުން ވުމާއި މިކަންކަމީ އެއްވެސް ޝައްކެއް ނެތްގޮތުގައި ޙަރާމް ކަންކަމެއް ނޫންކަން ކަށަވަރެވެ. އަދި މިއީ ޢަލާމާތް ތަކެއް ކަމުގައި މެނުވީ ނުވެއެވެ. ޢަލާމާތަކީ އޭގައި އެފަދަ ކަމެއް ޝަރުޠުވެގެންވާ ކަމެއް ނުމެނޫންމެއެވެ. އަދި ކިއެއްތޯއެވެ. ހެޔޮ ކަންކަމާއި ނުބައި ކަންކަން ވާނެއެވެ. އަދި ހުއްދަ ކަންކަމާއި ޙަރާމްކަންކަން އަދި ވާޖިބު ކަންކަމާއި މިނޫންވެސް ކަންކަން ވާހުއްޓެވެ. وَاللهُ أَعْلَم.\n ބައްލަވާ: ((فتح الباري)) (13/16)


BREAKING NEWS: 35 Fassi Aai Eku Male' Ah Record Adhadhehge Dhahvumeh, Namaves Jumla 253 Fassi - Vaguthu\nކޮވިޑް-19: އުއްމީދު ގުޅިފައި އޮތީ ވެކްސިނާ - 10 ގަޑިއިރު ކުރިން\nކޮވިޑްގެ ބަންދަށް ލިބުނު "ކަސްރަތު ލުޔާއިއެކު" ގިނަ ބަޔަކު މަގުމައްޗަށް-ވަގުތު އިމޭޖެސް:އަހްމަދު އަލީ\nމިއަދު ރާއްޖެ އިން އިތުރު 253 މީހުން ކޮވިޑް-19 އަށް ފައްސިވެއްޖެއެވެ.\nމިއަދު ފައްސިވި މީހުންގެ ތެރެއިން މާލެ އިން ފައްސިވީ 35 މީހުންނެވެ. އަތޮޅުތެރޭގެ މީހުން ދިރިއުޅޭ ރަށްތަކުން މިއަދު 164 މީހުން ފައްސިވިއެވެ. މިއަދު ހިންގަމުންދާ ރިސޯޓްތަކުން ތިން މީހުން އަދި ތަރައްގީ ކުރަމުންދާ ރިސޯޓްތަކުން 43 މީހުން ފައްސިވިއެވެ. އޭގެ އިތުރުން އިންޑަސްޓްރިއަލް ރަށްތަކުން އަށް މީހުން މިއަދު ފައްސިވިއެވެ.\nމިއަދު ކޮވިޑަށް ފައްސިވި މީހުންގެ ޖުމްލަ އަދަދަށް ބަލާއިރު މިއަދަކީ މިމަހުގެ 14 ވަނަ ދުވަހަށް ފަހު އެންމެ ގިނަ މީހުން ކޮވިޑަށް ފައްސިވި ދުވަހެވެ. ނަމަވެސް މިއަދަކީ ފާއިތުވި ދެތިން މަސް ތެރޭގައި މާލެ އިން އެންމެ މަދުއަދަދެއްގެ މީހުން ކޮވިޑަށް ފައްސިވި ދުވަހެވެ.\nމިއަދު 5296 މީހުން ވަނީ ކޮވިޑަށް ޓެސްޓް ކޮށްފައެވެ. މިއަދު ޓެސްޓް ކުރި މީހުންގެ %5 މީހުން ވަނީ ކޮވިޑަށް ފައްސިވެފައެވެ.\nމިހާރު ކޮވިޑް ޖެހިފައި ތިބީ 4784 މީހުންނެވެ. ފާއިތުވި ދެމަސް ދުވަސް ތެރޭގައި ކޮވިޑް ބަލި މީހުންގެ އަދަދު ނުވަތަ އެކްޓިވް ކޭސްގެ އަދަދު ދަށަށް ނުދާމިންވަރަށް މިހާރު އެއަދަދު ވަނީ ދަށަށް ގޮސްފައެވެ.\nމާލެ އިން ކޮވިޑަށް ފައްސިވާ މީހުންގެ އަދަދު 100 އިން ދަށުގައި ހުންނަތާ މިއަދަށް މިވަނީ ހަދުވަސް ވެފައެވެ.\nކޮވިޑަށް މާލެ އިން ފައްސިވާ މީހުންގެ އަދަދު މަދުވަމުން އަންނައިރު ކޮވިޑް ކޮންޓްރޯލް ކުރުމަށް ހުއްދަނެތި ގެއިން ބޭރަށް ނިކުތުން މަނާކޮށް މާލޭގައި ވަރަށް ހަރުކަށި ފިޔަވަޅުތަކެއް އެޅިތާ މިމަހުގެ 26 އަށް އެއްމަސް ދުވަސް ވާނެއެވެ.\nތިނަދޫ މިސްކިތަކަށް އީދު ނަމާދަށް ދިޔަ މީހުން ކޮވިޑަށް ޓެސްޓް ކުރަން ނިންމައިފި\nމިއަދު 122 މީހުން ކޮވިޑަށް ފައްސިވެއްޖެ\nޖޫން 22, 2021 05:56\nމިސަރުކާރުވަރެއް ނެތް. ސާބަހޭ ރައީސް ސޯލިހް


23 ޑިސެމްބަރު އިއްތިހާދުގެ ހަގީގީ ސޫރަ — Ihavandhoo.com\n23 ޑިސެމްބަރު އިއްތިހާދުގެ ހަގީގީ ސޫރަ\n9 މާރިޗު 20130އަޙްމަދު ރިޟްވާން\n23 ޑިސެމްބަރ އިއްތިހާދަކީ ގައުމާއި ދީނުގެ ދިފާއުގައި ކަމަށް ބުނެ، ދީނުގެ ނަމުގައި އަމިއްލަ އެދުންތަކެއް ހާސިލްކުރުމަށް އުފެއްދި ހަރަކާތެއް ކަމަށް މިހާރު ގަބޫލުކުރެވެ އެވެ. ދީނާއި ގައުމިއްޔަތު ނިވާފަތްގަނޑަކަށް ހެދީ ސިޔާސީ މަންފާއެއް ހާސިލްކުރަން ކަމަށް ވެސް ބެލެވެ އެވެ. ބަނގުރަލާއި އޫރުމަހާއި ވިއްކަމުން އަދި ނުވީތާކަށް މަސާޖުޕާލާތައްވެސް ހިންގަމުން 23 ޑިސެމްބަރު އިއްތިހާދުގެ ޕޯޑިޔަމްތައް ފަޅުފިލުވަމުންދިޔަ މަހުޖަނުންގެ ވާހަކަ މިއަދު ދައްކަންޖެހެ އެވެ. 2011 ވަނަ އަހަރުގެ ޑިސެމްބަރ 23 ވަނަ ދުވަހު އިސްލާމް ދީނުގެ ޙިމާޔަތުގައި ކަމަށްބުނެ ރާއްޖޭގެ އެކި ކަންކޮޅުތަކުގައި މަހާސިންތާ އެއްގެނަމުގައި ބޭއްވި މުޒާހަރާތަކުން ދީނަށް ލިބިގެންދިޔަ އެއްވެސް ނަޞްރެއް ނެތެވެ. 23 ޑިސެމްބަރ އިއްތިހާދުން ހިންގި ހަރަކާތްތަކަކީ ދެއްކުން ތެރިކަން އެ ހަރަކާތުގައި ހިމެނިގެން ދިޔަ ޑްރާމާއެއްކަން ހާމަ ވަނީ ފުންކޮށް ވިސްނާލުމުންނެވެ. 23 ޑިސެމްބަރ އިއްތިހާދުގެ ނަމުގައި ރާއްޖޭގެ ޢިލްމުވެރިން އިސް ސަފުގައި ތިބެ، އިސްލާމް ދީނަށް ޙިމާޔަތްކަން ދޭނެކަމަށްބުނެ ކޮށްފައިވާ މުޒާހަރާގެ ސަބަބުން ދީނަށް މިއަދު ލިބިފައިވާ ނިކަމެތިކަމުގެ ޒިންމާ އެނގި ތިބެ އެ ހަރަކާތުގައި ބައިވެރިވި ކޮންމެ ފަރުދަކު ވެސް އުފުލަން ޖެހޭނެ އެވެ. އަދި އެ ހަރަކާތުގެ ސަބަބުން ދީނީ އިލްމުވެރިނަށް ރައްދުވެފައިވާ މަލާމާތުގެ ޒިންމާ ހީލަތްތެރިކަމާ އެކު އެކަން ރާވާ އިންތިޒާމް ކުރި ފަރާތްތަކުން ނަގަންޖެހޭނެ އެވެ.\n2011 ޑިސެމްބަރ 23 ވަނަ ދުވަހުގައި ރާއްޖޭގެ ދީނީ ޢިލްމުވެރިންގެ ތާއީދާ އެކު ދީން ޙިމާޔަތް ކުރުމުގެ ނަމުގައި ނިކުތީ ސިޔާސީ މަހުޖަނުންތަކެއްގެ ހީލަތްތެރި ރޭވުމެއްގައި ފިތިފައި ތިބި ދީނީ އިލްމުވެރިން ތަކެއްކަން ހަގީގަތް ގަބޫލުކުރާ ކޮންމެ މީހަކު ވެސް މިއަދު ގަބޫލު ކުރާނެ އެވެ. އެ މުޒާހަރާތަކުގައި ބައިވެރިވި ދީނީ ޢިލްމުވެރިން ދީނަށް ކުރިމަތިވެފައިވާ ގޮންޖެހުންތަކުގެ ވާހަކަ ދެއްކި އިރުގައި މިއަދުގެ ވެރިކަމުގައި ހަމަ އެދުވަހުގައި ތަކުރާރުވެފައިވާ ކަންތައް ތަކުރާރުވެފައިވާތީވެ އެއީ ޙިކުމަތާއި އެކުގައި ކުރިކަމެއް ކަމަށް ޤަބޫލެއް ނުކުރެވެ އެވެ. ވީމާ އެ ދުވަހު ދީން ހިމާޔަތް ކުރަން ނިކުތް ބީދައިން މިއަދު ވެސް ދީން ޙިމާޔަތް ކުރުމަށް ނުނިކުންނަންވީ ސަބަބެއް ނެތެވެ. ނަމަވެސް މިއަދުގެ ހަގީގަތަކީ އެ ދުވަހު ދީނަށް ކުރިމަތިވެފައި ހުރި ގޮންޖެހުންތަކުގެ ވާހަކަ ދެއްކި ފަރާތަތްއް މިއަދު ތިބީ އެ ގޮންޖެހުންތައް ކުރިމަތި ކުރުވާ ފަރާތްތަކުގެ ގޮތުގަ އެވެ. އެ ހަރަކާތަކީ ހީލަތެއް ކަމަށް މި ބުނަނީ އެހެންވެ އެވެ.\n23 ޑިސެމްބަރު އިއްތިހާދުގެ ހީލަތްތެރި ކަމުގެ އެންމެ މިސާލެއް ދަންނަވާލަންތޯ އެވެ. ހަމަ ކުޑަކުޑަ މިސާލެކެވެ. އެއީ ޕިއްލޭ މައްސަލާގައި ރައީސް ނަޝިދު މާފަށް އެދެން ޖެހުނު ހާދިސާ އެވެ.\n23 ޑިސެމްބަރުގައި ކުރި ފުރަތަމަ ޑިމާންޑަކީ އދގެ ހިޔުމަން ރައިޓްސް އެންބެސެޑަރ ޕިއްލޭ، ރައްޔިތުންގެ މަޖިލީހުގައި އިސްލާމް ދީނުގެ ޙައްދުތަކަށް ފުރައްސާރަކޮށް ވާހަކަ ދައްކާފައިވާތީވެ، އެނާގެ ވާހަކަތަކަށް މާއާފަށް އެދި ރައީސް ނަޝީދު އެކަން އިޢުލާން ކުރެއްވުމެވެ. މިކަމުގައި "ހެއްވާ" ކަމަކަށްވީ އެކަމަށް ރައީސް ނަޝީދު މާފަށް އެދެންޖެހުމެވެ. ޕިއްލޭއަކީ ނަޝީދާއި ކޮންބެހޭ މީހެއްތޯ އެވެ؟ ޕިއްލޭ ރާއްޖެ އައީ ޑިޕްލޮމޭޓެއްގެ ހައިސިއްޔަތުންނެވެ. ޕިއްލޭ ވާހަކަދެއްކީ މަޖުލީހުގަ އެވެ. އޭނާ ވާހަކަދައްކަމުން ދިޔައިރު އެކަންހުއްޓުވާކަށް މަޖިލީހުގެ އެއްވެސް މެމްބަރަކު ނޫޅެ އެވެ. ވީމާ ހަގީގަތުގައި މައާފަށްއެދެން ޖެހޭނީ މަޖިލީހުގެ ރައީސާއި މެމްބަރުން ނޫންތޯ އެވެ. އިއްތިހާދުގެ ކުރީސަފުގައި ހިމެނޭ ޕާޓީތަކުގެ ގިނަ މެމްބަރުން ވެސް އެދުވަހު ޕިއްލޭ ވާހަކަދައްކަމުން ދިޔައިރު ތިބީ އަތްޖަހާލަޖަހާލަ އެވެ.\nކަން މިގޮތަށް ހިނގާފައި ވަނިކޮށް ދާދިފަހުން ރައީސް ވަހީދުގެ ދައުވަތު ދީގެން އިސްލާމް ދީނަށް މަލާމާތް ކުރާ އިންޑިއާގެ ފާދިރީ އަކު ރާއްޖެ ގެނެސް އޭނާ އަށް ކާންދީ އެވޯޑު ދިންއިރު އިއްތިހާދުގެ އިލްމުވެރިންނަށް އެކަން ހިނގިހެން ހީވެސް ނުވާކަހަލަ އެވެ. އިއްތިހާދުގެ "ބާނީ" ޝައިޚް އިމްރާނު ވިދާޅުވީ އެއީ އެއްވެސް މައްސަލައެއް ނޫން ކަމަށެވެ. ވަހީދުގެ ސިޓީ ފުޅުގައި "އިޙްތިރާމް ލިބިގެންވާ" ފަދަ އިބާރާތެއް ބުދު ދީނުގެ ފާދިރީ އަކަށް ނިސްބަތް ކުރުމުން ވެސް އެކަމަކުން ދީނަކަށް ކުރި އެއްވެސް އަޘަރެއް ނުފެނުނެވެ.\nސްރީ ސްރީ ރަވީ ޝަންކަރަކީ ދުނިޔޭގެ އެތަކެއް ޤައުމުތަކެއްގައި އޭނާގެ އިންސާނިއްޔަތުގެ ލާމަސީލު ނަމޫނާ ދައްކައި ދިނުމަށް ހަދައިގެން އުޅޭ ފައްޅިތަކުގައި އިންސާނިއްޔަތުގެ ނަމުގައި މީސްތަކުންނަށް ތަފާތު ނަޞޭހަތްތަކެއް ދެމުން ދެމުންގޮސް އެންމެ ފަހުން ބަޔަކު އޭނާއަކީ ކަލެއް ކަމުގައި ދައުވާ ކުރާމީހެކެވެ. މިރަވީ ޝަންކަރުއަށް ނިސްބަތްވާ ބައެއް ވެބްސައިޓުތަކުގައި ބުނާގޮތުގައި މީނާއަކީ ދުނިޔެއަށް އުފަންވި މީހެއްނޫންކަމަށާއި މީނާ އަކީ ދުނިޔެއަށް ފޮނުއްވުނު މީހެއްކަމުގަ އެވެ. ކޮންމެއަކަސް މީނާއަށް ވެގެން މިއުޅޭ ގޮތަކީ މީނާއަށް ވަރަށް މީރުވާނޭހެން ޖާފަތެއް ތައްޔާރުކޮށް ނުވިތާކަށް ހަނދާނީ ފިލައެއްވެސް ތަނެއްގައި އެރުވުނު ކަމެވެ. މިއީ ރައީސް ނަޝީދުގެ ވެރިކަމެއްގައި ހިނގި ކަމެއްނަމަ އިއްތިހާދުގެ ބޭފުޅުން މުތުނަށް އަރުއްވާނެ އެވެ.\n23 ޑިސެމްބަރ އިއްތިހާދުގެ ޙީލަތްތެރިކަން ފެންނަން ހުރީކީ އެންމެ ކަމެއް ދެ ކަމެއްގައެއް ނޫނެވެ. ޖީއެމްއާރު މައްސަލައަށް ބެލިކަމުގައި ވި ނަމަވެސް އެވެ. ރައްޔިތުންގެ މަޖިލިސް ރައްޔިތުންނަށް ހޯދާ ދިނުމަށޭ ބުނެ އެ ކުރާ މަސައްކަތް ކަމުގައި ވިޔަސްވެހެވެ. ނެކްސް ބިޒް އޯކޭވި ގޮތަށް ބެއްޔަސް ހަމަ ފެންނާނީ އެ މަންޒަރެވެ. އައްޑޫގައި ހުރި މޮނިއުމަންޓްތައް ބުއްދާއަށް ހެދި ގޮތަށް ބެލިޔަސް ހަމަ އެއް މަންޒަރެކެވެ. ރިސޯޓުތަކުގައި ވިއްކާ ރަލާއި މަސާޖުޕާލާ ތައް ހުއްޓުވުމަށް ކުރީ ސަރުކާރު ނިންމި ނިންމުމަށް ދިން ފިނި ހެއްވާ ޖަވާބު ތަކުންވެސްމެ އެވެ. އަދި ކިއެއްތަ އަރަބިއްޔާ ސްކޫލް މައްސަލައަށް ބެލިޔަސް ހަމަ އެއް މަންޒަރަކެވެ. އެންމެ ނުބައި އެއް ޢަމަލަކީ ދިވެހި ރައްޔިތުން ހޮވާފައިވާ ވެރިމީހާ ދީނުގެ ނަމުގައި މުޅި ގައުމު ފަސާދަކުރުމަށް ފަހު "އާ ވައްތަރެއްގެ ބަޣާވާތަކުން" ވައްޓާލި ވައްޓާލުމެވެ. ފެބްރުއަރީ 8 ގައި ހިންގި ލާ އިންސާނީ އަނިޔާތަކަށް ދިން ބީރު ކަންފަތްތަކަށް އަދި ކަނުކަން އިޚްތިޔާރު ކުރި ލޯތަކަށް ބެލުމުން ވެސް އެއްވެސް ޝައްކެއް ނެތި 23 ޑިސެމްބަރުގެ ހީލަތްތެރިކަން ސާބިތުވެ އެވެ.\n23 ޑިސެމްބަރ އިއްތިހާދުގެ ފިތުނަވެރި ހީލަތްތެރި ވާހަކައަކީ ދައްކާ ކޮޅުންލާކަށް އޮތް ވާހަކައެއް ނޫނެވެ. ދިވެހި އެންމެހާ ދަރިންނަށް އަޅުގަނޑު ގޮވާލާނީ މިފަދަ ފިތުނާގައި ނުޖެހި ތެދުމަގުގައި ސާބިތުވެ ތިބުމަށެވެ. ދީނީ އިލްމްވެރިންގެ ނަމުގައި އައިސް ޤައުމު ފަސާދަކުރުމުގެ ފުރުސަތުނުދޭށެވެ.


Dhaahihlummun ves faidhaathakeh | Mihaaru\nދާހިއްލުމުން ވެސް ފައިދާތަކެއް\n02 މާޗް 2020 - 07:22\nދާހިއްލުމުން ތާޒާކަން ގެއްލޭތީ އާއި ގައިން ނުބަސް ވަސް ދުވާފާނެތީ ކަންބޮޑުވާ މީހުން ބައިވަރެވެ. ނަމަވެސް މިއީ ކަންބޮޑުވާން ޖެހޭ ކަމެއް ނޫނެވެ. ހާއްސަކޮށް، ކަސްރަތުކުރާ ކުރާ ވަގުތުތަކުގައި ބަލަންވީ ވެސް ވީހާ ވެސް ދާހިއްލާ ގޮތަށް ކަންތައް ކުރަް ކަމަށް ތަޖުރިބާކާރުން ބުނެ އެވެ.\nދާހިއްލުމަކީ މީހާގެ ސިއްހަތަށް އެތައް ގޮތަކުން ފައިދާ ކުރާ ކަމެކެވެ. އެހެންވެ ދާހިއްލައިފާނެތީ ކަންބޮޑުވާން ޖެހޭ ސަބަބެއް ނެތެވެ. ދާހިއްލިޔަސް ސާފުތާހިރުކަން ދެވޭ ނަމަ އަމުދުން މިކަމާ ފިކުރު ބޮޑުވާންޖެހޭ ސަބަބެއް ނެތެވެ.\nތަޖުރިބާކާރުން ބުނާ ގޮތުގައި ހަށިގަނޑުން ވީހާ ވެސް ގިނައިން ދާހިއްލުމަކީ މީހާގެ މޫޑަށް ހެޔޮ ބަދަލުތަކެއް ގެނުވާ ކަމެކެވެ. ހާއްސަކޮށް، އިންޓެންސް ކަސްރަތެއްކުރާ ނަމަ ގައިން ހިއްލާ ދަލާއެކު، ހަށިގަނޑުން ގިނަ އަދަދަކަށް އެންޑޯފިންސް ހޯމޯން ބޭރުކޮށްދޭނެ އެވެ. އޭގެ ނަތީޖާ އަކީ އުފާވެރިކަން ގެނުވައިދީ މީހާގެ މޫޑް ރަނގަޅުކޮށް ދިނުމެވެ.\nބޮލުން ދާހިއްލާ ނަމަ އެއީ އިސްތަށިގަނޑު ވަރުގަދަވުމަށް ބާރުއަޅާ ކަމެކެވެ. ތަޖުރިބާކާރުން ބުނާ ގޮތުގައި ބޮލުން ދާހިއްލުމުން ހެއާ ފޮލިކްލްސްތައް ބަންދުކޮށްދޭނެ އެވެ. މިކަމުގެ ސަބަބުން އިސްތަށިފެޅުން އިތުރުކޮށްދޭނެ އެވެ. އެކަމަކު ބޮލުން މާ ބޮޑަަށް ދާ ހިއްލުމަކީ މައްސަލައަކަށް ވެދާނެ އެވެ. އެހެންވެ ޝޭމްޕޫ ލައިގެން ބޯ ރަނގަޅަށް ދޮންނަން ޖެހޭނެ އެވެ.\nދާހިއްލުމަކީ ލޭ ދައުރުވުމަށް ވެސް މަގުފަހިކޮށްދޭނެ ކަމެކެވެ. އޭގެ ސަބަބުން ހަށިގަނޑުގެ މަސައްކަތްތައް ހަމަޔަކަށް އަޅުވައިދޭން މަގުފަހިވެ އެވެ. އަދި މިކަމުގެ ސަބަބުން ބޭރުފުށަށް ލިބޭ ފައިދާތަކުގެ ތެރޭގައި ގައިގެ ހަންގަނޑު މަޑުވެ، އުޖާލާކަން ގެނެސްދިނުން ހިމެނެ އެވެ.\nދާހިއްލުމަކީ ގުދުރަތީ ގޮތުން ހަށިގަނޑު ސާފުކޮށްދޭނެ ކަމެކެވެ. ދާހިއްލުމުން ހަންގަނޑުގައި ހުންނަ ލޯވަޅުތައް ހުޅުވި، ހަންގަނޑުގައި ހުންނަ ޖަރާސީމުތަކާއި ހަޑިތައް ބޭރުވާން މަގުފަހިވެ އެވެ. މިއީ ހާއްސަަކޮށް މޫނުމަތި އުޖާލާވާން ބާރު އަޅާނެ ކަމެކެވެ. އެކަމަކު މިސާލަކަށް ވޯކައުޓަކަށް ފަހު، ރަނގަޅަށް ފޭސް ވޮޝްއެއް ލައިގެން ރަނގަޅަށް ދޮންނަން ވާނެ އެވެ.\nއިތުރު ލިޔުންތައް ސިއްހަތު ދުޅަހެޔޮ ދިރިއުޅުން ކަސްރަތު\nކޮންމެ ދުވަހަކު އިރުކޮޅަކު ބާރަށް ހިނގާލަންޖެހޭ\nގިނަ ވަގުތު ކަސްރަތުކުރުމުގެ ބަދަލުގައި އެހެން ގޮތެއް\nކަސްރަތުކުރާއިރު ކާންވީ ކިހާ ވަރަކަށް، ކޮން އިރަކު؟


Nausha ge Health Column: Kashifeevun - Rakkaatherivevidhaane Nurakkaleh!\nހަށިގަނޑުގެ އެހެން ސެލްތަކެކޭ އެއްގޮތަށް ކައްޓަކީ ވެސް އޭގެ ސެލްތައް ނެތި ގޮސް އާލަވާތީ، ހެދިބޮޑު ވަމުން އަންނަ ގުނަވަނެކެވެ. ކަށި ބާރުގަދަ، ހަރު ގުނަވަނެއްގެ ގޮތުގައި ހުރުމަށް މެދުވެރި ކުރުވަނީ ކަށީގައި ހިމެނިފައިވާ ކެލްސިއަމް އަދި ފޮސްފޮރަސް ފަދަ ބާވަތްތަކުގެ ސަބަބުންނެވެ. ނަމަވެސް، ކޮންމެވެސް ސަބަބަކާ ހުރެ މި މާއްދާތައް ކަށީގައި ހުންނަވަރު މަދު ވެއްޖެނަމަ ކަށި ފީވުމަށް މެދުވެރި ކުރުވަ އެވެ.\nއެހެނީ ކަށި ފީވުން ނުވަތަ އޮސްޓިއޯޕޮރޯސިސްއަކީ އުމުރުން ދުވަސްވީ މީހުންގެ ފަރާތުން އާންމުކޮށް ފެންނަ ބައްޔެކެވެ. މި ބަލި ހުންނަ މީހުންގެ ކަށީގެ ބަރުދަން ލުއިވެ ކަށިތައް ބަލިކަށި ވެއެވެ. އަދި ތަނެއްގައި ޖެހި ނުވަތަ ވެއްޓިއްޖެނަމަ ފަސޭހައިން ކައްޓަށް އަނިޔާވެ، ބިނދޭ ގޮތްވެއެވެ.\nއީސްޓްރޮޖެން އަދި ޓެސްޓޮސްޓެރޯންފަދަ ހޯމޯންތައް ކަށީގެ ބާރު ދެމެހެއްޓުމަށް އެހީތެރިވެ އެވެ. އަދި އުމުރުން ދުވަސްވުމުން މައްސަރުކަންތައް ޖެހުން ހުއްޓުމާއެކު، އީސްޓްރޮޖެން ހަށިގަނޑުގައި އެކުލެވިފައިވާ މިންވަރު މަދުވެ، ކަށި ފީވުމަށް މަގުފަހިކުރުވަ އެވެ. ވީމާ ފިރިހެނުންނަށްވުރެން ކަށި ފީވުމުގެ މައްސަލަ ޖެހުމުގެ ފުރުސަތު އަންހެނުންނަށް ބޮޑެވެ.\nކަށި ފީވުމުގެ އަލާމާތްތައް\nއާންމުކޮށް ކަށި ފީވުމުގެ އަލާމާތްތައް ފެންނަނީ ކަށިތައް ވަރަށް ބޮޑަށް ފީވާ ފަހުންނެވެ. އެހެނީ މި ބަލި ހުންނަކަން ގިނަ ފަހަރު އެނގެނީ އަނިޔާއެއްވެ ކަށި ބިނދި ނުވަތަ ރެނދުލާ ފަހުންނެވެ. ވީމާ ކަށި ފީވުމުގެ އެންމެ ބޮޑު އަލާމާތަކީ ފަސޭހައިން ކަށި ބިނދި، ރެނދުލުމެވެ. އަދި މީގެ އިތުރުން ބުރަކަށީގައި ރިހުން، ގުދުލައި އިސްކޮޅުން ކުރުވުން ފަދަ އަލާމާތްތައް ހިމެނެ އެވެ.\nކަށި ފީވުމަށް މަގުފަހި ކުރުވާ ބައެއް ސަބަބު\nކެއުމުގައި އެކަށޭނަ މިންވަރަށް ކެލްސިއަމް ނުހިމެނުން\nކެއުމުގައި ވައިޓަމިން ޑީ މަދުވުން\nދުންފަތުގެ އިސްތިއުމާލު ކުރުން\nމާގިނައިން ކެފެއިން އެކުލެވޭ ބާވަތްތައް ބޭނުން ކުރުން\nގަވައިދުން ކަސްރަތު ނުކުރުމާއި ހެލި ފެލިވެ ނޫޅުން\nމައްސަރުކަންތައް އަވަހަށް ހުއްޓުން\nއެސްމާ އަދި ރުމަޓޮއިޑް އާތްރައިޓިސް ފަދަ ބަލިތަކަށް ބޭނުންކުރާ ބޭސް ދިގު މުއްދަތަކަށް ބޭނުން ކުރުން\nބައެއް ސިއްހީ މައްސަލަތައް (ތައިރޮއިޑް ޑިސީސް، ކިޑްނީ ބަލިތައް، ގޮހޮރުގެ ބަލިތައް)\nކަށި ފީވުމުން ރައްކާތެރިވާނީ ކިހިނެތް؟\n- ސިއްހަތަށް ފައިދާހުރި ކާނާ ކެއުން މޭވާ، ތަރުކާރީ ހޯލްގްރެއިން\n- ކެލްސިއަމް އެކުލެވޭ ކެއުންތައް ކެއުން\n- ދުންފަތުގެ އިސްތިއުމާލު ނުކުރުން\n- ކެފެއިން އެކުލެވޭ ބުއިންތައް މަދުކުރުން\n- ކަށީ ބާރުގަދަ ކުރަން ގަވައިދުން ކަސްރަތުކުރުން\nކަށި ފީވުމާއި ކެލްސިއަމް\nޅަ އުމުރުންސުރެ ސިއްހަތަށް ފައިދާހުރި ކާނާ އެކުލެވޭ ކެއުމުގެ ވައްޓަފާޅިއެއް ގެންގުޅުން މުހިންމެވެ. އެގޮތުން ކެލްސިއަމް އެކުލެވޭ ކެއުމުގެ ބާވަތްތައް ވަރަށްވެސް މުހިންމެވެ. ކެއުމުން ހަށިގަނޑުގެ މަސައްކަތްތަކަށް ބޭނުންވާ ވަރަށް ކެލްސިއަމް ނުލިބޭނަމަ ކަށިތަކުގައި ރައްކާކުރެވިފައިވާ ކެލްސިއަމް ބޭނުން ކުރަން ފަށާނެ އެވެ. މީގެ ނަތީޖާއަކަށް ވާނީ ކަށިތަކުގައި އެކުލެވޭ ކެލްސިއަމްގެ މިންވަރު ދަށަށް ގޮސް ކަށި ފީވުމެވެ.\nވީމާ ހުރިހާ އުމުރެއްގެ މީހުންވެސް ކޮންމެ ދުވަހެއްގެ ކެއުމުގައި ވެސް ކެލްސިއަމް ހިމަނަންވާނެ އެވެ. ހާއްސަކޮށް ކަށިތައް އުފެދިގެން އަންނަ ޅަފުރައިގެ ދުވަސްވަރު ގިނައިން ކެލްސިއަމް ބޭނުން ކުރުން ވަރަށް މުހިންމެވެ.\nކެލްސިއަމް އެންމެ ގިނައިން އެކުލެވެނީ ކިރުގެ ބާވަތްތަކުގަ އެވެ. އެގޮތުން ކޮންމެ ދުވަހަކު ކިރު ތައްޓެއް ބުއިމަށް އާދަ ކުރެވިދާނެ އެވެ. އަދި މީގެ އިތުރުން ސާޑިންސް، ސްޕިނެޗް، އާމަންޑްސް ފަދަ ބާވަތްތަކަކީ ވެސް ކެލްސިއަމްއިން މުއްސަނދިވެފައިވާ ކެއުންތަކެވެ.\nކަށިފީވުމާއި ވައިޓަމިން ޑީ\nކެއުމުގައި ހިމެނޭ ކެލްސިއަމް ހަށިގަނޑަށް ބޭނުން ކުރެވޭނީ ވިޓަމިން ޑީ ގެ އެހީތެރިކަމާއެކުގަ އެވެ. ވީމާ ކަށި ފީވުމުން ރައްކާތެރިވުމަށް ކެލްސިއަމާ އެއްފަދައިން ވައިޓަމިން ޑީ ވެސް މުހިންމު ރޯލެއް އަދާކުރެ އެވެ.\nވައިޓަިމިން ޑީ އުފެއްދުމުގެ ކުޅަދާނަކަން އިންސާނާގެ ހަމަށް ލިބިގެން ވެއެވެ. އެހެނީ އިރުގެ ދޯދިތައް، ހަންގަނޑަށް އެޅުމުން ވައިޓަމިން ޑީ އުފެއްދުމުގެ ގާބިލްކަން ހަމަށް ލިބިގެންވެ އެވެ. މީގެ އިތުރުން ވިޓަމިން ޑީ ފޯރުކޮށްދޭ ކެެއުމުގެ ބާވަތްތަކަށް ބަލައިލާއިރު ބިހުގެ ގޮބޮޅި، ސެލްމަން އަދި ފެލިވަރު މަސް ފަދަ ބާވަތްތައް ހިމެނެ އެވެ.\nކަށި ފީވުމާއި ކަސްރަތު ކުރުން\nކަށިތައް ވަރުގަދަކޮށް ބެހެއްޓުމަށް ގަވައިދުން ކަސްރަތުކުރުން ވަރަށް މުހިންމެވެ. އެގޮތުން ހިނގަން ދިއުން، ޖޮގިންގް، ޓެނިސް، ނެޓްބޯލް އަދި ނެށުން ފަދަ ހަރަކާތްތަކުން ކަށި ވަރުގަދަވެ ބާރު ދިނުމަށް އެހީތެރި ވެއެވެ. ފެތުމަކީ ސިއްހަތައް ގިނަގުނަ ފައިދާ ތަކެއް ފޯރުކޮށްދޭ ކަސްރަތެއް ނަމަވެސް ކަށިތައް ވަރުގަދަ ކުރުމުގައި ފެތުން މާ ބޮޑު ދައުރެއް އަދައެއް ނުކުރެ އެވެ.\nމީގެ އިތުރުންވެސް ކަށި ފީވުމުން ރައްކާތެރި ވުމަށް ކުރެވިދާނެ ކަންތަކުގެ ތެރޭގައި ދުންފަތުގެ އިސްތިއުމާލުކުރާ ފަރާތެއް ނަމަ ދުންފަތުގެ އިސްތިއުމާލު ކުރުން ހުއްޓާލުން ވަރަށް މުހިންމެވެ. ހޯދުންތައް ދައްކާ ގޮތުގައި ސިނގިރޭޓް އަދި ގުޑުގުޑާ ފަދަ ދުންފަތް އެކުލެވޭ އެފަދަ ތަކެތީގައި ހިމެނޭ ސިއްހަތަށް ނުރައްކާތެރި ކެމިކަލް ތަކުގެ ސަބަބުން މިފަދަ ތަކެތި ބޭނުންކުރާ ފަރާތްތަކުގެ ކަށީގެ ބަރުދަން ދުންފަތުގެ އިސްތިއުމާލު ނުކުރާ މީހުންނަށް ވުރެން މަދެވެ.\nއަވީގައި ޖެހުމަކީ ވައިޓަމިން ޑީ އުފެއްދުމަށް އެހީތެރިވެދޭނެ ކަމެކެވެ. ނަމަވެސް މެންދުރު ދަޅައިގައި ދޭ އިރުގެ އަލި ދޯދި ތަކުގެ ސަބަބުން ހަމުގެ ތަފާތު ބަލިތައް ޖެހުމަށް މަގުފަހި ވެދާނެތީ ރަތްދަކަ އަތްވަށް ނުނިކުތުމަށް ސަމާލުވާން ވާނެ އެވެ. ވީމަ އެންމެ އެދެވިގެންވަނީ ހެދުނުގަޑީގައި އަވި އެންމެ ބާރު ނުވަނީސް ބޭރަށް ނުކުތުމަށެވެ.\nކަށި ފީވުމާއެކު ދިރިއުޅުން\nކަށި ފީވުމުގެ ސަބަބުން ވަރަށް ފަސޭހައިން ލިބޭ އަނިޔާއެއްގެ ސަބަބުން ކަށި ބިނދި، ރެނދުލުން ވަރަށް ގާތެވެ. ވީމާ މި ބަލި ހުންނަނަމަ ތިމާގެ ވަށައިގެންވާ މާހައުލަކީ ރައްކާތެރި ތަނެއްގެ ގޮތުގައި ބެހެއްޓުމަށް ސަމާލުކަން ދޭންވާނެ އެވެ. އަދި މިއީ ދުވަސްވީ މީހުނަށް އާންމުކޮށް ތަހައްމަލު ކުރަންޖެހިފައިވާ މައްސަލައެއް ކަމުން، އެ މީހުން ދިރިއުޅޭ ތަނަކީ ރައްކާތެރި މާހައުލެއް ގޮތުގައި ބެހެއްޓުމަށް ގޭގައި އުޅޭ އެހެން މީހުން ސަމާލުވާން ވާނެ އެވެ. މޭޒެއް ފަދަ ތަނެއްގައި ޖެހިއްޖެނަމަ އާދަޔާ ހިލާފަށް ފަސޭހައިން ކައްޓަށް އަނިޔާއެއްވުން ކައިރި އެވެ. ވީމާ ފާހަނަ އަދި ގޭތެރެ އަބަދުވެސް އަލިކޮށް ބަަހައްޓައި ކައްސާލައިގެން ވެއްޓުނު ނުދިނުމަށް ފަސޭހައިން ކައްސާލާފާނެ ފައިފުހި ފަދަ ތަކެތި ނުބެހެއްޓުން ބުއްދިވެރި އެވެ.\nމި ބައްޔަށް ޑޮކްޓަރީ ފަރުވާ އޮވެއެވެ. މި ބައްޔަށް ދޭންވާ ފަރުވާ ނުދެވި ގިނަ ދުވަސް ވެއްޖެނަމަ ސިއްހަތައް ނުރައްކާތެރި މައްސަލަތަކެއް މެދުވެރިވެދާނެ އެވެ. އޭގެ ތެރޭގައި މައިބަދައިގައި ރެނދުލައި އުމުރު ދުވަހަށް ނުކުޅެދޭ މީހަކަށް ވުމަށް މެދުވެރި ވެދާނެ ސީރިއަސް މައްސަލަތަކެއް ކުރިމަތި ވެދާނެ އެވެ. ވީމާ ޑޮކްޓަރުގެ ލަފާގެ މަތިން ބޭސް ބޭނުން ކުރުން މުހިންމުވާނެ އެވެ.\nމިއީ އުމުރުން ދުވަސްވީ މީހުންގެ ކިނބައިން ފެންނަ އާންމު ބައްޔެއް ނަމަވެސް ޅަ އުމުރުންސުރެ މިފަދަ ބަލިތަކާ މެދު ހޭލުންތެރިވެ، ދިރިއުޅުމުގައި ހަރުދަނާ ސިއްހީ އާދަތަކެއް ގެންގުޅެފިނަމަ މިއީ އެ ބައްޔަކުން ރައްކާތެރި ވުމުގެ ފުރުސަތު އޮތް މައްސަލައެކެވެ.\nދިވެހިންނަށް އެލާމް އަޅަމުންދާ ޕީސީއޯއެސް!


Cuba vaccine 92 percent kaamiyaabu\nކިއުބާ ތިންޝޮޓް ވެކްސިން 92 ޕަސެންޓް ކާމިޔާބު\nކިއުބާގައި އުފައްދައި ތިންވަނަ ފިޔަވައި ކަޑައްތުކުރަމުން އަންނަ ވެކްސިްން: 92 ޕަސެންޓް ކާމިޔާބު\nދުނިޔޭގައި ކޮވިޑް ފެތުރިގަތުމާ ގުޅިގެން އެންމެ ބޮޑަށް ހޭވެރިވެފައި ވަނީ ސިއްހީ ސިނާއަތެވެ. ކޮވިޑުން ރައްކާތެރި ވުމަށް ތަފާތު އެތައް ފަރުވާ އާއި ވެކްސިން އުފައްދައި ތަޖުރިބާ ކުރަމުން އަންނައިރު ކޮންމެ ގައުމަކުން ވެކްސިނެއް އުފެއްދުމަކީ ފެޝަނަކަށް ވެފައިވާ ކަހަލަ އެވެ. މިއީ ކިއުބާގައި އުފައްދައި އަދި ތަހުލީލީ މަރުހަލާ ދޫކޮށް ނުލިވެގެން އުޅޭ އަބްޑަލާ ވެކްސީންގެ ވާހަކަ އެވެ.\nކިއުބާގެ ސިއްހީ އިދާރާތަކުން ބުނާ ގޮތުން އަބްޑަލާ ވެކްސިން ވެސް މަޝްހޫރު އެހެން މަރުކާތަކާ ފައިހަމަ ކުރާނެ އެވެ. އެކަމަކު އެއީ ތިން ޑޯޒް ފުރިހަމަ ކުރުމުންނެވެ. ކޮވިޑަށް ހުރި އާންމު އެހެން ވެކްސިންތައް ޑޯޒް ފުރިހަމަ ކުރަނީ ދެ ޑޯޒުންނެވެ. އެއްޑޯޒުން ވެކްސިން ފުރިހަމަ ކުރެވޭ ޖޯންސަން އެންޑް ޖޯންސަންގެ ވެކްސިނެއް ވެސް އުޅެ އެވެ.\nކިއުބާއިން ބުނީ ވެކްސިން މިހާރު އުޅެނީ އަޖުމަބެލުމުގެ ތިންވަނަ ފިޔަވަހީގައި ކަމަށެވެ. ތަޖުރިބާއިން ދައްކާ ގޮތުން އަބްޑަލާ ވެކްސިން 92.28 ޕަސެންޓް ކާމިޔާބު ކަމަށް އޮފިޝަލުން ވިދާޅު ވެއެވެ. މިއީ ކޮވިޑަށް މިހާރު ދެވޭ އާންމު ވެކްސިންތަކާ ދާދި އެއް މިންގަޑެކެވެ.\nކިއުބާގެ ވެރިރަށް ހަވާނާގައި ކޮވިޑް ވެކްސިން އަޖުމަބަލަން ފަށައި ޓެސްޓް ގޫރޫޕަށް ފުރަަތަމަ ދިނީ މޭމަހު އެވެ. ސިއްހީ އިދާރާތަކުން ބުނާ ގޮތުން ޓެސްޓް ޕްރޮގްރާމްގައި 48،000 މީހުން ބައިވެރިވި އެވެ. ކިއުބާގައި އުފައްދާ އެހެން ވެކްސިނެއްގެ އަޖުމަ ބަލަމުން އަންނަ ކަމަށް ވެސް އިދާރާތަކުން ބުނެ އެވެ.\nޑަބްލިޔޫއެޗްއޯ ކޮވިޑް-19 ކޮވިޑް ވެކްސިން + ކިއުބާ


Kidneyge Sihhathu Rangalhu Kurumahtakai Kaanvy Mi Ehchihi - Vaguthu\nކިޑްނީގެ އެކި އެކި މައްސަލަތަކަކީ ގިނަ ބަޔަކަށް ކުރިމަތިވާ ވަރަށް އާންމު ސިއްހީ މައްސަލަތަކެކެވެ. އެހެންނަމަވެސް އެއީ ފަރުވާތެރިކަމާއިއެކު ކެއުމަށް ބަދަލުތަކެއް ގެނައުމުން އެކަންކަމުން ސަލާމަތްވެސް ވެވިދާނެ ކަންކަމެވެ.\nއެގޮތުން އެންމެ ފުރަތަމަ ކިޑްނީގެ މައްސަލަތަކުން ރައްކާތެރިވުމަށްޓަކައި ކެއުމުގައި ގިނައިން ހިމަނަންވީ ބެލް ޕެޕާރސްއެވެ. ބެލް ޕެޕާރސްތަކުގެ ތެރެއިންވެސް ރަތް ކުލަ ގަދަ ބެލް ޕެޕާރސް ކެއުމުގައި ހިމެނުމަށް ސިއްހީ ތަޖުރިބާކާރުން ވަނީ ލަފާ އަރުވައިފައެވެ. ރަތް ކުލަ ގަދަ ބެލް ޕެޕާރސްއަކީ އޭގައި ގިނަ އަދަދަކަށް ޕޮޓޭސިއަމް ހިމެނޭ އެއްޗެކެވެ. ރަހަ މީރުވުމުގެ އިތުރުން ވިޓަމިން އޭ އަދި ވިޓަމިން ސީވެސް ގިނަ އަދަދަކަށް ހަށިގަނޑަށް ރަތް ކުލަ ގަދަ ބެލް ޕެޕާރސްއިން ލިއްބައިދެއެވެ.\nކެބެޖްއަކީވެސް ކިޑްނީގެ އެކި އެކި މައްސަލަތަކުން މީހާ ރައްކާތެރިކޮށްދޭ ތަރުކާރީއެކެވެ. އެގޮތުން ކެބެޖްއަކީ ފައިޓޯކެމިކަލްސް، ވިޓަމިން ކޭ، ވިޓަމިން ސީ އަދި ގިނަ އަދަދަކަށް އޭގައި ފައިބާރވެސް ހިމެނޭ ތަރުކާރީއެކެވެ.\nކޮލިފްލާވާރއަކީ އެހާ ކެއުމުގައި އާންމުކޮށް ހިމެނޭ އެއްޗެއް ނޫނެވެ. އެހެންނަމަވެސް އެއީ ކިޑްނީގެ މައްސަލަތަކަށް ވަރަށް ރަނގަޅު ކާނާއެކެވެ. ވިޓަމިން ސީ، ފޮލޭޓް އަދި ފައިބާރ ކޮލިފްލާވާރއިން ހަށިގަނޑަށް ލިއްބައިދޭއިރު ކޮލިފްލާވާރއަކީ ކިޑްނީއަށް ގެއްލުންދޭ އެކި އެކި މާއްދާތައްވެސް ނައްތާލައިދޭ އެއްޗެކެވެ.\nދެން ކިޑްނީގެ މައްސަލަތަކުން ރައްކާތެރިވުމަށް ކެއުމުގައި ހިމަނަންވީ އެއްޗަކީ ފިޔާއެވެ. ފިޔާއަކީ އޭގައި ބާރުގަދަ އެންޓި އޮކްސިޑެންޓްތަކެއް ހިމެނޭ އަދި ކްރޯމިއަމް ނަމަކަށްކިޔާ ހަށިގަނޑުގެ ކާ އެއްޗިހި ހަޖަމްކުރާ ނިޒާމަށް އެހީތެރިވެދޭ މާއްދާއެއް ހިމެނޭ އެއްޗެކެވެ.\nމެއި 2, 2018 15:08\nމެއި 2, 2018 19:35\nމީ އަޅެފަހެ މޮޔައެއްތަ؟\nމެއި 2, 2018 22:24\nހަހަހަ...ކޮމެންޓުތަކަށް ބަލާލީމަ ހީވޭ ތިހެންވެސް..\nމެއި 2, 2018 16:20


Flight Ehge Thereygai Fodi Jehi Meehaku Baalaifi - Vaguthu\nފުލައިޓެއްގެ ތެރޭގައި ފޮޑި ޖެހި މީހަކު ބާލައިފި\nފްލޮރިޑާގައި ފްލައިޓެއްގެ ތެރޭގައި އިނދެ ފޮޑިޖެހި ފަސިންކަރަކު، އެ ފްލައިޓުން ބާލައިފިއެވެ.\nބޭރުގެ ބައެއް ނޫސްތަކުން ރިޕޯޓުކޮށްފައިވާ ގޮތުގައި އުމުރުން 34 އަހަރުގެ، އެލެކްސް ފްލައިޓުން ބާލުވާފައިވަނީ މިދިޔަ ބުދަ ދުވަހުގެ ހެނދުނު، އޭނާ ފްލޮރިޑާއިން މެލޭޝިޔާއަށް ދަތުރުކުރުމަށް، ފްލައިޓަށް ބޯޑް ކުރި ފަހުންނެވެ.\nއެއަރޕޯޓުގައި ހަތަރު ގަޑިއިރު ހޭދަކުރުމަށްފަހު އެލެކްސް އެ ފްލައިޓަށް އެރީ ފްލައިޓް ނައްޓާލަން ކުޑަ ވަގުތުކޮޅަކަށް ވެފައި އޮއްވައެވެ. އަދި ފްލައިޓަށް އަރާ، އޭގައި ހަމަޖެހިލާ ހިންދެމިލަން މަަސައްކަތްކުރި ވަގުތު، އޭނާއަށް ފޮޑިއެއް ޖެހުނީކަމަށް ބޭރުގެ ބައެއް ނޫސްތަކުން ވަނީ ރިޕޯޓުކޮށްފައެވެ. އަދި އޭނާއަށް ފޮޑި ޖެހުމާއި އެކު، އޭނާގެ ކައިރީގައި އިން އެހެން ފަސިންޖަރަކު އެ މައްސަލަ ފްލައިޓުގެ ކުރޫންނަށް ރިޕޯޓުކޮށްފައިވާ ކަމަށް ބައެއް ބޭރުގެ ނޫސްތަކުން ބުނެފައިވެއެވެ.\nއެ ނޫސްތަކުގައި އިތުރަށް ބުނެފައިވަނީ، ފްލައިޓުގެ ފަޅުވެރިން އޭނާގެ ގާތުގައި ފްލައިޓުން ފައިބަން އެދިފައިވާ ކަމަށާއި، އެހެންނަމަވެސް އެލެކްސް ވަނީ އެކަމާއި ދެކޮޅު ހަދާފައެވެ. އަދި އޭނާ ފްލައިޓުން ފައިބަން ދެކޮޅުހަދަން ފެށުމާއެކު، އެއަރޕޯޓުގެ ސެކިއުރިޓީން ވަނީ އޭނާ ފްލައިޓުން ބާލުވާފައެވެ.\nއެލެކްސް ފޮޑި ޖެހި މައްސަލަ ފަޅުވެރިންނަށް ރިޕޯޓުކޮށްފައިވަނީ އެ ޤައުމުގެ ސަރުކާރުގެ އިސް ބޭފުޅެއްގެ ދަރިއެކެވެ. އެލެކްސް ވަނީ ކަމާބެހޭ ފަރާތްތަކަށް މައްސަލަވެސް ޖައްސާފައެވެ.\nފްލައިޓުތެރޭގައި އެހެން ފަސިންޖަރުންނަށް އުނދަގޫވާ ޒާތުގެ ކަންކަން ކުރުމަކީ މަނާކަމެކެވެ.\nއޯއައިސީ އިން އިންޑިއާ މުސްލިމުންނަށް ކުރާ އަނިޔާތައް ކުށްވެރި ކޮށްފި\nމާހާތީރުގެ ބަދަލުގައި މުހިއްދީން ޔާސީން މެލޭޝިޔާގެ ވެރިކަމަށް\nގަތަރުން ކޮވިޑް-19 ވައިރަސް ފެނިއްޖެ\nޑިސެމްބަރު 6, 2019 16:44\nޑިސެމްބަރު 7, 2019 08:59\nތި ވާނީ ބޭއިޚްތިޔާރުގަ ދޫކޮށްލެވުނެ އެެއްޗަކަށް. މަވެސް ބައެއްފަހަރު އިންޓަނޭޝަނަލް ފްލައިޓް ތަކުގައި ދޫކޮށްލަން، އެކަމަކު މުޅިންވެސް ދޫކޮށްފައި ހުންނާނީ ސައިލެންޓް އެއްޗެހި. މަދުފަހަރެއްގައި ނުލަފާ ޒާތުގެ ވަހެއް ހުންނަނީ. އެކަހަލަ ޙާލަތްތަކުގައި، ނޭފަތް މަތީ އަތްއަޅައި ފަރާތްފަރާތަށް އެންމެ ފުރަތަމަ ބަލަންފަށަނީވެސް މަ. ކުރިއަށް އޮތްތާނގައި އިރާދަކުރެެއްވިއްޔާ ވިސްނައިގެން އުޅޭނީ.\nޑިސެމްބަރު 9, 2019 14:38\nހެހެ. ފޮޑީގައި ހުންނަ ވަހަކީ ސިއްހަތަށް ފައިދާހުރި އެއްޗެެއް. 😋😋😋


އަދީބުގެ މައްޗަށް އިތުރު ހަތް ދައުވާއެއް ކޮށްފި | Jazeera\tއަދީބުގެ މައްޗަށް އިތުރު ހަތް ދައުވާއެއް ކޮށްފި - Jazeera\nއަދީބުގެ މައްޗަށް އިތުރު ހަތް ދައުވާއެއް ކޮށްފި\nޢަލީ ޔާމީން September 29, 2019 52 views0\nކުރީގެ ނައިބު ރައީސް އަހުމަދު އަދީބުގެ މައްޗަށް ހަތް ދައުވާއެއް އުފުލައި ކްރިމިނަލް ކޯޓަށް މިއަދު ފޮނުވައިފިއެވެ.\nޕްރޮސެކިއުޓަރ ޖެނެރަލްގެ އޮފީހުން ބުނީ މި ދައުވާތައް އުފުލާފައިވަނީ މޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމް.އެމް.ޕީ.އާރް.ސީ) މެދުވެރިކޮށް 2014 އަދި 2015 ވަނަ އަހަރު ހިންގި ކޮރަޕްޝަނާއި، ޚިޔާނާތްތެރިވުމުގެ ކުށްތަކާ ގުޅިގެން ކަމަށެވެ.\nއެ ދައުވާތައް އުފުލާފައިވަނީ އެސެޓް ރިކަވަރީ ކޮމިޝަނާއި އެންޓި ކޮރަޕްޝަން ކޮމިޝަން އަދި ފުލުހުން ގުޅިގެން ހިންގި ތަހުގީގަށްފަހު ދައުވާކޮށް ދިނުމަށް އެދި ޕްރޮސިކިއުޓާ ޖެނަރަލްގެ އޮފީހަށް ފޮނުވުމުންނެވެ. އެ މައްސަލަ ޕީޖީއަށް ފޮނުވީ މި މަހުގެ 21 ވަނަ ދުވަހު އެވެ.\nއަދީބުގެ މައްޗަށް ހަތް ދައުވާއެއް އުފުލާފައިވާއިރު ސްޕްރީމް ކޯޓުގެ އަމުރަކަށް ޕާސްޕޯޓް ހިފަހައްޓާފައި ވަނިކޮށް ރާއްޖެއިން ބޭރަށް ގޮސް ފިލަން މަސައްކަތްކުރި މައްސަލާގައި އަދީބަށް ވަނީ ތިން މަހާއި 18 ދުވަހުގެ ހަލު ހުކުމެއް އިއްވާފައެވެ.


Maa madhun nidhaanama moonuge hangandu huthuruvaane - vNews.mv\nމާމަދުން ނިދާނަމަ މޫނުގެ ހަންގަނޑު ހުތުރުވާނެ\nއާޝިޔާ ޞާލިޙް 02 December 2018, 16:35\nދިރާސާތަކުން ދައްކާގޮތުން ބޮޑު މީހަކަށް ރޭގަނޑު6ގަޑިއިރާއި 8 ގަޑިއިރާ ދެމެދުގެ ނިދި ބޭނުންވެ އެވެ. ރޭގަނޑު މާމަދުން ނިދާނަމަ މުޅި ހަށިގަނޑަށް އޭގެ ނޭދެވޭ އަސަރުތައް ކުރާއިރު މީހާގެ ހަންގނަޑަށް ހާއްސަކޮށް މޫނުގެ ހަންގަޑަށް އޭގެއިން ކުރާ ނުބައި އަސަރުތައް ވަރަށް ގިނަ އެވެ.\nރޭގަނޑުގެ ނިންޖަކީ ސިކުނޑިއާއި މުޅި ހަށިގަނޑަށް އަރާމު ލިއްބައިދިނުމުގެ އިތުރުން ދުވާލުގެ ބުރަ މަސައްކަތައްފަހު ހަށިގަނޑަށް ލިބިފައި ހުންނަ ކުދި ގެއްލުންތައް ރަނގަޅުކޮށްލަދޭ ކާނާ އެކެވެ. މީހާ ނިދާ ވަގުތަކީ ކޮންމެ ދުވަހަކުވެސް ހަށިގަނޑުން މަރުވާ ސެލްތައް ހަށިގަނޑުން ނައްތާލާ، އާ ސެލްތައް އުފައްދާ ވަގުތެވެ.\nކޯނެލް ޔުނިވަސިޓީގައި ކޮށްފައިވާ ދިރާސާއަކުން ވަނީ ރޭގަނޑު ހަމަ ނިދި ލިބޭ މީހުންގެ ހަށިގަނޑުގައި ހުންނަ ވިހަ މާއްދާތައް ބޭރުވާ މިންވަރު، ހަމަ ނިދި ނުލިބޭ މީހުންނަށްވުރެ 60 އިންސައްތަ މަތިކަން ފާހަގަކުރެވިފަ އެވެ. އަދި މީގެ ސަބަބަުން މީހާ ހޭލާއިރު ހަންގަނޑު އުޖާލާވެފައި ރީތިވާ ކަންވެސް މި ދިރާސާއިން ވަނީ ފާހަގަކުރެވިފަ އެވެ.


Film Lion gai Nayanthraa kulheynee thahugeegu kuraa fuluhehge role - vNews.mv\nފިލްމު "ލަޔަން"ގައި ބަތަލާ ނަޔަންތްރާ ކުޅޭނީ ތަހުގީގުކުރާ ފުލުހެއްގެ ރޯލް\nމަރިޔަމް ޝާހިދާ 17 November 2021, 22:18\nމީގެ ދުވަސްކޮޅެއްކުރިން ޝޫޓިންގް ފެށިފައިވާ ފިލްމު "ލަޔަން"އިން ބަތަލާ ނަޔަންތާރާ ފެނިގެންދާނީ ވަރަށް ވަރުގަދަ އިންވެސްޓިގޭޓިންގް އޮފިސަރެއްގެ ރޯލްއިންކަމަށް މީޑިއާ ރިޕޯޓުތައް ބުނެފިއެވެ.\nބަތަލާ ނަޔަންތާރާ ފިލްމުގައި ފެނިގެންދާ ރޯލާ ބެހޭގޮތުން ޚަބަރު ފެތުރިފައިމިވަނީ އޭނާ އެފިލްމްއިން ވަކިވާން ނިންމާފައިވާކަމަށް މީޑީއާ ރިޕޯޓުތަކުން ބުނަމުން ދަނިކޮށެވެ. ނަމަވެސް އިންޑިއާގެ ބައެއް ރިޕޯޓުތައްވަނީ މިޚަބަރު ދޮގުކޮށްފައެވެ.\nމިދިޔަ މަހުގެތެރޭ ބައެއް މީޑިއާތަކުން މިގޮތަށް ޚަބަރު ފަތުރާފައިވަނީ އެކްޓަރު ޝާހްރުކް ޚާންގެ ދޮށީ ދަރިފުޅު އާރްޔާން ޚާން މަސްތުވާތަކެތީގެ ބޮޑު މައްސަލަގަނޑެއްގައި ހައްޔަރުކުރުމާ ގުޅިގެން ޝާހްރުކް ވަގުތީ ގޮތުން އޭނާ މަސައްކަތްކުރަމުންދިޔަ ފިލްމީ ޕްރޮޖެކްޓްތަކާ ދުރަށް ޖެހިލުމުންނެވެ.\nއެގޮތުން ފިލްމު "ލަޔަން"އަކީވެސް ޝާހްރުކް މަސައްކަތް ފަށާފައިވާ ފިލްމުތަކުގެތެރޭ ހިމެނޭ ވަރަށް އުއްމީދީ ފިލްމެކެވެ. ޝާހްރުކްގެ ދަރިފުޅު އާރްޔަން ކަފާލާތުގެ ދަށުން މިވަގުތު ދޫކޮށްލާފައިވާތީ ޝާހްރުކްވަނީ ފިލްމީ މަސައްކަތްތައް އަލުން ފެށުމަށް ތައްޔާރުވެފައެވެ.\nތަމަޅަ ޑައިރެކްޓަރު އެޓްލީގެ މިފިލްމަކީ، ބަތަލާ ނަޔަންތާރާގެ ފުރަތަމަ ހިންދީ ފިލްމެވެ. މީގެކުރިން ނަޔަންތާރާވަނީ ޑައިރެކްޓަރު އެޓްލީގެ ފިލްމު "ބިޖްލީ"އިން ބެލުންތެރިންނަށް ފެނިފައެވެ. އަދި މިފިލްމަކީ، ވަރަށް ގިނަބައެއްގެ މެދުގައި މަގުބޫލުވެގެން ގޮސްފައިވާ ފިލްމެއްވެސްމެއެވެ.\nއޮގަސްޓް މަހުގެ ފަހުކޮޅު ޝޫޓިން ފެށި "ލަޔަން" ގެ ކާސްޓްގައި ސާނިއާ މަލްއުތުރާ އާއި ސުނިލް ގްރޯވާ އާއި ޕްރިޔަމަނީ އާއި ރާނާ ދަގޫބަތީ އަދި އާކަންކްޝާ ސިންގް ހިމެނޭ ކަމަށް މީޑިއާތަކުން ބުނެ އެވެ. މިފިލްމުގައި ޝާހްރުކް ޚާން ފެނިގެންދާނީ ޑަބަލް ރޯލްއިންނެވެ.


އެޓޯލް ކޮމާންޑަރ ކަޕްގެ ނަމުގައި މަހިބަދޫގައި ފްޓްސެލް މުބާރާތެއް ބާއްވައިފި\nއދ.މަހިބަދޫ ޕޮލިސް ސްޓޭޝަނުގައި މަސައްކަތްކުރާ މުވައްޒަފުންގެ މެދުގައި އެޓޯލް ކޮމާންޑަރ ކަޕްގެ ނަމުގައި ފްޓްސެލް މުބާރާތެއް ބާއްވައިފިއެވެ.\nމި މުބާރާތަކީ، މަހިބަދޫ ޕޮލިސް ސްޓޭޝަނުގައި މަސައްކަތްކުރާ ފުލުހުންގެ މެދުގައި އޮތް ގުޅުން މިހާރަށްވުރެ އިތުރަށް ރަނގަޅުކޮށް އެކުގައި މަސައްކަތްކުރުމުގެ ރޫޙު އަށަގެންނެވުމުގެ ގޮތުން ކުރިއަށް ގެންދިއަ ފުޓްސެލް މުބާރާތެކެވެ.\nޖޫން 25 ވަނަ ދުވަހުގެރޭ 21:30 ގައި އދ.މަހިބަދޫ ޕޮލިސް ސްޓޭޝަންގެ ފުޓްސެލް ދަނޑުގައި ފެށި މި މުބާރާތުގައި އދ.މަހިބަދޫ ޕޮލިސް ސްޓޭޝަންގައި މަސައްކަތްކުރާ މުވައްޒަފުންގެ ތެރެއިން5ޓީމެއް ބައިވެރިވިއެވެ.\nމި މުބާރާތުގައި ބައިވެރިވި ޓީމް ތަކަކީ، ޓީމް ކުލަ ޔެލޯ، އެފް.ސީ އޮގީ، ޓީމް ޑިފަރެންޓް، ޓީމް ރެންގޯގެ އިތުރުން އެފް.ސީ ގަދަބާރުއެވެ.\nމި ޖުލައި މަހުގެ 1 ވަނަދުވަހު ރޭ ކުރިއަށް ދިއަ މި މުބާރާތުގެ ފައިނަލް މެޗް ގައި ވާދަކޮށްފައިވަނީ ޓީމް ކުލަ ޔެލޯ އާއި ޓީމް ޑިފަރެންޓްއެވެ. މި މެޗު 0-3 ން ކާމިޔާބުކޮށްފައިވަނީ ޓީމް ކުލަ ޔެލޯއެވެ. އަދި ފައިނަލް މެޗްގެ މޮޅު ކުޅުންތެރީޔާއަށް ހޮވިފައިވަނީ ކުލަ ޔެލޯގެ ޕޮލިސް ސަރޖަންޓް މޫސާ ހިލާލްއެވެ.\nމީގެ އިތުރުން މިމުބާރާތުގެ އެންމެ ގިނަ ގޯލް ޖެހި ކުޅުންތެރިޔާގެ މަޤާމަށް ހޮވިފައިވަނީ ޓީމް ކުލަ ޔެލޯގެ ޕޮލިސް ކޯޕްރަލް މުޙައްމަދު ނިހާން އެވެ. މިމުބާރާތުގެ އެންމެ މޮޅު ކުޅުންތެރިޔާއަށް ހޮވިފައިވަނީ ކުލަ ޔެލޯގެ ޕޮލިސް ސަރޖަންޓް މޫސާ ހިލާލް އެވެ.\nމުބާރާތް ނިމުމުން ބައިވެރިވި ޓީމް ތަކަށާއި ޗެންޕިއަން ޓީމް އާއި ރަނައަޕް ޓީމުގެ އިތުރުން ވަނަ ވަނައަށް އައި ކުޅުންތެރިންނަށް ތައްޓާއި ސެޓްފިކެޓް ހަވާލުކޮށްދެއްވީ ފައިނަލް މެޗުގެ ޝަރަފްވެރި މެހެމާން އދ.އަތޮޅު އެޓޯލް ކޮމަންޑަރ ޕޮލިސް ޗީފް ސްޓޭޝަން އިންސްޕެކްޓަރ އަޙްމަދު ސޮފްވަތު ރަޢޫފްއެވެ.\nއދ.މަހިބަދޫ ޕޮލިސް ސްޓޭޝަންގައި މަސައްކަތްކުރާ ފުލުހުންގެ މެދުގައި ބާއްވާ މި މުބާރާތަކީ ކޮންމެ އަހަރަކު ރަމަޟާން މަހުގައި ބޭއްވުމަށް ހަމަޖެހިފައިވާ މުބާރާތެކެވެ.


Noorul-islam.NET :: ކުރިން އަޅާފައިވާ ލޯވަޅުތައް ބަންދު ނުކުރެވެނީސް އަލުން އިތުރު ލޯވަޅެއް އަޅަނީ ހެއްޔެވެ؟ އުޅަނދު ޣަރަޤު ވެދާނެއެވެ.\nކުރިން އަޅާފައިވާ ލޯވަޅުތައް ބަންދު ނުކުރެވެނީސް އަލުން އިތުރު ލޯވަޅެއް އަޅަނީ ހެއްޔެވެ؟ އުޅަނދު ޣަރަޤު ވެދާނެއެވެ.\nތާރީޚް:9އޮކްޓޯބަރ 2009\nއަޅުގަނޑުމެންގެ ޤައުމުގެ ޒުވާނުންގެ ގިނަ ޢަދަދެއް މިވަނީ މަސްތުވާ ތަކެތީގެ އަވާގައި ޖެހިފައެވެ. މުޅި އުއްމަތް އެކީ އެއް އަޑަކުން އުފުލަނީ ޒުވާނުން މި ވަބާއިން ސަލާމަތް ކުރުމުގެ ހަޅޭކުގެ އަޑެވެ. ކެބިނެޓް ބައްދަލުވުންތަކާއި މަޖިލީހުގެ ޖަލްސާތަކުން ފެށިގެން މަސްވެރި އޮޑި ފަހަރުގައިވެސް ދެކެވިފައިވާ އެއްމެ ހޫނު އެއް މައުޟޫޢަކީ މިއީއެވެ. އެކަމަށްޓަކައި ތަފާތު ފެންވަރުގެ ޖަލްސާ ތަކާއި ސެމިނާރު ތަކާއި ބައްދަލުވުން ބޭއްވިއްޖެއެވެ. އެހެން ނަމަވެސް ވީކަމެއް ޙަރާމޭ ބުނުމަކީ ދޮގަކަށް ވުމަށްވުރެ ތެދަކަށް ވުމާ ގާތް ކަމެކެވެ.\nކަން މިހެން ހުރި އިރު، ހަނދާނަށް އަންނަނީ އަޅުގަނޑުގެ ލޮބުވެތި އުސްތާޛު، ފަޟީލަތުއްޝައިޚް އިލްޔާސް ޙުސައިން ވަރަށް ގިނައިން ވިދާޅުވެ ދެއްވާ ވަރަށް އަގުހުރި މިސާލެކެވެ.\nކަނޑުމަތީގައި ދުއްވާ އުޅަނދެއްގައި ތިބި ބަޔެކެވެ. އެ އުޅަނދުގެ އަޑީގައި ލޯވަޅެއް ހެދި، އެއިން އުޅަނދަށް ފެން އަރަން ފަށައިފިއެވެ. އެވަގުތު ކައްޕިތާނު އުޅަނދުގައި ތިބި އެންމެން އެއްކޮށްފައި ކަންތައް ކުރާނެ ގޮތާމެދު މަޝްވަރާކުރިއެވެ. އެކި މީހުން އެކި ޖަވާބު ދެމުން ގެންދިޔައެވެ. އެމީހަކަށް ފެންނަ އެންމެ ރަނގަޅު ގޮތެވެ. ހުރިހާ އެންމެންވެސް އެއް ހިއްވަރާއެކު، އުޅަނދަށް އަރަމުންދާ ފެން ހިއްކުމަށް ބާލިދީ ތަކާއެކު މަސައްކަތް ކުރުމަށް އެކަކު ޚިޔާލު ދިނެވެ. އަނެކަކު ބުނެލީ ޝިފްޓު ބަހާލައިގެން އެ މަސައްކަތް ކުރުމަށެވެ. އެއިގެ ތެރޭގައި ހުރި ތަންކޮޅެއް ޒަމާނީ ތަޢުލީމުގެ މީހަކު ބުންޏެވެ. ހަދަންވީ ގޮތް ތިމަންނަ އަށް އެނގެއެވެ. އެންމެން ވެސް ޙިއްސާ ވާގޮތަށް ކުއްޔަށް ޕަންޕެއް ގެންނަން ހިނގާށެވެ. އެއިރުން އީޒީ ކަމާއެކު، މިކަން ކުރެވިދާނެއެވެ.\nހުރިހާ އެންމެންގެ ޚިޔާލު މިގޮތަށް ހުރިއިރުވެސް އެކަކަށްވެސް އެ އުޅަނދުގެ އަޑީބައިގައި ހެދިފައިވާ ލޯވަޅު ބަންދު ކުރުމުގެ ޚިޔާލެއް ނައެވެ.\nމިއީ އަޅުގަނޑުމެންގެ މުޖުތަމަޢުގެ މިސާލެވެ. އެންމެންވެސް މަޝްވަރާ ކުރަނީ މަސްތުވާ ހިކި ތަކެއްޗާއި ދިޔާ ތަކެތިން މުޖްތަމަޢު ސަލާމަތް ކުރާނެ ގޮތަކާމެދު އެވެ. އެވަބާގައި ޖެހިފައިވާ މީހުން އެއިން ސަލާމަތްކޮށް އެއިން ދުރުކުރާނެ ގޮތަކާމެދުގައެވެ. ނަމަވެސް އެތަކެތި ވަންނަ ލޯވަޅު އެއިގެ އެންމެ ފުރިހަމަ ގޮތުގައި ބަންދު ކުރުމުގެ ޚިޔާލެއް ފިކުރެއް ގިނަމީހުންގެ ކިބައިގައި ނެތޭ ދެންނެވުމަކީ ދޮގަކަށް ނުވާނެއެވެ.\nމިފުރުޞަތުގައި އަދުގެ ސަރުކާރުން މަސްތުވާ ތަކެއްޗަށް ހުޅުވިފައިވާ މަގު ބަންދު ކުރުމަށް ކުރައްވާ މަސައްކަތަށްޓަކައި ޝުކުރު ދަންނަވަމެވެ. އެބޭފުޅުންގެ މަސައްކަތް އިތުރަށް ފުޅާކޮށް ހުރިހާ ލޯވަޅުތައް ބަންދު ކުރުން އަވަސް ކުރެއްވުމަށް އާދޭހާއެކު ގޮވާލަމެވެ.\nމުޖްތަމަޢު މިހާ އަނދިރި ހިސާބެއްގައި ވަނިކޮށް، ކުއްލިއަކަށް އިވިގެންދާ އަޑަކީ މާލޭގައި އަލަށް އެޅި ފަސްތަރީގެ ހޮޓަލެއްގައި ބަނގުރާ ވިއްކުމުގެ ހުއްދަ ދިނުން އެދި ސަރުކާރުގައި ދަންނަވައި އެކަމުގެ މަޝްވަރާ ކުރެވެމުން ދާ ވާހަކައެވެ. ރަސްމީ ކޮށް ކަމުގައި ވިޔަސް ނުވަތަ ނުރަސްމީ ކޮށް ކަމުގައި ވިޔަސް މިފަދަ ވާހަކައެއް ދެކެވިއްޖެއެވެ. އަޑެއް ކިއްޔާ ރެނދެއްލާނެއޭ ބުނެވޭ ބީދައިން، މިކަމުގައިވެސް ކޮންމެވެސް ބައެއްގެ މަކަރުވެރި ރޭވުންތަކެއް އެބަ ވެއެވެ.\nމި ފުރުޞަތުގައި ނޫރުލްއިސްލާމް ޓީމްގެ ނަމުގައްޔާއި އަދި އަޅުގަނޑުގެ އަމިއްލަ ނަމުގައި، ދިވެހި ސަރުކާރުގެ ކަމާބެހޭ ހުރިހާ މުއައްސަސާތަކަށް މި ގޮވާލަނީ އެއްވެސް ޤަވާޢިދެއްގެ ދަށުން މީހުން ދިރިއުޅޭ ރަށެއްގައި ބަނގުރާ ވިއްކުމުގެ ހުއްދަ ނުދެއްވުމަށެވެ. އަދި އެފަދައިން އެއްވެސް ގޮތަކަށް އެއްވެސް ޙާލެއްގައި އެއްވެސް ޤަވާޢިދެއްގެ ދަށުން ހުއްދަ ދެއްވައިފިނަމަ ބަނގުރާ ޢާއްމުވެ އެއިގެ ފަސާދަ މުޖްތަމަޢަށް މިހާރަށްވުރެ ބޮޑަށް ކުރާނެކަމީ އެއާމެދު އެއްވެސް ޝައްކެއް އޮތް ކަމެއް ނޫން ކަމަށް ދަންނަވަމެވެ.\nމީހުން ދިރިއުޅޭ ރަށްތަކުގައި ބަނގުރާ ވިއްކަން އެދޭ މީހުންނޭވެ! މުޖްތަމަޢުގައި ފާޙިޝް ޢަމަލުތައް ފަތުރާ އަދި ފަތުރަން މަސައްކަތް ކުރާ މީހުންނަކީވެސް ދުނިޔެމަތީގައާއި އާޚިރަތުގައި ވޭންދެނިވި ޢަޒާބު ލިބޭނޭ ބައެކެވެ. ތިޔަބައިމީހުންނަށް ހަނދާންކޮށްދޭން ބޭނުންވަނީ ﷲ ސުބްޙާނަހޫ ވަތަޢާލާގެ މި ވަޙީ ބަސްފުޅެވެ. ﷲ ވަޙީ ކުރައްވައެވެ.\nإِنَّ الَّذِينَ يُحِبُّونَ أَنْ تَشِيعَ الْفَاحِشَةُ فِي الَّذِينَ آَمَنُوا لَهُمْ عَذَابٌ أَلِيمٌ فِي الدُّنْيَا وَالآَخِرَةِ وَاللَّهُ يَعْلَمُ وَأَنْتُمْ لا تَعْلَمُونَ [النور : 19] މާނައީ : ހަމަކަށަވަރުން މުއުމިނުންގެ މެދުގައި ފާޙިޝުކަންތައް ފެތުރިގެން ދިޔުމަށް ލޯބިކުރާ މީހުންނަށް ދުނިޔެއާއި އާޚިރަތުގައި ވޭންދެނިވި ޢަޒާބު ހުއްޓެވެ. ކަންތައްތައް ދެނެވޮޑިގެންވަނީ ﷲ އެވެ. ތިޔަބައިމީހުންނަކަށް ނޭގެއެވެ.\nސިޔާސީ ޕާޓީތަކާއި އަމިއްލަ ޖަމިއްޔާ ޖަމާޢަތްތަކާއި އަމިއްލަ ފަރުދުންނަށް އަޅުގަނޑުމެން ގޮވާލަނީ، ދިވެހި ޤައުމުގައި މިފަދަ ކަމެއް ކުރެވުނަ ނުދިނުމަށް އެޅެން ހުރި ހުރިހާ ފިޔަވަޅެއް އެޅުއްވުމަށެވެ. އަދި ހަނދުމަ ކުރައްވާށެވެ. އަޅުގަނޑުމެންގެ ތެރެއިން ކޮންމެ މީހަކީ ބެލެނިވެރިއެކެވެ. އެމީހެއްގެ ބެލެނިވެރިކަމުގެ ދަށުގައިވާ ބަޔަކާމެދު މާދަމާ- ޤިޔާމަތް ދުވަހުން ﷲ ސުބްޙާނަހޫ ވަތަޢާލާ އަޅުގަނޑުމެންނާ ސުވާލު ކުރައްވާނެއެވެ.\nﷲ ގެ ކޯފާއެއް އަތުވެއްޖެނަމަ އަންނާނީ ހަމައެކަނި ނުބައި ޢަމަލުތައް ހިންގި މީހުންނަށް އެކަންޏެއްނޫނެވެ. އެފަދަ ޢަމަލުތައް ހުއްޓުވަން މަސައްކަތް ނުކޮށް ތިބޭމީހުންވެސް އޭގައި ޝާމިލު ވާނޭކަން ކަށަވަރެވެ . މާތް ﷲ ވަޙީ ކުރައްވައެވެ. وَاتَّقُوا فِتْنَةً لا تُصِيبَنَّ الَّذِينَ ظَلَمُوا مِنْكُمْ خَاصَّةً [الأنفال : 25] މާނައީ : ތިޔަބައިމީހުންގެ ތެރެއިން އަނިޔާވެރިވި މީހުންނަށް އެކަނި ކުރިމަތިވެ ނުދާނޭ ފިތުނައަކަށް ތިޔަބައިމީހުން ބިރުވެތިވާށެވެ. އެބަހީ ﷲ ގެކޯފާއެއް އަތުވެއްޖެ ހިދެއްގައި ކުރިމަތިވާނީ ހަމައެކަނި ފާފާކުރިމީހުންނާ އެކަންޏެއް ނޫނެވެ.\nاللهم ހައްދަވައި ގެންގުޅުއްވާ އިލާހު! އެންމެހައި ފާޙިޝްކަންތައްތަކާއި މުންކަރާތްތަކާއި ބަލިމަޑުކަމާއި ތަދުމަޑުކަން އަޅުގަޑުމެންގެ މުޖްތަޢުންނާއި އެންމެހައި އިސްލާމީ މުޖްތަޢްތަކުން ދުރުހެލިކުރައްވައި ރައްކާތެރި ކުރައްވާދޭވެ! އާމީން


Ihavandhoo ge binhihkumuge masahkayi fashaifi - Ihavandhoo\nAug 04, 2021 19:51\nއިހަވަންދޫގެ ބިން ހިއްކުމުގެ އަމަލީ މަސައްކަތް ފަށައިފި\nއިހަވަންދޫގެ ބިން ހިއްކުމުގެ އަމަލީ މަސައްކަތް ފަށައިފިއެވެ. އެގޮތުން މިއަދު ހަވީރުވަނީ ބިން ހިއްކުމަށް ހަމަޖެހިފައިވާ ސަރަހައްދުގެ ބައުންޑަރީ ވޯލް ޖެހުމުގެ މަސައްކަތް ފަށާފައެވެ. އެމްޓީސީސީގެ އޮފިޝަލަކު މިނޫހަށް މައުލޫމާތު ދިންގޮތުގައި މިއަދު ފެށިފައިވާ މަސައްކަތުން ބައުންޑަރީ ވޯލް ހެދުމާއިއެކު ސައިޓް ތައްޔާރުކުރުމުގެ މަސައްކަތްވެސް ކުރިޔަށް ދާނެއެވެ.\nބިންހިއްކުމުގެ އަމަލީ މަސައްކަތް ފެށުމާއި ގުޅިގެން އިހަވަންދޫ ދާއިރާގެ އިއްޒަތްތެރި މެމްބަރު މުހައްމަދު ޝިފާއު ވަނީ އިހަވަންދޫ ރައްޔިތުންނަށް މަރުހަބާ ކިއުއްވާފައެވެ. އަދި އިހަވަންދޫ ރައްޔިތުންގެ މިހުވަފެން ހަޤީގަތަކަށް ހައްދަވައި ދެއްވާތީ ރައީސް އިބްރާހިމް މުހައްމަދު ސޯލިހަށް އެމަނިކުފާނުވަނީ ޝުކުރު އަދާކުރައްވާފައެވެ. އަދި އިހަވަންދޫގެ ބިން ހިއްކުމުގެ މަސައްކަތަށް އެމްޓީސީސީގެ ސީއީއޯ އާދަމް އާޒިމް ދެއްވާ ސަމާލުކަން ފާހަގަކުރައްވާ އިހަވަންދޫގެ ރައްޔިތުންގެ ނަމުގައި ވަނީ ޝުކުރު އަދާ ކުރައްވާފައެވެ.\nމިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރއިން، 10 ނޮވެމްބަރ 2020 ގައި އިހަވަންދޫގެ ބިންހިއްކުމުގެ މަސައްކަތް ހަވާލުކޮށްފައިވަނީ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ) އާއެވެ. އެ މަޝްރޫއު އެމްޓީސީސީ އާއި ހަވާލުކޮށްފައިވަނީ 123,960,847.77 (ސަތޭކަ ތޭވީސް މިލިއަން ނުވަސަތޭކަ ފަސްދޮޅަސް ހާސް އަށްސަތޭކަ ސާޅީސް ހަތްރުފިޔާ ސަތުހަތްތަރި ލާރި) އަށް އެއް އަހަރު ތެރޭގައި މަސައްކަތް ނިންމާގޮތަށެވެ. މިމަޝްރޫއުގެ ސްކޯޕްގެ ތެރޭގައި ބިން ހިއްކުމުގެ އިތުރުން ގޮނޑުދޮށް ހިމާޔަތްކުރުމަށް ރިވެޓްމެންޓް ޖެހުންވެސް ހިމަނާފައިވެއެވެ.\nހއ. އިހަވަންދޫ އިހަވަންދޫ ބިން ހިއްކުން އެމްޓީސީސީ


Sadhaqaiy kurumuge meyvaa\nޞަދަޤާތްކުރުމުގެ މޭވާ (2)\nލިޔުއްވީ: ޝައިޚް ޢަބްދުﷲ ރަޝީދު|2020-06-03T04:47:19+05:00June 2nd, 2020|އަޚްލާޤު, ދީން|\nމި ލިޔުމަކީ ޞަދަޤާތްކުރުމުގެ މޭވާ ސިލްސިލާގައި ހިމެނޭ2ލިޔުމުގެތެރެއިން2ވަނަ ލިޔުމެވެ.\n9. ޞަދަޤާތް ކުރުމަކީ ހިތް ނޭދޭ ކަންކަމުން މީހާ ސަލާމަތްކޮށްދޭ ކަމެއްގެ އިތުރުން ރައްބުވަންތަ އިލާހުގެ ކޯފާއިން ރައްކާތެރިކޮށްދޭ ކަމެކެވެ.\nނަބިއްޔާ ﷺ ޙަދީޘްކުރެއްވިއެވެ. ((صَنَائِعُ الْمَعْرُوْفِ تَقِيُّ مَصَارِعِ السُّوْءِ وَصَدَقَةُ السِّرِّ تُطْفِئُ غَضَبَ الرَّبِ)) رواه الطبراني حسنه الشيخ الألباني في صحيح الجامع\nމާނައީ: ކުރާ ހެޔޮ ޢަމަލުތަކުގެ ސަބަބުން ނުރުހޭ ބޮޑެތި ކަންކަމުން އޭނާ ރައްކާތެރި ކޮށްދެއެވެ. އަދި ސިއްރުގައި ކުރެވޭ ޞަދަޤާތުގެ ސަބަބުން ރައްބުވަންތަ އިލާހުގެ ކޯފާއިން ރައްކާތެރި ކޮށްދެއެވެ.\n10. ޞަދަޤާތަކީ ހިތްހަރުކަމަށް ވާ ފަރުވާ އެކެވެ.\nނަބިއްޔާ ﷺގެ އަރިހުގައި މީހަކު ހިތްހަރުކަމާއި ގުޅޭގޮތުން ޝަކުވާ ދެންނެވިއެވެ. އެހިނދު ޙަދީޘްކުރެއްވިއެވެ. ((امْسَحْ رَأْسَ الْيَتِيْمِ، أَطَعِمِ الْمِسْكِيْنَ)) رواه أحمد و حسنه الشيخ الألباني\nމާނައީ: ޔަތީމުންގެ ބޮލުގައި ފިރުމާށެވެ. (އެބަހީ: ޔަތީމުންނަށް އަޅާލާށެވެ.) އަދި މިސްކީނުންނަށް ކާންދޭށެވެ.\nއެކަލޭގެފާނުގެ މުރާދަކީ ޔަތީމުންނަށް އަޅާލާ އަދި މީސްތަކުންނަށް ކާތަކެތިން ޞަދަޤާތްކުރުމުން އެ ހިތްހަރުކަން ކެނޑިގެން ދާނެ ވާހަކައެވެ.\n11. ޞަދަޤާތްކުރުމަކީ ޤިޔާމަތް ދުވަހު ނަރަކައިގެ ޢަޒާބުން މިންޖު ކޮށްދޭނެ ސަބަބެކެވެ.\n﴿ وَيُطْعِمُونَ الطَّعَامَ عَلَىٰ حُبِّهِ مِسْكِينًا وَيَتِيمًا وَأَسِيرًا ﴾ سورة الانسان:7\nމާނައީ: އަދި އެތަކެއްޗަށް ލޯބި ހުރުމާއެކުވެސް، މިސްކީނުންނާއި، ޔަތީމުންނާއި، ހައްޔަރުވެފައިވާ މީހުންނަށް އެއުރެން ކާތަކެތި ކާންދެތެވެ.\nމިފަދައިން ހޭދަކުރާ މީހުންނަށް ހުރި މަތިވެރިކަން ބަޔާން ކުރަށް ޖެހިގެން އައި އަޔާތްތަކުގައި އެކަން ﷲ ބަޔާންކުރަށްވަމުން ވަޙިކުރެއްވިއެވެ.\n﴿ فَوَقَاهُمُ اللَّـهُ شَرَّ ذَٰلِكَ الْيَوْمِ وَلَقَّاهُمْ نَضْرَةً وَسُرُورًا ﴾ سورة الانسان:11\nމާނައީ: ފަހެ، އެދުވަހުގެ ނުބައިކަމުން اللَّه، އެއުރެން ރައްކާތެރި ކުރެއްވިއެވެ. އަދި މޫނު އަލިކަމާއި، އުފާވެރިކަން އެއުރެންނަށް ދެއްވިއެވެ.\nރަސޫލާ ﷺ ޙަދީޘްކުރެއްވިއެވެ. ((اتَّقُوْا النَّارَ وَلَوْ بِشِقِّ تَمْرَةٍ، فَمَنْ لَمْ يَجِدْ فَبِكَلِمَةٍ طَيِّبَةٍ )) متفق عليه\nމާނައީ: ކަދުރު އޮށެއްގެ މިންވަރު (ޞަދަޤާތް ކޮންގެން ވިޔަސް) ނަރައިން ރައްކާތެރިވާށެވެ.\nޞަދަޤާތްކުރުމަކީ ކުރެވިފައި ހުންނަ ކުއްފާފަތައް ފޮހެވިގެންދާ ކަމެކެވެ.\nރަސޫލާ ﷺ ޙަދީޘްކުރެއްވިއެވެ.(( الصدقَةُ تُطْفِئُ الخطيئةَ كما يُطْفِئُ الماءُ النارَ )) رواه الترمذي وصححه الشيخ الألباني\nމާނައީ: ފެނުން އަލިފާން ނިއްވާލާ ފަދައިން ޞަދަޤާތުން ފާފަތައް ފޮހެލައެވެ.\n13. ޞަދަޤާތްކުރުމަކީ ﷲގެ ލޯބިވެވޮޑިގަތުން ލިބިގެންދާނެކަމެކެވެ.\nރަސޫލާ ﷺ ޙަދީޘްކުރެއްވިއެވެ. ((أَحَبُّ الْأَعْمَالِ إِلَى اللهِ عَزَّ وَجَلَّ سُرُورٌ يُدْخِلُهُ عَلَى مُسْلِمٍ ، أَوْ يَكْشِفُ عَنْهُ كُرْبَةً، أَوْ يَقْضِي عَنْهُ دَيْنًا، أَوْ تَطْرُدُ عَنْهُ جُوْعًا )) أخرجه الطبراني وصححه الشيخ الألباني\nމާނައީ: ﷲގެ ޙަޟުރަތުގައި އެންމެ ލޮބުވެތިކަން ބޮޑުވެގެންވާ ޢަމަލަކީ މުސްލިމެއްގެ ހިތަށް އުފާވެރިކަން ވައްދައިދިނުމެވެ. ނުވަތަ ދަތިޙާލަކުން މިންޖު ކޮށްދިނުމެވެ. ނުވަތަ ލޯނެއް އަދާކޮށްދިނުމެވެ. ނުވަތަ ބަނޑުހައިހޫނު ކަމެއް ފިލުވާލަ ދިނުމެވެ.\nޞަދަޤާތްކުރާ މީހާއަށްޓަކައި ކޮންމެ ދުވަހަކު މަލާއިކަތް ބޭކަލަކު ދުޢާކޮށްދެއްވައެވެ.\nރަސޫލާ ﷺ ޙަދީޘްކުރެއްވިއެވެ. ((مَا مِنْ يَوْمٍ يُصْبِحُ الْعِبَادُ فِيهِ إِلاَّ مَلَكَانِ يَنْزِلاَنِ فَيَقُولُ أَحَدُهُمَا اللَّهُمَّ أَعْطِ مُنْفِقًا خَلَفًا ، وَيَقُولُ الآخَرُ : اللَّهُمَّ أَعْطِ مُمْسِكًا تَلَفاً)) متفق عليه\nމާނައީ: އަޅުތަކުން ހެނދުނު ކުރާ ކޮންމެ ދުވަހަކު ދެ މަލާއިކަތްބޭކަލަކު ފައިބާވަޑައިގެން ދުޢާކުރައްވާނެތެވެ. އެއް ބޭކަލަކު ވިދާޅުވާނެތެވެ. އޭ ﷲ އެވެ. ހޭދާކުރާ މީހާއަށް އޭގެ ބަދަލު ދެއްވާނދޭވެ! އަދި އަނެއްބޭކަލަކު ދަންނަވާނެތެވެ. އޭ ﷲ އެވެ. (ހޭދަނުކޮށް) ހިފަހަށް މީހާގެ މުދާ ހަލާކު ކުރައްވާނދޭވެ!\n15. ޞަދަޤާތުގެ ސަވާބު އޭނާ މަރުވުމަށްވެސް ކެނޑިގެން ނުދެއެވެ.\nރަސޫލާ ﷺ ޙަދީޘްކުރެއްވިއެވެ. ((إِذَا مَاتَ الْإِنْسَانُ انْقَطَعَ عَنْهُ عَمَلُهُ إِلَّا مِنْ ثَلَاثَةٍ: إِلَّا مِنْ صَدَقَةٍ جَارِيَةٍ، أَوْ عِلْمٍ يُنْتَفَعُ بِهِ، أَوْ وَلَدٍ صَالِحٍ يَدْعُو لَهُ )) أخرجه مسلم في صحيحه\nމާނައީ: އިންސާނާ މަރުވުމުން ތިންކަމަކުން ފިޔަވާ ހުރިހާ ކަމެއް އޭނާގެ ކިބައިން ކެނޑިގެން ދެއެވެ. އެއީ ދެމިގެންދާ ޞަދަޤާތާއި، ފައިދާ ކުރަނިވި ޢިލްމާއި އޭނާއަށްޓަކައި ހެޔޮދުޢާ ކޮށްދޭނެ ޞާލިޙް ރަގަޅު ދަރިއެކެވެ.\n16. ޞަދަޤާތް ދިނުމަކީ އޭނާ ސުވަރުގެ ލިބުމަށްވާ ސަބަބެކެވެ.\nރަސޫލާ ﷺ ޙަދީޘްކުރެއްވިއެވެ. ((أَيُّهَا النَّاسُ أَفْشوا السَّلامَ، وَأَطْعِمُوا الطَّعَامَ، وَصَلُّوا باللَّيْل وَالنَّاسُ نِيامٌ، تَدخُلُوا الجَنَّةَ بِسَلامٍ.)) رواهُ الترمذيُّ وقالَ: حديثٌ حسنٌ صحيحٌ. وصححه الشيخ الألباني\nމާނައީ: އޭ އެންމެހާ މީސްތަކުންނޭވެ! ސަލާމް ފަތުރާށެވެ. އަދި (މީސްތަކުންނަށް) ކާންދީ ހަދާށެވެ. އަދި މީސްތަކުން ނިދާފައި ތިބޭ ވަގުތު ނަމާދު ކުރާށެވެ. އޭރުން ސަލާމަތްތެރިކަމާއި އެކު ސުވަރުގެ ވަންނަ ހުއްޓެވެ.\nކޮންމެއަކަސް ޞަދަޤާތް ދިނުމަކީ އިންތިހާއަށް އޭގެފައި ބޮޑު އަދި އޭގެން ނިކުންނަ ނަތިޖާ އެހާމެ ފޮނި، މުޖުތަމަޢުތަކުގެ އަފުރާދުންގެ މެދުގައި ކޮންމެހެން އޮންނަންޖެހޭ ރިވެތި އާދައެކެވެ. އޭރުން ދުނިޔަވީގޮތުން އެ މުޖުތަމުގައި އުފަލާއި ފާގަތިކަން އޮންނަ ބީދައިން، އާޚިރަތް ދުވަހުގައިވެސް އެބައިމީހުން އެކަމުގެ ސަބަބުން އުފާ ކުރާނެއެވެ. މާތް ﷲ ވަޙީކުރައްވާފައި ވެއެވެ.\n﴿ الَّذِينَ يُنفِقُونَ أَمْوَالَهُم بِاللَّيْلِ وَالنَّهَارِ سِرًّا وَعَلَانِيَةً فَلَهُمْ أَجْرُهُمْ عِندَ رَبِّهِمْ وَلَا خَوْفٌ عَلَيْهِمْ وَلَا هُمْ يَحْزَنُونَ ﴾ سورة البقرة:274\nމާނައީ: އެއުރެންނީ، ރެއާއިދުވާލު، ސިއްރާއި ފާޅުގައި، އެއުރެންގެ މުދާތައް ހޭދަކުރާ މީހުންނެވެ. ފަހެ، އެއުރެންގެ ވެރިރަސްކަލާނގެ ޙަޟްރަތުގައި އެއުރެންގެ ދަރުމަ، އެއުރެންނަށް ހުށްޓެވެ. އަދި، އެއުރެންގެ މައްޗަކަށް ބިރެއް ނެތެވެ. އަދި ހިތާމަކުރާނޭ ބަޔަކުކަމުގައިވެސް އެއުރެން ނުމެވޭމެއެވެ.\nއޭﷲއެވެ! އަޅުގަނޑުމެންނަކީ ޞަދަޤާތްކުރުމުގެ މަތިވެރި ކަމުގައި ހިފާ އެކަމުގެ ބަރަކާތުގެ ސަބަބުން ދެދުނިޔޭގެ އުފާ ޙާޞިލްވާ ބައެއްކަމުގައި ލައްވާށި. އާމީން!


Mariya aa Imran ekaheri kuran govaalaifi\nހޯމް މިނިސްޓަރު އިމްރާން އަބްދުﷲ އާއި ޑިފެންސް މިނިސްޓަރު މާރިޔާ އަހުމަދު ދީދީ -- އަވަސް ފައިލް ފޮޓޯ\nހޯމް މިނިސްޓަރު އިމްރާން އަބްދުﷲ އާއި ޑިފެންސް މިނިސްޓަރު މާރިޔާ އަހުމަދު ދީދީ މަގާމުގައި ތިއްބަވާ ނަމަ ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަ ކޮށްލަން "ހައެއްފަހެއް" ގައި ދިން ޓެރަރިސްޓް ހަމަލާއާ ގުޅިގެން ރައްޔިތުންގެ މަޖިލީހުގެ ސަލާމަތީ ހިދުމަތްތަކުގެ ކޮމިޓީން ކުރިއަށް ގެންދިޔަ އިންކުއަރީއަށް ފަހު ތައްޔާރު ކޮށްފައިވާ ރިޕޯޓުގައި ފާހަގަ ކޮށްފައިވާ ކަންކަން ތަންފީޒު ކުރަން ބޮޑެތި ގޮންޖެހުންތަކެއް ކުރިމަތިވާނެ ކަމަށް އެމްޑީޕީގެ ގައުމީ މަޖިލީހުގައި ބައެއް މެންބަރުން ވިދާޅުވެއްޖެ އެވެ.\nމަޖިލީހުގެ އިންކުއަރީ ރިޕޯޓްގައި ރައީސް ނަޝީދަށް ހަމަލާ ދިނުމުގެ ކުރިން އެމަނިކުފާނާ މެދު ކަންތައްތައް ދިމާވަމުން ދިޔަ ގޮތާއި، ހަމަލާ ދިން ދުވަހު ކަންކަން ހިނގާދިޔަ ގޮތާއި، ހަމަލާގެ ފަހުން ކަންކަންވީ ގޮތް ވަރަށް ތަފްސީލްކޮށް ހިމަނާފައިވެ އެވެ. އަދި ރައީސް ނަޝީދަށް ހަމަލާ ދިނުމަށް މަގުފަހިވުމުގައި ދައުލަތުގެ ކަމާ ގުޅުންހުރި އިސްވެރިންނާއި އިދާރާތަކުގެ އިހްމާލު އޮތް މިންވަރު ވެސް ފާހަގަ ކޮށްފައިވެ އެވެ.\nމީގެ އިތުރުން 271 ސަފުހާގެ އެ ރިޕޯޓްގެ 12 ވަނަ ނަންބަރު ހާއްސަ ކޮށްފައި ވަނީ މަޖިލީހުން ހުށަހަޅާ ރިކޮމެންޑޭޝަން ނުވަތަ ހުށަހެޅުންތަކަށެވެ. އެގޮތުން ރިކޮމެންޑޭޝަންތައް ތިން ބަޔަކަށް ބަހާލާފައި ވާއިރު ފުރަތަމަ ބައިގައި ހުރީ ޓެރަރިޒަމް އަދި ހަރުކަށި ފިކުރާ ދެކޮޅަށް ކުރާ މަސައްކަތާ ގުޅޭ ރިކޮމެންޑޭޝަން ތަކެވެ. އެ ބައިގައި 29 ހުށަހެޅުމެއް ވެއެވެ. ދެވަނަ ބައިގައި ފައިނޭންޝަލް އިންޓެލިޖެންސާ ގުޅޭ ރެކޮމެންޑޭޝަންތައް ހުރިއިރު އެ ބައިގައި ހަ ހުށަހެޅުމެއްވެ އެވެ. ތިންވަނަ ބައިގައި ވަނީ ރައީސް ނަޝީދުގެ ސެކިއުރިޓީ ހަރުދަނާ ކުރުމުގެ ރެކޮމެންޑޭޝަންތަކެވެ. އެ ބައިގައި 10 ހުށަހެޅުމެކެވެ.\nދާދި ފަހުން ސަރުކާރުން ވަނީ އެ ރެކޮމެންޑޭޝަންތަކުގެ ތެރެއިން 38 ކަމަކީ މިހާރު ވެސް ފެށިގެން ކުރިއަށްދާ މަސައްކަތްތައް ކަމަށް ބުނެފަ އެވެ. ނަމަވެސް އެއީ ކޮންކޮން ރެކޮމެންޑޭޝަންތައް ކަމެއް ހާމައެއް ނުކުރެއެވެ. އަދި އެކަމާއި ސުވާލު ކުރުމުން އެކަން ހާމަ ކުރެވެން ނެތް ކަމަށް ވެސް ސަރުކާރުން ވަނީ ބުނެފައެވެ.\nއެމްޑީޕީގެ މެއި ހައެއް ކޮމެޓީން އެ މައުލޫމާތު ހޯދަން ކުރި މަަސައްކަތްވެސް ވަނީ ނާކާމިޔާބުވެފައެވެ. އެ ކޮމެޓީން ރޭ ބުނީ ނެޝަނަލް ސެކިއުރިޓީ ކައުންސިލް (އެންއެސްސީ) އިންވެސް އެ މައުލޫމާތު ނުދެއްވާ ކަމަށެވެ. އަދި ބައެއް ރެކޮމެންޑޭޝަންތަކަށް އަމަލު ކުރެވޭނީ 2023 ގެ ފަހުން ކަމަށް އެ ކައުންސިލުން ބުނެފައިވާ ކަމަށެވެ.\nއެކަމާއި ގުޅިގެން ތޮއްޑޫ ދާއިރާގެ މެންބަރު ހަސަން ޝިޔާން (ގިޓާ) ވިދާޅުވީ މިނިސްޓަރު އިމްރާނާއި މިނިސްޓަރު މާރިޔާ މަގާމުގައި ތިއްބެވުމަކީ ރެކޮމެންޑޭޝަންތައް ތަންފީޒު ކުރަން އޮތް ހުރަހެއް ކަމަށެވެ. އެ ދެ މިނިސްޓަރުން އެކަހެރި ކޮށްގެން ނަމަވެސް އެކަން ކުރެއްވުމަށް އެދިވަޑައިގެންނެވި އެވެ.\n"އަޅުގަނޑު ދެކޭ ގޮތުގައި ޑިފެންސް މިނިސްޓަރާއި ހޯމް މިނިސްޓަރު އެ މަގާމުގައި ތިއްބަަވައިގެންނެއް ރިކޮމެންޑޭޝަންތައް ތަންފީޒު ކުރުމުގައި ބޮޑެތި ގޮންޖެހުންތަކާއި ކުރިމަތިވާނެ. އެހެން ކަމުން އަޅުގަނޑު ވަރަށް ބޮޑަށް އެދެން އެ ބޭފުޅުން އެކަހެރިކޮށްގެން ވެސް މި ރެކޮމެންޑޭޝަންތައް ރަނގަޅަށް ތަންފީޒުކޮށް މި ދިވެހިރާއްޖެއަކީ ހަރުކަށި ފިކުރުން ސަލާމަތްވެފައިވާ ގައުމަކަށް ހެދުމަށް މިކުރާ މަސައްކަތް ކުރުމަށްޓަކައި މުޅި ދައުލަތުގެ ސިފައެއްގައި މިކަމަށް އެއްބާރުލުން ދެއްވުން،"\nއަދި 2023 ގެ ފަހުން ރެކޮމެންޑޭޝަންތައް ތަންފީޒު ކުރަން ތިބެވެން ނެތް ކަމަށް ވިދާޅުވި އެވެ. ޝިޔާން ވިދާޅުވީ 2023 ގެ އިންތިހާބަށް ރައްޔިތުން ކައިރިއަށް އެ ޕާޓީން ދާން ޖެހޭ ކަމަށާ އޭގެ ކުރީން ރާއްޖެ ހަރުކަށި ފިކުރުން ސަލާމަތް ކުރަން ފިޔަވަޅު އަޅުވަން ޖެހޭ ކަމަށެވެ. އެކަންކަން ނުކުރެއްވުމަށް ބަހަނާ ނުދެއްކެވުމަށްވެސް އެދިވަޑައިގެންނެވިއެވެ.\nމާފަންނު މެދު ދާއިރާގެ މެންބަރު އިބްރާހިމް ރަޝީދު ވަނީ އެ ކަންބޮޑުވުން ފާޅުކުރައްވާފަ އެވެ. އޭނާ ވިދާޅުވީ ރެކޮމެންޑޭޝަންތަކުގެ ތެރެއިން 38 ކަމަކީ މިހާރު ވެސް ފެށިގެން ކުރިއަށްދާ މަސައްކަތްތައް ކަމަށް ސަރުކާރުން ވިދާޅުވާއިރު އެއީ ކޮންކޮން ކަންތައްތަކެއް ކަމެއް ސާފުކޮށް ނުދިނުމަކީ ސުވާލު އުފެދޭ ކަމެކެވެ.\nއަދި މިނިސްޓަރު އިމްރާން މަގާމުގައި ހުންނެވުމަކީ އެ ކަންކަން ތަންފީޒު ކުރެއްވުމަށް އޮތް ހުރަހެއް ކަމަށް ވިދާޅުވިއެވެ.\nރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލުމަށް މޭ ހައެއް ގައި ދިން ޓެރަރިސްޓް ހަމަލާއާ ގުޅިގެން ރައްޔިތުންގެ މަޖިލީހުގެ ސަލާމަތީ ހިދުމަތްތަކުގެ ކޮމިޓީން ކުރިއަށް ގެންދިޔަ އިންކުއަރީއަށްފަހު ތައްޔާރުކޮށްފައިވާ ރިޕޯޓުގައި ފާހަގަކޮށްފައިވާ ކަންކަން ތަންފީޒުކުރުމާ ގުޅޭ ގޮތުން ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް މިއަދު ނެޝަނަލް ސެކިއުރިޓީ ކައުންސިލް (އެންއެސްސީ) ގެ މެންބަރުންނާއި ބައްދަލުކުރައްވައި މަޝްވަރާކުރައްވާފައިވަނީ އޮގަސްޓް 12 ވަނަ ދުވަހު އެވެ.\nއެމްޑީޕީ ރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު + ޓެރަރިޒަމް ޑިފެންސް މިނިސްޓްރީ އިމްރާން އަބްދުﷲ މިނިސްޓްރީ އޮފް ހޯމް އެފެއާޒް މާރިޔާ އަހުމަދު ދީދީ ނަޝީދަށް އަމާޒު ކުރި ހަމަލަ ޓެރަރިސްޓް ހަމަލާ ހައްދުފަނައެޅުން ހައެއް ފަހެއްގެ ހަމަލާ\nތަހުގީގުގައި ހޯދި ކުރިއެރުންތައް ރަނގަޅު\nބަޔަކު ހައްޔަރުކުރަން ގޮވާލި ގޮވާލުމާ ޕީޖީވެސް ދެކޮޅު\n"ކެބިނެޓްގައި ހަރުކަށި ފިކުރުގެ މީހުން އެބަތިބި"


fahu sikunthuge ladaai eku Hoadhadu Sports furathama match in bali vejje\nފަހު ސިކުންތުގެ ލަޑާއިއެކު ހޯދަޑު ފުރަތަމަ މެޗުން ބަލިވެއްޖެ\n14 ޖުލައި 2019, 9:06 |\nވަގުތު ނޫހުގެ ފަރާތުން އިންތިޒާމުކޮށްގެން ކުރިއަށްދާ ވަގުތު ފުޓްސަލް ޗެލެންޖް މުބާރާތުގައި ފުވައްމުލަކު ސިޓީގެ ހޯދަޑޫ ސްޕޯޓްސް ކުޅުުނު ފުރަތަމަ މެޗުން ބަލިވެއްޖެއެވެ. މިދިޔަ ހުކުރު ދުވަހުގެ ރޭ އައްޑޫ ސިޓީގެ ހިތަދޫ ދަނޑުގައި ހޯދަޑު ސްޕޯޓްސް ބަލިވެފައިވަނީ މިދިޔަ އަހަރުގެ ދެވަނަ ޓީމު ކަމަށްވާ ވަން އެންޑް އޮންލީ ރީތި ރަށާއި ވާދަކޮށްގެން ފަހު ސިކުންތުގެ ތެރޭ ރީތި ރަށުން ޖެހިގޯލާއިއެކު 4-3 އިންނެވެ. ހޯދަޑު ސްޕޯޓްސް އިން ހުކުރުދުވަހުގެ ރޭގެ މެޗުގައި ވަރުގަދަ ކުޅުމެއް ދެއްކިއެވެ.\nމެޗު ފެށިގެން މެޗުގެ ކުރީ ކޮޅު ރީތި ރަށުން ލީޑު ނެގުމާއިއެކު ހޯދަޑު ޓީމުންވެސް ވަރުގަދަ ހަމަލާތަކެއް ރީތިރަށުގެ ޓީމުގެ ގޯލަށް އަމާޒު ކުރިއެވެ. ގައުމީ ޓީމަށްވެސް ކުރިން ކުޅެފައިވާ އާދަމް ލަރީފު (ރޮނާ)ގެ ކެޕްޓަން ކަމުގެ ދަށުން ކުޅެމުން އައި ރީތި ރަށުން ލީޑު ނެގުމަށްފަހު ފަހަތަށް ޖެހުމުގެ ފައިދާ ނަގާ ހޯދަޑު ޓީމުން ނަތީޖާ ހަމަކޮށްދިނީ އަހުމަދު ސިނާހެވެ. މިލަޑަށްފަހުވެސް ހޯދަޑު ޓީމުގެ ކުޅުން އެއްވަރެއްގައި ހިފަހައްޓާ މެޗުގެ ލީޑު ހޯދަޑުގެ ކޮޅަށް އަބުރާލިއެވެ. މިލަޑު ޖަހާދިނީ އަބުދުﷲ ރަޝީދެވެ. މިނަތީޖާއާއިއެކު މެޗުގެ ފުރަތަމަ ހާފު ނިމެންދަނިކޮށް އެންމެ ފަހު މިނިޓުގައި ރީތި ރަށުން ނަތީޖާ ހަމަހަމަކުރިއެވެ.\nދެވަނަ ހާފު ފެށިގެންވެސް ވަރުގަދައަށް ކުޅެން ފެށީ ހޯދަޑުގެ ޓީމުންނެވެ. ފުލުފުލުގައި އުފެއްދި ހަމަލާތަކަށްފަހު ހޯދަޑު ޓީމުން ދެވަނަ ފަހަރަށް ލީޑު ނެގިއެވެ. ހޯދަޑު ޓީމުން ލީޑު ނަގައިދިނީ އަބްދުﷲ ރަޝީދެވެ. މެޗުގެ ފަހު ހާފްގައި ދެ ޓީމުގެ ފަރާތުންވެސް އެޓޭކިން ކުޅުމެއް ފެނުނު އިރު، ހަމަލާތައް ގިނަކޮށް ފާހަގަކޮށްލެވުނެވެ. ހޯދަޑުގެ މޫސާ ހާނިމުގެ ހަމަލާއެއް އަރިމަތީ ދަނޑިއަށްވެސް އަމާޒުވި އިރު، އެޓީމަށް ލިބުނު އިތުރު ފުރުސަތެއް ނަގާލިތާ މިނެޓެއްވެސް ނުވަނީސް ރީތި ރަށުން ނަތީޖާ ހަމަހަމަ ކުރިއެވެ. އެ ގޯލް ކާމިޔާބު ކޮށްދިނީ އަބްދުﷲ ވިޝާމެވެ. މެޗުގެ ތިން ޕޮއިންޓް ރީތިރަށުގެ ޓީމަށް ޔަގީންކޮށްދިނީވެސް ވިޝާމެވެ. މެޗުގެ އެންމެ ފަހު ސިކުންތުކޮޅުތެރޭ ވިޝާމު ޖެހިލަޑާއިއެކު ހިތްދަތި ގޮތަކަށް ހޯދަޑުގެ ޓީމު ފުރަތަމަ މެޗުން ބަލިވި ނަމަވެސް އަދިވެސް ދެވަނަ ބުރަށް ދިއުމުގެ ފުރުސަތު އެބައޮތެވެ.\nހޯދަޑު ސްޕޯރޓްސް ގެ2ވަނަ މެޗު އޮންނާނީ 16 ވަނަ ދުވަހުގެ ރެއެވެ. އަދި3ވަނަ މެޗު 17 ވަނަ ދުވަހުގެ ރެއެވެ.\nއިތުރު ލިޔުންހޯދަޑު ސްޕޯރޓްސްފުޓުސަލް\nTags: ހޯދަޑު ސްޕޯރޓްސް, ފުޓުސަލް


"Nasheed'ah MDP Libijje Nama Silsilaa Muzaaharaa' Thakeh Kuran Nukunnaane" - Vaguthu\nކުރިއަށް އޮތް އެމްޑީޕީގެ އެތެރޭގެ އިންތިޚާބުގައި ގައުމީ މަޖިލީހުގެ އަޣުލަބިއްޔަތު އެ ޕާޓީގެ ރައީސް މުހައްމަދު ނަޝީދަށް ލިބިއްޖެ ނަމަ ސިލްސިލާ މުޒާހަރާއެއް ކުރަން ނުކުންނަން ފާސް ކުރާނެ ކަމަށް ރައްޔިތުންގެ މަޖިލީހުގެ ބިލެތްދޫ ދާއިރާގެ އެމްޑީޕީގެ މެންބަރު އަހްމަދު ހަލީމް (ދޮންބިލަތް) ވިދާޅުވެއްޖެއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި ވާހަކަ ދައްކަވަމުން މެންބަރު ހަލީމް ވިދާޅުވީ ރާއްޖޭގައި މިހާތަނަށް ހިނގި އެންމެ ބޮޑު ޚިޔާނަތަކީ ކުރީގެ ރައީސް އަބްދުﷲ ޔާމީންގެ ސަރުކާރުގައި ހިނގި އެމްއެމްޕީއާރުސީގެ ބޮޑު ޚިޔާނާތުގެ މައްސަލައެވެ.\nމި އިންތިޚާބުގައި މަހްލޫފް ވާދަކުރައްވަނީ މެދު އުތުރު ޕްރޮވިންސް ދާއިރާގެ ރައީސް ކަމަށެވެ. އަކްރަމް ވާދަކުރައްވަނީ މާލެ ދާއިރާގެ ރައީސް ކަމަށެވެ. އަކްރަމްއާ ވާދައަށް ނުކުންނަވަނީ ނަޝީދު ފެކްޝަންގެ ކެންޑިޑޭޓް އަދި މާލެ ސިޓީގެ ކުރީގެ މޭޔަރު ޝިފާ މުހައްމަދެވެ.\nހަލީމް ވިދާޅުވީ މި ފައިސާ ރައީސް އިބްރާހީމް މުހައްމަދު ސޯލިހްއާ ހަމައަށް ގެންގޮސްފައިވާ ކަމަށް ވިދާޅުވެ އިދިކޮޅު ފަރާތްތަކުން ވެސް ތުހުމަތުތަކެއް ކުރައްވާފައިވާ ކަމަށެވެ. އެހެންވިޔަސް ޔަގީނުން ވެސް ޚިޔާނާތުގެ ތުހުމަތު ކުރެވޭ ބަޔަކު އެމްޑީޕީގައި މިހާރު ވެސް ގިނަ ކަމަށް ހަލީމް ވިދާޅުވިއެވެ.\nއެމްޑީޕީގެ އެތެރޭގެ އިންތިޚާބަށް ރައްޔިތުންގެ މަޖިލީހުގެ ރައީސްގެ މަގާމު މިހާރު ފުރުއްވަމުން ގެންދަވާ އެމްޑީޕީގެ ފުރަތަމަ ސަރުކާރުގެ ރައީސް ނަޝީދުގެ ފަރާތްޕުޅުން ކެންޑިޑޭޓުން ވާދަކުރައްވާއިރު އެމްޑީޕީގެ އެންމެ އިސް ލީޑަރު އަދި ރައީސް އިބްރާހީމް މުހައްމަދު ސޯލިހްގެ ފަރާތްޕުޅުން ވެސް ކެންޑިޑޭޓުން ވާދަކުރައްވައެވެ.\nސެޕްޓެމްބަރު 22, 2021 16:54\nނަޝީދަށް ވެރިކަން ލިބިއްޖެނަމަ ސަރުކާރުގެ ހުރިހާ މުވައްޒަފުންގެ މުސާރަ އިން %30 އުނިކޮށް 10،000 މުވައްޒަފުން ވަޒީފާ އިން ވަކި ކުރާނެ އެވެ.\nނަޝީދު ރަނގަޅުވާނީ ހަމައެކަނި ހަޅުތާލު ކުރުމަށާއި އަޑުގަދަ ކުރުމަށެވެ.\nސެޕްޓެމްބަރު 22, 2021 17:06\nކޮންތާކު ތިޔައިން ކޮންމެމީހަކައްލިބުނަސް ކަންތައްހިނގާނީ ހަމަ އެމްޑީޕީގެ އުސޫލައް އެއީ ބޮޑުއެތިނުކުމެ ކުޑައެތިކާއުސޫލު\nސެޕްޓެމްބަރު 22, 2021 17:33\nނަސީދަށް ކުރަންއެގޭކަމަކީ ތިޔައީ ވެރިކަން ލިބުނީމަ ސިފައިންނަދެކޮޅަށް މުޒާހަރައެއް ފުލުހުންނާ ދެކޮޅަށް މުޒާހަރާއެއް ސިވިލްސާވިސަސްއާ ދެކޮލަށް މުޒާހަރާއެއް ރައޔިތުންގެ މަޖިލިހާއި ދެކޮޅަށް މުޒާހަރާއެއް ބޭއްވުމަށްފަހު ލިއުނީ ގާނޫނުއަސަސީގަޑުބަޑުކޮށް ބާރުތައް އަތަށްނަގާ އަމިއްލަޔަށް ގައުމު ހިންގާ ގާނޫނުއަސސީ ވަނީ ހުއްޓިފާކަމަށް ޔައުނީ ގަނޫނުއަސަސި އުވާލިކަމަށް އިއުލާން ކޮށްފަ. ކިޔެވީ މެރިޓައިމް . ޓްރާންސްޕޯޓްގެ ސާވެޔަރަކަށް ލެއްވީމަވެސް އެކަން ނުކުރެވުނު ހަވާލުކުރި ވަޑާންގެއާ ކުންފުނިވެސް ބަގުރޫޓް ގައުމަށް ވީގޮތް ބަގުރޫޓްވާ ވާހަކަ އައިއެމްއެފުން ބުނީމަ ތުރުތުރުއަޅާފަ އިސްތިއުފާދިނީ ދެން ބުނީ ބަގާވާތެކޭ .އެކަމަކު ދުސްތޫރީ ބަގާވާތެއް ހަދައިގެން ހުރެ ގާނޫނީ އިމަށްނުވަންނަން ވެގެން އިސްތިއުފާދިނީ .ހަމަ ނުޖެހުން ހިންގަން ވަރަށް މޮޅުވާނެ. ފައިވާންކިބައަތަށްލައިގެން ދުވަން މޮޅުވާނެ.\nސެޕްޓެމްބަރު 22, 2021 20:25\nނަޝީދަކީ ވަރަށްބޮޑު ފެއިލިއަރ އެއް، ޒިއްމާދާރު ކަމެއް ކުޑަކޮށްވެސް ނެތް މީހެއް.\nސެޕްޓެމްބަރު 22, 2021 20:42\nއޭރު ކީ ސަރުކާރު ލިބިއްޖިއްޔާ އޭ،ދެން ބުނީ މަޖިލިސް ލިބިއްޖިއްޔާ އޭ،މިހާރު އަނެކައްޗެކޭ މި ކިޔަނީ. އަނގަ އެރުވުން ނޫން ކަމެއް ނެތް\nސެޕްޓެމްބަރު 22, 2021 21:14\n2 ގަޑިއިރު ކުރިން ( ސެޕްޓެމްބަރު 22, 2021 )\nތީނަމަ ނަމަ ޕާޓީއެއް . 2019 ގެ ބަޖެޓް ފާސްވެއްޖެ ނަމަ ޚިޔާލަށް ނާންނަ ވަރުގެ\nތަރައްގީ ގެންނާނެކަމަށް ބުނި . އޭގެ ފަހުން 2020 ގެނެސް ދޭނަމޭބުނީ.\nއެއހަރުގެ ބަޖެޓް ފާސްވެއްޖެ ނަމަ ޚިޔާލަށް ނާންނަ ވަރުގެ ތަރައްގީ ގެނެސް ދޭނަމޭބުނި.\nދެން 2021 ވެސް މިފަދަ ފޮނި އިބާރާއްތަށް އަބަދުވެސް ބުނޭ. ނަމަވެސް ވީކަމެއް ވާނޭ\nމަމެއް ދިވެހިރައްޔިތަކަށް ހަރާމުން ހަރާން. ލިބުނިއްޔާ ލިބެނީ ކެއްސެއް ނޫނީ ލަނޑެއްް.\nرئيس يامين عبد القيوم ވަގުނަ ވަގުތަށް ދޫކޮށްލާ #\nސެޕްޓެމްބަރު 22, 2021 22:27\nވެލާނާގެ އިން3ތަޅާއި2ތަޅުދަނޑި ވަގަށް ގެންދަން ވަރަށް މޮޅުވާނެ. ހިންނަވަރުގެ ބަނބުކެޔޮގަހަށް ނިދަންއަރާތިބޭ ކުކުޅު ދަންވަރުނަގަން ވަރަށް މޮޅުވާނެ.\nސެޕްޓެމްބަރު 22, 2021 23:16\nމުޒާހިރާޕާޓީ މިހާރުވެސް މުޒާހަރާ ކުރަންވީނޫންތޯ


Mohamed Shafiu: އިސްލާމްދީނުގައި ޙައްދެއް ޤާއިމުކުރަން ވެއްޖިއްޔާ މީހަކު ނުވަތަ ރައްޔިތުން ރުހޭތޯ ނުވަތަ ނޫންތޯ ބަލަންޖެހޭނެތޯ؟\nއެބަހީ އެމީހެއްގެ އަޚުގެ ފަރާތުން މަޢާފު ލިބިއްޖެ މީހާ ދަންނައެވެ. ފަހެ އޭނާ ރަނގަޅުގޮތުގައި ތަބާވުން ހުއްޓެވެ. އެބަހީ މަރުވިމީހާގެ ވާރުތަވެރިޔާ ރަނގަޅުގޮތުގައި މަރުގެ ދިޔައަށް އެދޭ ހުށިކަމެވެ. އަދި ޤާތިލުގެ ފަރާތުން އިޙްސާންތެރިކަމާއެކު މަރުގެ ދިޔަ އަދާކުރުން ހުއްޓެވެ. މިއެވެ.\n((أَتَشْفَعُ فِي حَدٍ مِنْ حُدُودِ اللهِ وَأَيمُ اللهِ، لَوْ أَنَّ فَاطِمَةَ بِنْتِ مُحَمَّدٍ سَرِقَتْ لَقَطَعْتُ يَدَهَا)) [متفق عليه] .\nމާނައީ: “ﷲ ގެ ޙައްދެއްގައި ކަލޭގެފާނު ޝަފާޢަތްތެރިވަނީތޯއެވެ؟ ﷲ ގަންދެއްވައި ވިދާޅުވަމެވެ. މުޙައްމަދުގެފާނުގެ ދަރިކަނބަލުން ފާޠިމަތުގެފާނު ވައްކަންކުރެއްވިނަމަވެސް ތިމަންކަލޭގެފާނު އެކަމަނާގެ އަތްޕުޅު ކަނޑުއްވާހުށީމެވެ.” މިއެވެ.\nPosted by Mohamed Shafiu at 11:47 PM\nLabels: އަބޫބަކްރު އިބްރާހިމް ޢަލީ, އަދަބު އަޚްލާޤު, އިސްލާމީ ޝަރީޢަތް, ޤިޞާޞް ހިފުން


ރައީސް ޔާމީންގެ ސަރުކާރުން ސްކޫލްތަކުގައި ހިންގަމުން އައި “ދަސްވާރު” ޕްރޮގްރާމް އުވާލައި “ހޭވައްލާ” ގެ ނަމުގައި އާ ޕްރޮގްރާމެއް ސްކޫލުތަކުގައި ހިންގަން ފަށައިފި އެވެ.\nމި ޕްރޮގްރާމް ފައްޓަވައިދެއްވީ އިއްޔެ ރ. އުނގޫފާރު ސްކޫލުގައި ބޭއްވި ރަސްމިއްޔާތެއްގައި ރާއްޖޭގެ ނައިބު ރައީސް ފައިސަލް ނަސީމް އެވެ.\nޕްރޮގްރާމް ފައްޓަވައިދެއްވުމުގެ ގޮތުން، ނައިބު ރައީސް ވަނީ ދަރިވަރުން ޝައުގުވެރިވާ ދާއިރާއަކުން ކުރިއެރުމުގެ ފުރުސަތު ދިނުން މުހިއްމު ކަމުގެ މައްޗަށް ވާހަކަފުޅު ދައްކަވާފަ އެވެ. އަދި، ބެލެނިވެރިން ދަރިވަރުންނަށް އެ ފުރުސަތު ހޯދައި ދިނުމަށް ވެސް ނައިބު ރައީސް އިލްތިމާސް ކުރެއްވި އެވެ.\nމިރަސްމިއްޔާތުގައި އެޑިއުކޭޝަން މިނިސްޓަރު ޑރ. އާއިޝަތު އަލީ ވިދާޅުވީ ހުނަރު އުނގެނެން ބޭނުންވާ ކޮންމެ ކުއްޖަކަށްވެސް ހޭވައްލާ ޕްރޮގްރާމުގެ ދަށުން ފުރުސަތު ލިބޭނެ ކަމަށާއި އަދި މިކަމުގައި ކުއްޖާގެ ތައުލީމީ ފެންވަރަށް ނުބަލާނެ ކަމަށެވެ.\n“ދަސްވާރުން ބުނެދިނީ ހުނަރު ޕްރޮގްރާމް ހިންގަނީ ނުކިޔަވާ ދަށް ކުދިންނަށް ކަމަށް. ސިޔާސަ ކުދިންނަށް ކަމަށް. ނަތީޖާއަކަށްވީ ހަގީގަތުގައި ހުނަރު ދަސްކުރަން ބޭނުންވި ގިނަ ކުދިންނަށް އެ ފުރުސަތު ނުލިބުން. ހުނަރުވެރިން ލިބުން މަދުވުން،” މިނިސްޓަރު ވިދާޅުވި އެވެ.\nސާނަވީ ތައުލީމު ނިންމުމަށް ފަހު މަތީ ސާނަވީ ތައުލީމު ފެށުމުގެ ކުރިން ދަރިވަރުންނަށް ލިބޭ ހަތަރު މަސް ދުވަހު މި ޕްރޮގްރާމުގައި ބައިވެރިވާ ދަރިވަރުންނަށް އިންޓާންޝިޕް ޕްރޮގްރާމްތަކުގެ އިތުރުން، އެކި ހުނަރުތައް ދަސްކޮށް ދޭނެ އެވެ. އޭގެ ތެރޭގައި، ވަޑާން ކުރުމާއި ފަހަން ދަސްކޮށް ދިނުން ހިމެނެ އެވެ. މި ޕްރޮގްރާމްގެ ދަށުން އުނގޫފާރުގައި ވަނީ ވަޑާން ކްލާހެއް ވެސް އިއްޔެ ފަށާފަ އެވެ.\nރައީސް ޔާމީންގެ ސަރުކާރުގައި ގްރޭޑް 10 އަކަށް ހާއްސަކޮށް ފެށި ދަސްވާރު ޕްރޮގްރާމް ވަނީ އަތޮޅުތެރޭގައިވެސް ހިންގާފަ އެވެ. އަމިއްލަ ކުންފުނިތަކާވެސް ގުޅިގެން ހިންގި މި ޕްރޮގްރާމްގެ ދަށުން ތަމްރީން ހޯދާފައި ތިބި ގިނަ ކުދިންނަށް ވަޒީފާގެ ފުރުސަތުތައްވެސް ލިބުނެވެ. މި ޕްރޮގްރާމް ހުއްޓާލީ ޕްރޮގްރާމް ކުރިއަށް ގެންދިޔައީ އެކަށީގެންވާ ގޮތަށް ނޫން ކަމަށް ބުނެ މި ސަރުކާރުން މިއަހަރުގެ ޖަނަވަރީ މަހުއެވެ.\nއަރުޝީފަށް ނެގީ 27/02/2020 16:40\nއެންމެފަހުން އަޕްޑޭޓްކުރީ 27/02/2020 16:40


MTCC ge "Saabas Yanmaa promotion" fashaifi\nއެމްޓީސީސީގެ "ސާބަސް ޔަންމާ" ޕްރޮމޯޝަން ފަށައިފި\nސާބަސް ޔަންމާ ޕްރޮމޯޝަން އިފްތިތާހްކުރުން. -- އަވަސް ފޮޓޯ: މުހައްމަދު އަޒާން\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) ގެ "ސާބަސް ޔަންމާ" ޕްރޮމޯޝަން މިއަދު އިފްތިތާހުކޮށްފި އެވެ. މިއީ އެމްޓީސީސީން މިހާތަނަށް ކުރިއަށް ގެންދާ އެންމެ ބޮޑު ޕްރޮމޯޝަނެވެ.\nމިއަދު އާޓިފިޝަލް ބީޗުގައި އޮތް ހާއްސަ ރަސްމިއްޔާތެއްގައި މި ޕްރޮމޯޝަން އިފްތިތާހުކޮށްދެއްވީ އެމްޓީސީސީގެ ޗެއާމަން ހުސެން ސާލިމް މުހައްމަދެވެ.\nމިރަސްމިއްޔާތުގައި ވާހަކަ ދައްކަވަމުން އެމްޓީސީސީގެ ސީއީއޯ އިބްރާހިމް އަބުދުއް ރައްޒާގު ހަލީމް ވިދަޅުވީ މި ޕްރޮމޯޝަންގެ ތެރެއިން އިންޖީން ގަންނަ ކޮންމެ ފަރާތަކަށް ހާއްސަ ޕެކޭޖެއް ލިބޭނެ ކަމަށެވެ. އެއް ލައްކަ ރުފިޔާ އާ ދެ ލައްކަ ރުފިޔާ އާ ދެމެދުގެ އަގުހުރި އިނާމް ލިބޭ މި ޕްރޮމޯޝަން ކުރިއަށް ގެންދަން ނިންމާފައިވަނީ މިމަހުގެ ނިޔަލަށެވެ. އޭގެ ތެރޭގައި ޖީޕީއެސް ސިސްޓަމާއި ފިޝް ފައިންޑަރާއި ހުންގާނު ސިސްޓަމް އަދި ކާސްޓްރޯލް އަޑީތެޔޮ ހިމެނޭ ކަމަށް ހަލީމް ވިދާޅުވި އެވެ. އަދި މި ޕެކޭޖުގައި މިމަހު އެކަކުން 30 އަށް އިންޖީނު ބުކްކުރާ ފަރާތްތަކަށްވެސް ލިބޭނެ ކަމަށެވެ.\nސާބަސް ޔަންމާ ޕްރޮމޯޝަން އިފްތިތާހްކުރަން ބޭއްވި ރަސްމިއްޔާތުގައި އެމްޓީސީސީގެ ސީއީއޯ ވާހަކަ ދައްކަވަނީ -- އަވަސް ފޮޓޯ: މުހައްމަދު އަޒާން\nހަލީމް ވިދާޅުވީ ޕްރޮމޯޝަންގެ ދަށުން 78 ހޯސްޕަވަރާއި 829 ހޯސްޕަވަރާއި ދެމެދުގެ އިންޖީނުތައް ލިބޭނެ ކަމަށެވެ. މި ޕްރޮމޯޝަން ނިމޭއިރު ޕެކޭޖުގެ ގޮތުގައި 7.5 އާއި އަށް މިލިއަން ރުފިޔާ އާއި ދެމެދުގެ އިނާމް ދޭނެ ކަމަށެވެ. މި ޕްރޮމޯޝަންގެ ދަށުން އިންސްޓޯލްމަންޓަށް އިންޖީނު ދޫކުރާނެ އެވެ. އެ ފައިސާ ތިން އަހަރު ދުވަހުގެ ތެރޭގައި ދެއްކޭނެ ކަމަށް ހަލީމް ވިދާޅުވި އެވެ.\nމިރަސްމިއްޔާތުގައި ވާހަކަ ދައްކަވަމުން ސާލިމް ވިދާޅުވީ ޔަންމާއިން އޮޑިވެރިއަކަށް ވާން ބޭނުންވިއަސް ކޮންމެހެން ތިނެއް ނުވަތަ ހަތަރެއް މިލިއަން ރުފިޔާ އަތުގައި ހުންނަން ނުޖެހޭނެ ކަމަށެވެ. އަދި މަސައްކަތްތެރި ކޮންމެ މީހަކަށްވެސް އެމްޓީސީސީ މެދުވެރިކޮށް އޮޑިވެރިއަކަށްވާން އެހީތެރިވެދޭނެ ކަމަށް ސާލިމް ވިދާޅުވި އެވެ.\nސާބަސް ޔަންމާ ޕްރޮމޯޝަން އިފްތިތާހްކުރަން ބޭއްވި ރަސްމިއްޔާތުގައި އެމްޓީސީސީގެ ޗެއާމަން ވާހަކަ ދައްކަވަނީ -- އަވަސް ފޮޓޯ: މުހައްމަދު އަޒާން\nޔަންމާ އިންޖީނަކީ 1973 ވަނަ އަހަރު ރާއްޖެއަށް ތައާރަފްކޮށް ދޯންޏެއްގައި އެޅި ފުރަތަމަ އިންޖީނެވެ. އެގޮތުން ދިވެހިންގެ މެދުގައި ޔަންމާ އިންޖީނު މަޝްހޫރުވެފައިވަނީ ތެޔޮ ހަރަދު ކުޑަ، އުމުރު ދިގު އަދި ހަލުވި އިންޖީނެއްގެ ގޮތުގައެވެ. ރާއްޖޭގައި ޔަންމާ ބޭނުންކުރަން ފެށިތާ 40 އަހަރު ފުރިވާއިރު އެމްޓީސީސީއިން ރާއްޖޭގައި ޔަންމާ އިންޖީނު ވިއްކާތާ މިހާރު ވަނީ 35 އަހަރުވެފަ އެވެ.\nމިފްކޯއިން ބޮޑު އީދާ ދިމާކޮށް ޕްރޮމޯޝަނެއް ފަށައިފި\nމަގޭ ބަގީޗާ ފޮޓޯ ކޮންޓެސްޓުގެ ނަސީބުވެރިން ހޮވައިފި\nޓާކިޝް އެއާލައިނުން ސިއްހީ ހިދުމަތްތެރިންނަށް ޑިސްކައުންޓެއް\nބަގީޗާގެ ފޮޓޯ އަކުން ވެލިގާގެ އިނާމެއް!


galehiri: ފުށްގަޑެއްހެން ދުނިޔެ މޮޑެވިދާނެކަމަށް ހީކުރަނީހެއްޔޭ\nފުށްގަޑެއްހެން ދުނިޔެ މޮޑެވިދާނެކަމަށް ހީކުރަނީހެއްޔޭ\nއަހުރެން ކުޑާވަރުއިރުގެ މިތުރު ދޮން މޫސާފުޅު ގޮވަތީ ހާރޫނުގެ ދަރިއެއްކަމަށްވާ މުނީރު މިތާ އޮޅުދޫކަރާގައި ކިޔަވާން އެބަހުރެޔޭ. މިހުންނަ ހުރުމުގައި މަދުމަދުން ދެފޮއިން އެއްފަހަރު ނުވަތަ އެއަށްވުރެ ގިނަފަހަރަށް އަހުރެންގެ ހާލުއަހުވާލު ބަލާން މިގެއަށް އައުދޭމެއަ. މިކަމީ ޝުކުރު ހުށި ކަމެކޭ. އެހެންނާ އެސޮރުގެ ބަފައި ހާރޫނު ދެމިއޮތުމުގެ ގޮވައްޗަށް ދަތުރުކުރި ފަހުން މިހައިރު ދޮޅަސް އަހަރު ވިޔަކަސް އެބަފައި ދެއްކިމަގުން އެބަފައިގެ މިދަރި ކަސިޔާރު ނުވެ އަހުރެންނާއި ގާތްކަން ބަހައްޓާކަމީ ފަހެ ކުޑަކަމަކަށްނުވާ ހުއްޓޭ.\nމިކަން މިމަގަށް ހިގަމުންދަނިކޮށް މިމަހުގެ ފުރަތަމަ ފޮއިގެ ދުވަހެއްގައި މުނީރު އަތުވާއްޖޭ. އަދި އަހުރެންނާއި ބައްދަލުކޮށް އޭނާ މަހަލްދީބަށް ދާންއުޅޭ ވާހަކަ ބުނެތްޕޭ. ކިޔައިފިއޭ މިހައިރު މިކަރާގައިވެސް ކުރޫނާއޭ ކިޔާ ބޮޑުވެގެންވާ ބަލިމަޑުކަމެއް ހުރަހޮޅިއްޖޭ. އަދި ކިއެއްތަ. އެޔަކީ މިހިދަށްވެސް ފަރުވާއެއްނެތް ބަލާ މުސީބާތަކަށްނޫނީ ނުވެޔޭ. ބައެއް ބައެއް ނާމާނިގާރުން ކަބަރުދޭގޮތުގައި މިބަލިމަޑުކަމުގައި މަރުވެދާ އެންމެހައި ކަތުންވެސް ވަޅުލުމެއްނެތި އެގޮތްމިގޮތަށް ހަދަނިއްޔޭ އެބަކިޔަތޭ. ކަންހުށިމަގީ މިއީކަމަށްވާތީ މަހަލްދީބަށް ގޮވައްޗަށް ދާން ޓިކިޓީނަގައި ފުރާންވެއްޖެޔަތީވެ ކުޑާނިކުބެ ދެކިލާން އައިއްޔޭ.\nދެންފަހެ މިބާވަތަކުން ބައެއް ބައެއް ވާހަކަތަކެއް ދެކެވި އަންނާރު ސަރުބަތުކޮޅެއް ބުއިމަށްފަހު ސާޢަތަކަށްވުރެ ހިދުކޮޅުދިގުނުވެ ސަލާންގަލާން ކުރުމަށްފަހު މުނީރު ހިގާއްޖޭ.\nމިދުވަހު އަހުރެން ދެއްކި ބައެއް ވާހަކަ.\nކޮއިފުޅާ މުނީރުވޭ. ކުޑާނިކުބެ ހިތުން އެއްގޮތަކުން ބެލިނަމައީ މިހައިރު މިހިގަނީ ބާވަތެއްގެ އިމްތިޙާނެއްމެއަ. މިކަރައާއި މިނޫނަސް ބޮޑެއްޗާއި ކުޑަވެގެންވާ ބައްރުތަކަށްވެސް މިއިމްތިޙާނެއް ހުރަހޮޅި ކުރާނެ ނުކުރާނެކަމެއް ނޭގި މީސްތަކުން އެއުޅެނީ ނީސްތާއްޓަށް އަރައިގެންނޭ. ތިމައުރެންނީ މިދުނިޔޭގައި އެފަދަ އެހެން ބަޔެއްނެތް ފެންވަރަށް ކުރިއަރައިފައިވާ ބަޔެއްކަމަށް ދަޢުވާކޮށް އަދި ފުށްގަޑެއްހެން މިދުނިޔެ މޮޑެވިދާނެޔޭ ހީކޮށް ތިމަތިމާމެންގެ ބޮޑުކަމާއި މޮޅުކަން ދެއްކުމަށް ގުންފައިޖަހައި ގަދަބަސް ބުނާ އާދަމުގެ ދަރީން އަދު ކޮބައިހެއި؟ ފަހެ އެއުރެންވަނީ އެއުރެން އެކުޅަ ދަޢުވާއާއި އެއްވަރަށް ކުރިއަރައިގޮސް ފަހަތް ނުފެންނަވަރު ވެފައިހޭ ނުވަތަ ނޫންހެއްޔޭ އެއުރެން އަމިއްލައަށްވެސް ފިކުރުހިންގާނެކަމަށް އަހުރެންގެ ހިތް ބުނެޔޭ. މިބަހީ އެއުރެން އެވަނީ ލޮލަށްނުފެންނަ ކުޑަ މަޚުލޫގަކާހުރެ ކުޑަކަކޫމައްޗަށް ތިރާވެފައިނޫން އެހެން ކޮންގޮތަކަށްހޭ؟ ފަހެ މިކަމުންވެސް އެގެނީ އެއުރެންނަށްވުރެ ބާރުގަދަ ކުޅަދުންވަންތަ މަތިވެރި ފަރާތްޕުޅެއް ވޮޑިގެންވާކަން ނޫން ދެން އެހެން ކޮންކަމެއްހޭ؟ ވީއިރު މިކަމުގެ މައްޗަށްވެސް އެއުރެން ފިކުރު ހިންގައި މީސްތަކުންގެ މައްޗަށް ބޮޑާވެގަތުމާ އަނިޔާވެރިކަން ދޫކޮށް ޢިބުރަތެއް ލިބިގަނެ ހެޔޮވެގެންވާ މަގު ޚިޔާރުކުރުން ކިޔެއްހެއި؟ އިހު ބުނެވިދިޔަ ފަދައިން އެފަދަ އެހެން ބަޔެއްނެތް ފެންވަރަށް ކުރިއަރައިފައިވާ ބަޔެއްކަމަށް ދަޢުވާކޮށް އަދި ފުށްގަޑެއްހެން ދުނިޔެ މޮޑެލެވިދާނެޔޭ ހީކުރުމަށްވުރެ ނުބައިކަން ބޮޑުކަމެއް އޮންނާނެހޭ؟ ނޯންނާނެޔޭ!\nމަތިވެރި އިލާހުގެ ވަޙީ ބަސްފުޅު ނިކަން އަޑުހައިބަލާށެވެ.\nيٰۤـاَيُّهَا النَّاسُ ضُرِبَ مَثَلٌ فَاسۡتَمِعُوۡا لَهٗ ؕ اِنَّ الَّذِيۡنَ تَدۡعُوۡنَ مِنۡ دُوۡنِ اللّٰهِ لَنۡ يَّخۡلُقُوۡا ذُبَابًا وَّلَوِ اجۡتَمَعُوۡا لَهٗؕ وَاِنۡ يَّسۡلُبۡهُمُ الذُّبَابُ شَيۡـئًـا لَّا يَسۡتَـنۡـقِذُوۡهُ مِنۡهُ ؕ ضَعُفَ الطَّالِبُ وَالۡمَطۡلُوۡبُ ( ސޫރަތުލް ޙައްޖު 73)\nމިއާޔަތުގެ މަޢުނައީ، އޭ މީސްތަކުންނޭވެ! (ﷲ) މިސާލެއް ޖައްސަވައިފިއެވެ. ފަހެ، ތިޔަބައިމީހުން އެއަށް ކަނުލައި އަހާށެވެ! ހަމަކަށަވަރުން ﷲ ފިޔަވައި އަޅުކަންކުރާ ތަކެއްޗަކަށް މެއްސެއްވެސް ނެހެދޭނެތެވެ. އެކަމަށް އެ އެންމެން އެއްވިނަމަވެސްމެއެވެ. އަދި އެ މެހި، އެއުރެންގެ ކިބައިން އެއްޗެއް އަތުލައިފިނަމަ، އެވެސް އެ މެހީގެ ކިބައިން އެއުރެންނަށް ސަލާމަތެއް ނުކުރެވޭނެތެވެ. އެދޭ މީހާއާއި އެދެވޭ ފަރާތްވެސް ނިކަމެތިވެގެންވެއެވެ. (ސޫރަތުލް ޙައްޖު 73)\nކޮއިފުޅާ މުނީރުވޭ! މިހައިރު ކުޑާނިކުބެ މިހުރީ ބަލިމަޑުކަމަކާހުރެ ވިޔަސް މިތަނުން އެހެންތާކަށް ހިޖުރަކުރެވޭވަރަށް ވުރެ ލޯބޯ ކޮށިވެ އަދުތޯ މާދަން ވެފަޔޭ. ވީއިރު ކުރާނީ ފަހެ ކިޔެއްހޭ. ބޮޑު ސުވާމީންގެ މިއަޅާއަށް ސަލާމަތާއި އަމާންކަން ދެއްވާނެތޭ. ކޮއިފުޅާވޭ! ކޮއިފުޅުގެ ދަތުރު އަމާންކުރައްވާށިޔޭ. في أمان الله\nބޮޑުދައިތައަށާއި މޫސަބެ ގޮވަތީ އެންމެނަށް ކުޑާނިކުބޭގެ ހެޔޮދުޢާ ސަލާން ރައްދުކުރާހުށިކަމޭ. ކުޑާނިކުބެވެސް އެދެނީ މިބަލިމަޑުކަމަށް ރަގަޅު ޝިފާއެއް އަވަސްމަގަކުން މިންވަރުކުރެއްވުމޭ. إن شاء الله –\n"ގަލެހިރި" ކިޔުންތެރިޔަކު ފޮނުއްވި ލިޔުއްވުމެއް


Deepika Padukone ge shukuru Himesh Reshammiya ah\nދިޕިކާ ބުނީ ޝާހްރުކް އާއި ޑައިރެކްޓަރު ފަރާ ޚާން އަށް އޭނާ ފާހަގަ ކުރެވުނީ އަދި "އޯމް ޝާންތީ އޯމް" ކުޅުމުގެ ފުރުސަތު ދިނީ ހިމޭޝްގެ މިއުޒިކް ވީޑިއޯ ފެނިގެން ކަމަށެވެ.\nގިނަ މީހުންނަށް ދިޕިކާ ޕަދުކޯން ފާހަގަ ކުރެވުނީ ޝާހްރުކް ޚާނާއެކު ކުޅުނު "އޯމް ޝާންތީ އޯމް" އިންނެވެ. މިއީ ދިޕިކާ ބޮލީވުޑަށް ތައާރަފްވީ ފިލްމު ނަމަވެސް އެ ފިލްމުގެ ބަތަލާއަކަށް ދިޕިކާ ހަމަޖައްސަން ޝާހްރުކް ނިންމީ ދިޕިކާ ކުޅެފައިވާ މިއުޒިކް ވީޑިއޯ އެއް ބަލާފަ އެވެ. އެއީ މިއުޒިކް ޑައިރެކްޓަރު-ލަވަކިޔުންތެރިޔާ ހިމޭޝް ރޭޝަމްޔާގެ "ނާމް ހޭ ތޭރޭ ތާރާ" ކިޔާ މިއުޒިކް ވީޑިއޯ އެކެވެ.\nމި މިއުޒިކް ވީޑިއޯއިން ދިޕިކާ ފެނުމާއެކު ޝާހްރުކްގެ ލޮލުގައި އޭނާ އަޅައިގަތެވެ. އަދި "އޯމް ޝާންތީ އޯމް"ގެ ބަތަލާއަކަށް އޭނާ ލައްވާ ސޮއި ކުރުވި އެވެ. އޭގެ ފަހުން ދިޕިކާ އަށް ފަސްއެނބުރި ބަލާލާކަށް ނުޖެހުނެވެ. ކާމިޔާބު އެތައް ފިލްމަކާއެކު މިހާރު އޭނާވަނީ ބޮލީވުޑް ބަތަލާއިންގެ ލިސްޓުގެ އެއްވަނައިގަ އެވެ.\nދާދިފަހުން ދިޕިކާ ވަނީ އޭނާގެ އަލަށް ރިލީޒްވާ "ޗަޕާކް" ޕްރޮމޯޓްކުރުމަށްޓަކައި ސޮނީ ޓީވީގެ ލަވަ ރިއަލިޓީ ޝޯ "އިންޑިއަން އައިޑޮލް 11" ގެ އެޕިސޯޑެއްގައި ބައިވެރިވެފަ އެވެ. އިންޑިއަން އައިޑޮލްގެ ސެޓުން ދިޕިކާ އަށް ވަނީ ހިމޭޝް ރޭޝަމްޔާ އާ ބައްދަލުވެފަ އެވެ. ހިމޭޝް އަކީ މި ޝޯގެ ޖަޖެކެވެ. މި ޝޯގައި ވާހަކަ ދައްކަމުން ދިޕިކާ ވަނީ ހިމޭޝް އަށް ޝުކުރު އަދާކޮށްފަ އެވެ. ދިޕިކާ ބުނީ ޝާހްރުކް އާއި ޑައިރެކްޓަރު ފަރާ ޚާން އަށް އޭނާ ފާހަގަ ކުރެވުނީ އަދި "އޯމް ޝާންތީ އޯމް" ކުޅުމުގެ ފުރުސަތު ދިނީ ހިމޭޝްގެ މިއުޒިކް ވީޑިއޯ ފެނިގެން ކަމަށެވެ.\nދިޕިކާ އަކީ މިހާރު އިންޑިއާގެ އެންމެ މަޝްހޫރު ސެލެބްރިޓީންގެ ތެރޭގައި ހިމެނޭ ބަތަލާ އެކެވެ. ފޯބްސް އިންޑިއާ އިން އެކުލަވާލި އިންޑިއާގެ އެންމެ މަޝްހޫރު 100 ސެލެބްރިޓީޒްގެ ލިސްޓުގެ ޓޮޕް 10 ގެ ތެރޭގައި ދިޕިކާ ހިމެނެ އެވެ.\nދިޕިކާގެ "ޗަޕާކް" ރިލީޒްކުރަން ހަމަޖެހިފައިވަނީ އަންނަ ޖެނުއަރީ 10 ވަނަ ދުވަހު އެވެ. މީގެ އިތުރުން ރަންވީރު ސިންގް އާ އެކު އޭނާ ކުޅޭ "83" ވެސް 2020 ގައި ރިލީޒްކުރާނެ އެވެ.\nދިޕިކާ އަލަށް ސޮއިކުރި ފިލްމުތަކުގެ ތެރޭގައި މަދޫ މަންޓޭނާގެ "މަހާބާރާތު" ފާހަގަކޮށްލެވެ އެވެ.\n"ޗަޕާކް"ގެ ސަބަބުން ދީޕިކާގެ ޑިޕްރެޝަން މައްސަލަ ގޯސްވަނީ\n"ތައްޕަޅު": ގެވެށިއަނިޔާއާ ގުޅޭ ވަރުގަދަ ފިލްމެއް\n"ދި އިންޓާން" ހިންދީ ރިމޭކްގައި ދީޕިކާ އާއި ރިޝީ ކަޕޫރު


އައިއޯއައިޖީ ބީޗް ވޮލީ ފައިނަލްގައި ރާއްޖޭގެ ރެފްރީ "އިންމަ"! އައިއޯއައިޖީ ބީޗް ވޮލީ ފައިނަލްގައި ރާއްޖޭގެ ރެފްރީ "އިންމަ"!\nއައިއޯއައިޖީ ބީޗް ވޮލީ ފައިނަލްގައި ރާއްޖޭގެ ރެފްރީ "އިންމަ"!\nއިންޑިއަން އޯޝަން އައިލެންޑް ގޭމްސްގައި ބީޗް ވޮލީ ބޯޅައިގެ ފައިނަލްގެ ދެމެޗްގައިވެސް ރާއްޖޭގެ ބީޗް ރެފްރީ އިސްމާޢީލް އަބްދުﷲ (އިންމަ) ރެފްރީކަން ކުރުމަށް ހަމަޖެހިއްޖެއެވެ.\nމިހާރު މޮރިޝަސްގައި ކުރިއަށްދާ އިންޑިއަން އޯޝަން އައިލެންޑް ގޭމްސްގައި ބީޗް ވޮލީ ބޯޅައިން ރާއްޖެގެ ބީޗް ވޮލީ ޓީމްވަނީ ރިހި މެޑަލް ހޯދާފައެވެ. މިމުބާރާތުގެ ފައިނަލްގެ ދެ މެޗްގައި ރެފްރީކަން ކުރުމަށް އިސްމާޢީލް އަބްދުﷲއަށް ފުރުސަތު ލިބުނީ މުބާރާތުގެ މެޗްތަކުގައި ރެފްރީކަން ކުރިގޮތަށްބާލާ، އިންމަގެ ނިންމުންތަށް ރަގަނޅު ވުމުންނެވެ.\nބީޗް ވޮލީ ބޯޅައިގެ އަންހެން ފައިނަލް މެޗްގައި އިސްމާޢީލް އަބްދުﷲ (އިންމަ) ހުންނާނީ ދެވަނަ ރެފްރީއަކަށެވެ. އަންހެން ފައިނަލް މެޗްގައި ވާދަކުރާނީ މޮރިޝަސް އާއި ރީޔޫނިއަންއެވެ. އަދި ބީޗް ވޮލީ ބޯޅަ ފިރިހެންބައިގެ ފައިނަލް މެޗްގައި އިންމަ ރެފްރީކަން ކުރާނީ ފުރަތަމަ ރެފްރީއެއްގެ ގޮތުގައިއެވެ. އެއީވެސް މޮރިޝަސް އާއި ރީޔޫނިއަން މިދެ ޤައުމް ވާދަކުރާ މެޗެވެ.\nއިންޑިއަން އޯޝަން އައިލެންޑް ގޭމްސްގެ ބީޗް ވޮލީއިން ރާއްޖެއިން ރިހި މެޑަލް ހޯދާފައިވާއިރު، ބީޗް ވޮލީގައި ރާއްޖޭން ފުރަތަމަ މެޗުގައި ކޮމޮރޯސް އަތުން 2-1 އިން މޮޅުވި ނަމަވެސް ދެ ވަނަ މެޗުން ވަނީ ރީޔޫނިއަން އަތުން 2-0 އިން ބަލިވެފައެވެ. އެކަމަކު އިއްޔެ މޮރިޝަސްގެ މައްޗަށް 2-1 އިން ކުރި ހޯދައި އުއްމީދު އާ ކުރިއެވެ. އަދި މިއަދު ސީޝެލްސްއާ ދެކޮޅަށް ކުޅުނު މެޗުން 2-0 އިން މޮޅުވިއެވެ. އެ މެޗުން މޮޅުވެ ރާއްޖެ އަށް ރިހި މެޑަލް ހޯދުމުގެ އުއްމީދު ބޮޑުވިއެވެ. ރާއްޖެ އަށް ރިހި މެޑަލް ޔަގީންވީ ފަހު މެޗުގައި މޮރިޝަސް އަތުން ރީޔޫނިއަން މޮޅުވުމުންނެވެ. މިއީ ބީޗް ވޮލީ ބޯޅަ އިން މިހާތަނަށް ރާއްޖެ އަށް ލިބިގެންދިޔަ އެންމެ ބޮޑު ކާމިޔާބީއެވެ.\nގޭމްސްގައި ވާދަކުރާ ރާއްޖޭގެ ބީޗް ވޮލީ ބޯޅަ ޓީމުގައި ހިމެނެނީ ޝިއުނާޒް އަބްދުލް ވާހިދު (މަންކޭ)، އާދަމް ނަސީމް (އެޑަމް)، އަހުމަދު މުހައްމަދު އަދި މުހައްމަދު އަލީ އެވެ. ޓީމުގެ ކޯޗަކީ އަބްދުﷲ ނަޝީދު (އަބުޅޯ)އެވެ.\nރާއްޖޭގެ އެކްޓިން ހަމައެކަނި ބީޗް އެފްއައިވިބީ އިންޓަރނޭޝަނަލް ރެފްރީއަކީ ކުރީގެ ވީއޭއެމެގް ޖެނެރަލް ސެކެޓްރީ ހުސެއިން މުޙައްމަދެވެ. ބީޗް ރެފްރީ އިސްމާޢީލް އަބްދުﷲ (އިންމަ)އަކީ ރާއްޖޭގައި ހުރި ހަމައެކަނި އޭވީސީ ކެޑިޓޭޓް ރެފްރީއެވެ.


Rehearsal gai Pooja vetti libunu aniya ai eku Nachbaliye dhoookolaifi\nސްޓާޕްލަސްއިން ދައްކަމުންއަންނަ ރިއަލިޓީ ޝޯވް ނަޗްބަލިޔޭ9ގައި މިދިޔަ ހަފްތާގެ ވައިލްޑްކާޑް އެންޓްރީ, ޕޫޖާ ބަނާޖީ އާއި އޭނަގެ ފިރިމީހާ އެޝޯވް ދޫކޮށްލައިފި އެވެ.\nޕޫޖާގެ ފިރިމީހާ އާހަވާލާދީ އިންޑިއާގެ ނޫސްތަކުގައި ރިޕޯޓްކޮށްފައި ވާގޮތުގައި، އެޝޯވް ދޫކޮށްލަން ޖެހުނީ ވައިލްޑް ކާޑް އެންޓްރީގައި ކާމިޔާބްވެ ދެވަނަ ހުށަހެޅުމަށް ތައްޔާރުވާާން ރިހާސަލް ހަދަމުން ދަނިކޮށް ޕޫޖާ ވެއްޓި އޭނަގެ އަތާއި ފައިބިންދައިގެން ދިޔުމުގެ ސަބަބުންނެވެ.\n“ޕޫޖާ ވެއްޓުނީ އަހަރެންގެ ކޮނޑުމަތީގައި ކޮއްޅަށް ހުރެ ނަށަން އުޅުމުގެތެރޭގައި 10 ފޫޓް މަތިން ވެއްޓި. އޭނަ ވެއްޓިގެން ދިޔައިރު އަހަރެމެންގެ ކްރެއޮގްރާފާ އަށް ކޮންމެވެސް ވަރަކަށް ޕޫޖަގައިގައި ހިފުނު. ނަމަވެސް ވެއްޓިގޮސް ދެއަތް ބިންމަތީގައި ވިދުމާއި ގުޅިގެން އަތުގެ ކުޑަހުޅުގައި ވަނީ ރެނދުލާފައި” ޕޫޖާގެ ފިރިމީހާ ސަންދީޕް ބުންޏެވެ.\nޕޫޖާއަށް ވެއްޓި ލިބުނުއަނިޔާ އަށް މިހާރު ހޮސްޕިޓަލްގައި ފަރުވާ ހޯދަމުންދާއިރު އޭނަގެ ފައިގެ ސާޖަރީއެއް ހަދައި ހޮސްޕިޓަލުން އެއްކޮށް ދޫކޮށްލާނީ2ހަފްތާފަހުން ކަމަށްހަބަރުތައްބުނެއެވެ. އަދި ޕޫޖާ އަލުން ނެށުމުގެ ހުއްދަލިބޭނީ 8-6އަށް ހަފްތާފަހުން ކަމަށް ޑޮކްޓަރު ވަނީ ބުނެފައެވެ.\nއުމުރުން 27 އަހަރުގެ ޕޫޖާ 30 އަހަރުގެ ފެތުންތެރިޔާއާއި ކައިވެނިކޮށްފައިވަނީ 2017 ވަނަ އަހަރުއެވެ. މިހާދިސާ އަށްފަހު ޕޫޖާ ބުނެފައިވަނީ ނަޗްބަލިޔޭގައި އެ ދެމަފިރިންނަށް، ނަށަން ލިބުނުފުރުސަތު ގެއްލިގެން ދިޔުމަކީ އެދެމަފިރިން ވަރަށް ހިތާމަކުރާ ކަމެކެވެ.\nޓެލެވިޜަން އެކްޓްރެސް ޕޫޖާ މިހާރު ފެނިގެން ދަނީ ސްޓާޕްލަސް އިން ދައްކަމުން އަންނަ މަޝްހޫރު ޑްރާމާ “ކަސޯޓީ ޒިންދަގީ ކޭ” އިންނެވެ..\nފަޔަށް ލިބުނުގެއްލުމެއްގައި މަޝްހޫރު ނެށުންތެރިޔާ ފައިޒަލް ޚާން އާއި އޭނަގެ ލޯބިވެރިޔާ ވެސް ވަނީ މިޝޯވް ދޫކޮށް ގޮސްފައެވެ. ފައިޒަލް އަށް އަނިޔާވެފައި ވަނީ، ޗަންދްރަގުޕްތާ މައުރިޔާ ސެޓްގައި އަސް ދުއްވަނިކޮށެވެ


Tsunami ge asaru 25500 vure gina dharivarunnah kuri: Minister\n"ސުނާމީގެ އަސަރު 25500 ވުރެ ގިނަ ދަރިވަރުންނަށް ކުރި"\nއެޑިއުކޭޝަން މިނިސްޓަރު ޑރ. އައިޝަތު އަލީ --\nޑިސެންބަރު 26، 2004 ގައި ކުރިމަތިވި ސުނާމީ ކާރިސާގައި 25،593 ދަރިވަރުންނަށް އަސަރުކޮށްފައިވާ ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވެއްޖެ އެވެ.\nމިނިސްޓަރު މިހެން ވިދާޅުވީ "ސުނާމީއަށް ހޭލުންތެރި ކުރުވުމުގެ ދުވަސް" ފާހަގަކުރުމުގެ ގޮތުން ދެއްވި ހިތާބުގައެވެ. އެ ކާރިސާގައި ރާއްޖެއިން 108 މީހަކު މަރުވިއިރު އޭގެ ތެރޭގައި ސުކޫލް ދަރިވަރުންވެސް ހިމެނެއެވެ. މިނިސްޓަރު ވިދާޅުވީ ރާއްޖެއިން މަރުވި މީހުންގެ ތެރޭގައި 33 ދަރިވަރުން ހިމެނޭ ކަމަަށެވެ.\nއެ ކާރިސާގެ ސަބަބުން ތައުލީމީ ދާއިރާއަށް އެކަނިވެސް 15.5 މިލިއަން ޑޮލަރުގެ ގެއްލުންވިއެވެ. މިނިސްޓަރު ވިދާޅުވީ ސުނާމީ އެރިއިރު ރާއްޖޭގައި ހުރީ 315 ސުކޫލް ކަމަށާ އޭގެ ތެރެއިމން 114 ސުކޫލަކަށް ގެއްލުންވި ކަމަށެވެ. ނުވަ ސުކޫލެއް ވަނީ މުޅިން ހަލާކުވެފައެވެ. އަދި 31 ސުކޫލަަކަށް ވަރަށް ބޮޑެތި ގެއްލުންވިއެވެ. 24 ސުކޫލެއްގެ ހުރިހާ ފަރުނީޗަރާއި ހިފާ ގެންގުޅޭ ސާމާނު ހަލާކުވިއެވެ.\n"މި ކާރިސާގައި މާލެ އާއި އަތޮޅުތަކުގެ 28 ސުކޫލެއް ވަނީ ރައްކާތެރި ވަގުތީ ބޯހިޔާވަހިކަން ފޯރުކޮށްދޭ މަރުކަޒުތަކެއްގެ ގޮތުގައި ބޭނުން ކުރެވިފައި. އެކި ގޮތްގޮތުން ސުނާމީގެ އަސަރު 25،593 ދަރިވަރުންނަށް ކޮށްފައިވޭ. އަދި ސުކޫލްތަކަށް ލިބުނު ގެއްލުމުގެ ސަބަބުން 5،430 ދަރިވަރުން ވަނީ ކިޔެވުމުން މަހުރޫމްވެފައި. އަދި 1،321 ދަރިވަރުންގެ ދިރިއުޅުން ވަގުތީ ހިޔާތަކަށް ބަދަލުކުރަން ޖެހުނު،" މިނިސްޓަރު ވިދާޅުވިއެވެ.\nސުނާމީ ބިނާ މިނިސްޓްރީ އޮފް އެޑިއުކޭޝަން ޑރ. އައިޝަތު އަލީ\nސެޓްފިކެޓް ޕްރޮމޯޝަން އަލުން ދޭން ނިންމައިފި


Messi ah nethee harudhanaa combination eh\nމެސީއަށް ނެތީ ހަރުދަނާ ކޮމްބިނޭޝަންއެއް\nޗެމްޕިއަންސް ލީގް ސެމީ ފައިނަލުގައި ލިވަޕޫލު އަތުން ހިތްދަތި ގޮތަކަށް ކަޓައިގެން ދިއުމުގެ މާޔޫސީ އިހްސާސްތަކުން ބާސާއަށް އަރައި ނުގެނެވުނީސް، ދެން ކުރިމަތިވި އެންމެ ބޮޑު ފައިނަލުގައި، ވެލެންސިއާ އަތުން ބަލިވުމުން، އަދި މާ ބޮޑު ކަންބޮޑުވުންތަކެއް ބާސާއަށް ކުރިމަތި ވިއެވެ.\nނާކާމިޔާބުގެ ޒިންމާ، ގިނަ ބަޔަކު އަޅުވަން ބޭނުންވީ، ކޯޗް އެރުނަސްޓޭ ވަލްވެރުޑޭގެ ބޮލުގަ އެވެ. ވަލްވެރުޑޭގެ ދިފާއުގައި އެންމެ ފުރަތަމަ ނިކުންނެވީ ބާސާގެ ރައީސް ޖޯސެފް މާރިއާ ބާޓޮމެއު އެވެ. ކެޕްޓަން ލިއޮނަލް މެސީވެސް ކޯޗްގެ ދިފާއުގައި ވާހަކަ ދެއްކި އެވެ.\nމައްސަލައިގެ އަސްލު ގުޅިފައި ވަނީ ވަލްވަރުޑޭ އާ ހަމަޔަކުން ނޫނެވެ. ޓެކްނިކަލީ އޭނާގެ ނިންމުންތައް ޖުމުލަކޮށް ރަނގަޅެވެ. އެންފީލްޑްގެ ހިތްދަތި ކަމުން އަރައިގަތުމަށް ކުޅުންތެރިން މޯޓިވޭޓް ކުރުމަށްޓަކައި އޭނާ އަށް އެކަށީގެންވާ މަސައްކަތެއް ކުރެވުނު ކަމަކަށް ނުފެނެ އެވެ.\nމައްސަލައިގެ އަސްލު ގުޅެނީ، ޖެނަރަލް މެނޭޖަރު، ޕެޕް ސެގޫރާ އާއި ސްޕޯޓިން ޑައިރެކްޓާ އެރިކް އަބިޑާލް އާ ހަމައިންނެވެ. ބާސެލޯނާގެ އެންމެ ވަރުގަދަ ހަތިޔާރަކީ، ކެޕްޓަން މެސީ އެވެ. ކޮޕަ ޑެލްރޭ ފައިނަލުގައިވެސް އޭނާ މޮޅަށް ކުޅުނެވެ. ޖެނަރަލް މެނޭޖަރާއި ސްޕޯޓިން ޑިރެކްޓަރަށް ނުކުރެވި އޮތް ކަމަކީ، މެސީއަށް އެކަށީގެންވާ ކޮމްބިނޭޝަން އެއް ހޯދައި ނުދެވުމެވެ.\nޓީމުގެ ޓްރާންސްފާގެ ކަންކަމުގައި އެންމެ އިސްކޮށް އުޅޭނީ، ސެގޫރާ އާއި އަބިޑާލް އެވެ. މެސީ އާއެކު ކޮމްބިނޭޝަން ހަދާނެ ރަނގަޅު ކުޅުންތެރިޔަކު ހުރެއްޖެނަމަ ކިތަންމެ އުނދަގޫ ހާލަތެއްގައިވެސް ޓީމު ކޮޅަށް ނަތީޖާ އަނބުރާލަން ފަސޭހަ ވެގެން ދެއެވެ.\nބާސާގެ ކުރީގެ ކޯޗް ލުއިސް އެންރީކޭގެ ދައުރުގައި، މެސީ އާއެކު ފައްކާ ކުރި ކޮމްބިނޭޝަން އަކީ، ނޭމާ އެވެ. އެ ކޮމްބިނޭޝަންގެ އެހީގައި 2015 ވަނަ އަހަރު ބާސާއިން ތިން ތަށި ކާމިޔާބު ކުރި އެވެ. ޓިޓޯ ވިލޮނޮވާ އާއި ޖޯސެފް 'ޕެޕް' ގާޑިއޯލާގެ ދުވަސް ވަރު މެސީގެ ކޮމްބިނޭޝަންގެ ގޮތުގައި ތަފާތު ހަތަރު ކުޅުންތެރިން ހަރަކާތްތެރިވި އެވެ. ކުރީގެ ދެ ކެޕްޓަނުން ކަމަށްވާ، އަންޑްރެސް އިނިއެސްޓާ އަދި ޒަވީ ހެނާންޑޭޒް އެވެ.\nގާޑިއޯލާ ކޯޗް ކަމާ ހަވާލުވި ކުރީކޮޅު ސެމިއުލް އެޓޫ އާއި ޒަލްޓާން އިބްރިހިމޮވިޗް އަދި ޕެޑްރޯ އާއި އެލެކްސިސް ސަންޗޭޒްވެސް މެސީ އާއެކު ބާސާގެ އެޓޭކިން ޑިޕާޓްމެންޓްގައި ހަރަކާތްތެރި ވިއެވެ. އެ ކޮމްބިނޭޝަންތަކުން ނަތީޖާ ނެރެވި ބާސާގެ މުޅި ތާރްިޙް ބަދަލު ކުރިވަރުގެ ކާމިޔާބު އެ ޓީމުން ހޯދި އެވެ.\nބާސާ ދޫކޮށް، ނޭމާ 2017 ވަނަ އަހަރު ޕީއެސްޖީއަށް ބަދަލުވި ފަހުން، މެސީ އާއެކު ކޮމްބިނޭޝަން އުފައްދާނެ ކޮންސިސްޓެންޓް ކުޅުންތެރިޔެއް ބާސާއަކަށް ނުހޯދުނެވެ. ނޭމާގެ ބަދަލުގައި ގެނައީ، ފްރާންސްގެ ފޯވަޑް އުސްމާން ޑެމްބެލޭ އެވެ.\nއަނިޔާ އާ ހެދި ދެ ސީޒަންގައިވެސް އޭނާގެ ބޭނުން އެންމެ މުހިންމު ވަގުތުތަކުގައި ބާސާއަށް ނުހޯދުނެވެ. މިދިޔަ އަހަރު ޖަނަވަރީ ޓްރާންސްފާގައި ދެން ބާސާއަށް ގެނައީ، ލިވަޕޫލަށް ކުޅެމުން ދިޔަ ބްރެޒިލް ފިލިޕޭ ކުޓީނިއޯ އެވެ. އޭނާއަށް ކުރި އުންމީދާ ބަލާފައި އެއާ ގާތްކުރާ މިންވަރަށްވެސް އޭނާ އަށް ބާސާގައި ޕާފޯމް ނުކުރެ ވެއެވެ.\nޖެނަރަލް މެނޭޖަރު ސެގޫރާގެ ޓްރާންސްފާގެ ޕްލޭންގެ ދަށުން ބާސާއަށް މި ސީޒަންގައި އޭނާ ގެނެސްފައިވާ ކުޅުންތެރިންނަކީ، އާޓޫރޯ ވިޑާލް، ކްލޭމޯން ލެންގްލެޓް، މެލްކޮމް އަދި އާތަ މެލޫ އެވެ. އެ ކުޅުންތެރިންގެ ޕާފޯމަންސް ދަށް ވާހަކަ އެއް ނޫނެވެ. ނަމަވެސް އެ ކުޅުންތެރިންގެ ތެރެއިން ސަޕޯޓަރުން ހިތްހަމަޖެހޭ ވަރުގެ ކުޅުމެއް ދެއްކުނީ ދެ ކުޅުންތެރިންނަށެވެ. އޭގެ ތެރޭގައި އާތަ މެލޫ ހިމެނެ އެވެ. އެހެންނަމަވެސް އޭނާއަށް ކުރިމަތިވި އަނިޔާއާ ހުރެ ސީޒަންގެ ބޮޑުބައެއް ހުންނަން ޖެހުނީ ކުޅުމާ ދުރުގަ އެވެ. މެލްކޮމް އަށް ލިބޭ ފުރުސަތުތައް މަދެވެ.\nޖެނުއަރީގައި ބާސާއަށް ލޯނެއްގެ ދަށުން ގެނައީ، މޫރިއްޔޯ އާއި ކެވިން ޕްރިންސް ބޯޓެންގް އެވެ. އެ ކުޅުންތެރިންގެ މާ ބޮޑު ޕާފޯމަންސެއް ނުފެނުނެވެ. ޖެނަރަލް މެނޭޖަރާއި ސްޕޯޓިން ޑައިރެކްޓަރަށް މެސީގެ ޕާޓްނާޝިޕެއް ހޯދުމުގައި އެކަށީގެންވާ މަސައްކަތް ކުރެވިފައެއް ނުވެ އެވެ. ގެންނަ ކުޅުންތެރިންގެ ފަރާތުން، ބާސާގެ ސަޕޯޓަރުން ބޭނުންވާ ވަރުގެ ކުޅުމެއް ނުދެއްކެ އެވެ.\nސީޒަންގައި ބޮޑު ދެ މުބާރާތުގައި ކުރިމަތިވި ނާކާމިޔާބާއެކު ބާސާގެ ބޯޑުން މިހަފުތާގައި ބައްދަލު ކުރާއިއިރު އެޖެންޑާގެ އެންމެ އިސް ވާހަކައަކަށް އޮތީ ޖެނަރަލް މެނޭޖަރާއި ސްޕޯޓިން ޑައިރެކްޓަރުގެ މަސްއީލިއްޔަތާ މެދު އުފެދިފައިވާ ނުތަނަވަސް ކަމުގެ ވާހަކަ އެވެ. މައްސަލަ ފެށެނީ ޓްރާންސްފާ އާއި ހަމައިންނެވެ. އަންނަ ސީޒަނަށް ބާސާއިން ގެންނާނެ ކަމަށް ބެލެވޭ ކުޅުންތެރިޔަކީ، ވޭތުވެދިޔަ ފަސް ސީޒަންގައި އެތުލެޓިކޯ އަށް ކުޅުނު ފްރާންސްގެ ވިންގް، އެންޓްއާން ގްރީޒްމަން އެވެ. ސްޕެނިޝް ފުޓްބޯޅަ އަށް ފަރިތަ ކުޅުންތެރިޔެކެވެ.


MBBA ge Exclusive Digital Partner akah Dhiraagu - AO News\nއެމްބީބީއޭ ގެ އެކްސްކްލޫސިވް ޑިޖިޓަލް ޕާޓްނަރަކަށް ދިރާގު\nމޯލްޑިވްސް ބޮޑީބޯޑިންގ އެސޯސިއޭޝަން (އެމްބީބީއޭ) ގެ އެކްސްކްލޫސިވް ޑިޖިޓަލް ޕާޓްނަރަކަށް ދިރާގު ހަމަޖައްސައިފި އެވެ.\nދިރާގުގެ ސީނިއަރ މެނޭޖަރ ބްރޭންޑް އެންޑް މާކެޓިންގ ކޮމިއުނިކޭޝަން މުޙައްމަދު މިރުޝާން ޙަސަން ވިދާޅުވީ ރާއްޖޭގެ ބޮޑީބޯޑިންގ ކުޅިވަރު ތަރައްގީ ކުރުމަށް އެމްބީބީއޭ އަށް އެއްބާރުލުން ދިނުމަކީ ލިބޭ ވަރަށް ބޮޑު އުފަލެއް ކަމަށެވެ.\n” މި އެސޯސިއޭޝަނުން މިއަހަރު އެބޭފުޅުންގެ ތަރައްޤީގެ ޕްލޭންތައް ވަރަށް ބޮޑަށް ހަލުވިކުރަމުން އަންނައިރު، އެބޭފުޅުންގެ ޑިޖިޓަލް ޕާޓްނަރެއްގެ ހައިސިއްޔަތުން އަޅުގަނޑުމެންގެ އެއްބާރުލުން ކަށަވަރުކުރުމަށް އަޅުގަނޑުމެން މިތިބީ ތައްޔާރަށް.” މިރުޝާން ވިދާޅުވިއެވެ.\nމޯލްޑިވްސް ބޮޑީބޯޑިން އެސޯސިއޭޝަންގެ ރައީސް އަބްދުالله އަރީފް ވިދާޅުވީ ޒުވާނުންގެ ތަރައްގީގެ ޕްލޭންތަކާއި އެ އެސޯސިއޭޝަނުން ބާއްވަން ނިންމާފައިވާ މުބާރާތްތައް ބާރުވެރިކުރުވުމަށް އެހީތެރިވެދީ ޑިޖިޓަލް ޕާޓްނަރެއްގެ ގޮތުގައި ދިރާގު އޮތުމަކީ ލިބޭ އުފަލެއް ކަމަށެވެ.\n“މި ކުޅިވަރު އެހެން ހަރުފަތަކަށް ގެންދިޔުމަށް އަޅުގަނޑުމެން ވަރަށް ބޮޑަށް މާޔޫސްވާ ކަމަށާއި، މި ކުޅިވަރު އެހެން ހަރުފަތަކަށް ގެންދެވޭނެ ކަމަށް އުއްމީދު ކުރާ ކަމަށާއި ދިރާގުން ދަނީ ކުޅިވަރާއި މުނިފޫހިފިލުވުމުގެ ޒަރިއްޔާއިން މުޖުތަމައުތައް ހަރުދަނާ ކުރުމަށް ހިންގާ މަޝްރޫއުތަކަށް އެއްބާރުލުންދީ، އެކަމަށް ވަކާލާތު ކުރަމުން.” އަރީފް ވިދާޅުވިއެވެ.\nދިރާގުން ބުނީ ޒުވާން ކުދިން ބާރުވެރިކުރުވުމަށް ދިރާގުން ގެންގުޅޭ ސީއެސްއާރު ސްޓްރެޓެޖީގެ މައިގަނޑު ފޯކަސްއަކަށް ވާތީ، ދިރާގުން ރާއްޖޭގެ ބޮޑީބޯޑިންގ ކޮމިއުނިޓީއަށް އެއްބާރުލުން ދީ، އަންނަން އޮތް ޖީލުގެ އެތުލީޓުން ތަރައްގީކޮށް، ރާއްޖޭގެ ހުރިހާ މުޖުތަމައުއެއްގައި މި ކުޅިވަރަށް އޮތް ހިތްގައިމުކަން އަލުން ދިރުވުމަށް މަސައްކަތް ކުރާނެ ކަމަށެވެ.\nއެމްބީބީއޭ އިން ރާއްޖޭގައި ފުރަތަމަ ފަހަރަށް ނެޝަނަލް ބޮޑީބޯޑިންގ ލީގެއް ބާއްވަން ނިންމާފައިވާއިރު، އެ އެސޯސިއޭޝަނުން ލީގުގެ ފުރަތަމަ މުބާރާތް ފަށާނީ މި މާރޗު މަހުގެ 20 އިން 30 ގެ ނިޔަލަށް ރާޅުގަނޑު ގައެވެ. އަދި މިއީ ރާއްޖޭގައި ބޮޑީބޯޑިންގ މުބާރާތެއްގައި ޑިޖިޓަލް ސްކޯރިންގ ސިސްޓަމެއް އެ އެސޯސިއޭޝަނުން ބޭނުން ކުރާ ފުރަތަމަ ފަހަރު ވެސް މެއެވެ.\nއެމްބީބީއޭ އިން ވަނީ ޑިޖިޓަލް ޕާޓްނަރެއްގެ ގޮތުގައި ދިރާގުން އެ އެސޯސިއޭޝަނަށް އެހީތެރިކަން ފޯރުކޮށްދޭނެ އަހަރަށް އެ ޖަމިއްޔާގެ އިވެންޓް ޝެޑިއުލް ނެރެފައެވެ. މީގެ އިތުރުން، މިއަހަރު އެމްބީބީއޭ އިން ވަނީ ރާއްޖޭގެ ބޮޑީބޯޑިން ތާރީޚުގައި ފުރަތަމަ ފަހަރަށް އަންހެން ޑިވިޝަނެއް ވެސް ލީގްގައި ހިމަނާފައެވެ.


Uthuruge iHeaven mashroou mi sarukaarun kuri ah nugendhaane: Saeed\nއިހަވަންދިއްޕޮޅުގައި ތަރައްގީ ކުރަން ނިންމި އައިހެވަން: ހުރިހާ ސަރުކާރަކުން ވެސް އަދި ދައްކަނީ ހުސް ވާހަކަ\nޓްރާންޝިޕްމަންޓާއެކު އައިހެވަންގެ މާސްޓަޕްލޭން އަދި ފީޒިބިލިޓީ ސްޓަޑީޒް އޮންނާނީ ނިންމާފައި ކަމަށާ ނަމަވެސް އެ ޕްރޮޖެކް މި ސަރުކާރުން ކުރިއަށް ނުގެންދާނެ ކަމަށް ކުރީގެ އިކޮނޮމިކް މިނިސްޓަރު އަދި މަޖިލީހުގެ މާވަށު ދާއިރާގެ މެންބަރު މުހައްމަދު ސައީދު ވިދާޅުވެއްޖެ އެވެ.\nސައީދު މިހެން ވިދާޅުވެފައި ވަނީ އުތުރުގައި ޓްރާންޝިޕްމެންޓް ބަނދަރެއް ހެދުމަށް އިންވެސްޓަރުން ހޯދުމުގެ މަސައްކަތް ކުރަމުންދާ ކަމަށް ސަރުކާރުން ހާމަކުރުމާއި ގުޅިގެންނެވެ. "ތިލަދުންމަތީ އިރުވައި ކޮންފަރެންސް" ގައި ވާހަކަފުޅު ދައްކަވަމުން އިކޮނޮމިކް މިނިސްޓަރު ފައްޔާޒް އިސްމާއީލް ވިދާޅުވީ އެ ކަމުގެ ދިރާސާތައް ކުރަމުން އަންނަ ކަމަށެވެ. އަދި މިހާރުވެސް ޓްރާންޝިޕްމެންޓް ބަނދަރަކުން ރާއްޖެއަށް ބޮޑު ނަފާ ހޯދި ދާނެ ކަމަށެވެ.\nއެކަމަށް ރައްދުދެއްވާ ކުރީގެ އިކޮނޮމިކް މިނިސްޓަރު ސައީދު ވިދާޅުވީ އިހަވަންދިއްޕޮޅާއި، ފާފު އަތޮޅުގެ ބިޔަ މަޝްރޫއު ހުއްޓުވީ ކޮން ބައެއްކަން ދިވެހި ރަތްޔިތުންނަށް އޮޅިފައި ނޯންނާނެ ކަމަށެވެ.\n"ޓްރާންޝިޕްމަންޓާއެކު އައިހެވަންގެ މާސްޓަޕްލޭން އަދި ފީޒިބިލިޓީ ސްޓަޑީޒް ވާނީ ނިމިފައި. އެކަަމަކު މި ސަރުކާރުން އެކަން ކުރިއަކަށް ނުގެންދާނެ." ސައީދު ވިދާޅުވިއެވެ.\nއިހަވަންދިއްޕޮޅު ތަރައްގީ ކުރާނެ ޕްލޭނެއް ރާވަމުން ގެންދަވާ ކަމަށާއި އެ ސަރަހައްދު ތަރައްގީ ކުރާނީ އިންޓެގްރޭޓެޑް ޕްލޭނެއްގެ ދަށުން ކަމަށް ރިޔާސީ އިންތިހާބުގެ ކެންޕެއިން ތެރޭގައި ރައީސް ސޯލިހް ވަނީ ވިދާޅުވެފަ އެވެ.\n"އިދިކޮޅުގެ ވެރިކަމުގައި އެބައޮތް ޕްލޭނެއް، އެތަން ތަރައްގީ ކުރެވިގެންދާނީ އިންޓެގްރޭޓެޑް ޕްލޭނެއްގެ ދަށުން، އެތަނުގައި ޓޫރިޒަމާއި ޓްރާންސް ޝިޕްމެންޓް ބަނދަރުފަދަ އޭގެ އެންމެ ފައިދާ ހުރި ގޮތް ދެނެގަނެ އެގޮތަކަށް ކުރުމުގެ މަސައްކަތް މިހާރުވެސް ފެށިގެން އެބަދޭ،" ސެޕްޓެންބަރު 6، 2018 ގައި ހޯރަފުށީގައި ބޭއްވި ކެންޕެއިން ޖަލްސާއެއްގައި ވާހަކަފުޅު ދައްކަވަމުން ރައީސް ސޯލިހް ވިދާޅުވިއެވެ.\nއިހަވަންދިޕޮޅު ތަރައްގީކުރުމަށް ރައީސް ޔާމީންވެސް އިއުލާނު ކުރެއްވިއެވެ. އައިހެވަން ޕްރޮޖެކްޓްގެ ނަމުގައި ޕްރޮމޯޓް ކުރެއްވި އެ މަޝްރޫއުގެ ވާހަކަ ވެރިކަމަށް ވަޑައިގަތުމުގެ ކުރިން ރައީސް ޔާމީންވެސް ދެއްކެވިއެވެ.\nރައީސް އަބްދުﷲ ޔާމީން ރައީސް އިބްރާހިމް މުހައްމަދު ސޯލިހު އައިހެވަން + މުހައްމަދު ސައީދު